
A RÓMAIAK BEJÖVETELE 


VI.1. Amikor Gratianus, a felszabadított rabszolga meghallotta Maximia- 
nus! halálhírét, magához ragadta Britannia királyi koronáját, s maga lett az 
uralkodó. Ekkor azonban oly zsarnokian kezdett uralkodni a nép felett, hogy 
az összeverődött plebs megtámadta és végzett vele. 

Mihelyt Gratianus halála köztudottá vált szerte a királyságokban, az el- 
lenségek - akikről már korábban szólottam? — visszatértek Írországból, ma- 
gukkal hozván a skótokat, norvégokat és dánokat. Tűzzel és vassal feldúlták 
az egész királyságot az egyik tengertől a másikig. A nép a kegyetlen elnyo- 
más és pusztítás miatt követeket küldött Rómába. Sírva könyörögtek és 
esedeztek, hogy fegyverrel bosszulják meg őket, s ezért örökös alávetettsé- 
güket ígérték cserébe, csak szabadulhassanak meg ellenségeiktől. A róma- 
iak egy légiót, mely nem vett részt a korábbi harcokban, azonnal a követek 
parancsnoksága alá helyeztek. Ekkor ők áthajóztak a tengeren s visszatér- 
tek országukba, ahol szemtől szemben megütköztek az ellenséggel. Végül a 
rómaiak rengeteget levágtak a betolakodókból, aki pedig életben maradt, azt 
kiűzték az országból. 

Mihelyt a légió felszabadította a megfáradt népet félelmetes bántalmazó- 
iktól, arra kötelezték a briteket, építsenek falat egyik tengertől a másikig," 
így választván el Albanyt" Deirától." Sok munkáskéz emelte a falat: részben 
elrettentésül, hogy ily módon tartsák távol ellenségeiket; részben tényleges 
védelmet nyújtandó az ország lakóinak. Albanyt teljes egészében feldúlták 
az itt partraszálló barbárok, akik kényelmes búvóhelyként tekintettek a te- 
rületre. A helyiek éppen ezért sietősen dolgoztak a fal munkálatainak befe- 
jezésén, melynek költségeit közadományokból fedezték. 


VI.2. A rómaiak ezek után tudtul adták Britanniának, hogy többé nem 
vesződnek a fárasztó expedíciókkal, mert Róma számára sértő, hogy egy 


ilyen nagy hadsereget utaztasson át szárazon és vízen egy csapat gyáva, kó- 
bor martalóc kedvéért. Ezért maguknak a briteknek kellene kifejleszteniük 
egy olyan rendszert, amely saját fegyveres erejükön alapul, és így maguk 
tudnák megvédeni országukat, értékeiket, asszonyaikat, gyerekeiket, és ami 
még ennél is fontosabb, saját szabadságukat és életüket: tegyék pedig mind- 
ezt teljes erejükből vívott férfias harccal. Annak érdekében, hogy figyelmez- 
tetésükre mindenki odafigyeljen, a rómaiak minden hadra fogható korban lé- 
vő szigetlakó férfit gyűlésre hívtak Londonba, mialatt ők maguk felkészül- 
hettek a Rómába való visszatérésre. Amikor mindenki összegyűlt, Guitheli- 
nus londoni érsek beszédet mondott. A következőképpen szólott: 

, Amikor a körülöttem álló dux-ok arra késztettek, hogy beszédet tartsak 
nektek, úgy éreztem, inkább könnyekre fakadok, mintsem fennkölt szónok- 
latot tartsak. Komolyan elszomorít a nélkülözés és nyomor nagysága, mely 
úrrá lett rajtatok, mióta Maximianus megfosztotta e királyságot haderejétől 
és ifjúságától. Ti maradtatok csak, egyszerű emberek, akik járatlanok a harc- 
ban, s akiket más gondok foglalnak le: egyesek például földjeiket művelik, 
míg mások kereskedéssel foglalatoskodnak. Amikor ellenséges népek fiai 
támadtak rátok, arra kényszerítettek benneteket, hogy hagyjátok el aklaito- 
kat, így pásztor nélkül kóborló juhokká lettetek. Ekkor azonban a hatalmas 
Róma visszaszerezte és visszaadta földjeiteket. De nem bízhatjátok védel- 
meteket mindig valaki másra! Tán nem vagytok képesek ti magatok hozzá- 
szokatni karjaitokat a pajzsok, kardok, lándzsák forgatásához azok ellen, 
akik semmivel sem hatalmasabbak nálatok? A rómaiak belefáradtak az állan- 
dó oda- s visszautazásokba, melyet érdeketekben tesznek, hogy harcoljanak 
ellenségeitekkel. Most inkább rászánják magukat, hogy lemondjanak az ál- 
talatok fizetett adóról, mintsem hogy továbbra is bajlódjanak a szárazföldi és 
tengeri utakkal. Azokban a napokban, amikor még csak egyszerű emberek 
voltatok, amikor voltak katonáitok, gondoltátok volna, hogy éppen ezért ve- 
szítitek el minden férfiasságotokat? Kiválhat-e minden ember a társadalom- 
ban elfoglalt helyéből, lehet-e katona a földművesből vagy földműves a kato- 
nából? Lehet-e katona a kereskedő fia vagy éppen kereskedő a katona fia? 
Megadatott a lehetőség, hogy az egyikből a másikká váljatok, s én nehezen 
tudom elhinni, hogy a férfiak képesek volnának elveszíteni férfiercjüket. Ha 
férfiak vagytok, viselkedjetek férfiként! Inádkozzatok Krisztushoz, hogy 
adjon erőt nektek, majd védjétek meg magatok a szabadságotok!" 

Amint abbahagyta beszédét, a tömeg oly hangosan ünnepelte, hogy azt 
hihetted volna, akkor és ott ők mind elteltek bátorsággal. 


VI.3. Ezt követően a rómaiak biztos tanácsokat adtak a kishitű britek- 
nek. Terveket hagytak maguk után a fegyverek elkészítéséhez, és a tenger 
ellenőrzésére tornyok építését rendelték el egyes déli partszakaszokon, 
ahol a barbárok támadásától leginkább tartani lehetett." 


Mindazonáltal könnyebb a vizet vérré változtatni, mint rövid idő alatt 
bölcs embert csinálni a parasztból. Az, aki a bölcsesség mélységeit kínálja 
olyasvalakinek, aki csak tetteti tudását, olyan, mintha a disznók közé szór- 
na gyöngyöt. 

Mikor a rómaiak elbúcsúztak és távoztak — nyilvánvaló volt, hogy soha 
nem térnek vissza -—, az ellenség újból kihajózott Írországból és partra szállt. 
Hoztak magukkal skótokat, pikteket, norvégokat, dánokat" és sok minden 
más, uralmuk alá tartozó barbár népet, s megszállták egész Albanyt a Fálig. 
Mikor tudomásukra jutott, hogy a rómaiak távoztak és soha nem térnek vissza, 
a megszállók még a korábbiaknál is arcátlanabbul nyomultak előre és pusz- 
tították a szigetet. Velük szemben csekély tudású parasztok álltak a falakon, 
csatában használhatatlanok, akik még menekülni is képtelenek voltak gyom- 
ruk remegése miatt, hisz éjjel s nappal is csak reszkettek a félelemtől ha- 
nyagul épített őrállásaikban. Ezalatt az ellenség egyre csak nyomult előre, 
kampós fegyvereikkel letaszították a $/ebs-et a falakról. A halál szomorúsá- 
ga egyben szerencse is volt az ily módon megölteknek, mivel megmenekül- 
tek a szörnyű gyötrelemtől, mely testvéreikre és gyermekeikre várt. 

Óh, miként bosszulja meg Isten önmagát a múlt bűneiért! Jaj, a sok harc- 
kedvelő katonáért, akik elvesztek Maximianus őrültsége miatt! Bár ott let- 
tek volna ebben a nagy veszedelemben! Senki olyan nem támadhatott volna 
rájuk, akit ne bírtak volna megfutamodásra. Ez nyilvánvalóvá vált azalatt, 
amíg itt tartózkodtak. Azokban a napokban teljes nyugalomban foglalták el 
Britanniát, és még más messzi birodalmakat is alávetettek saját erejüknek. 
Ilyen ez, amikor egy királyság átruházza saját védelmét a parasztságra. 

Mi mást mondhatnék még? Elhagyták a városokat és a Falat. A lakosok- 
ra az ezt megelőzőeknél is reménytelenebb száműzetés, szétszóratás és ül- 
döztetés várt, majd egyre több és több mészárlás követte egymást. Eppen 
ahogyan a birkát szaggatják szét a farkasok, úgy gyötörte az ellen a szeren- 
csétlen $lebs-et. Azon nyomorultak, akik még megmaradtak, levelet küldtek 
Aötiushoz, a római erők főparancsnokához? a következő kéréssel: 

, Aétiusnak, a háromszoros konzulnak: a britek sóhaja." Majd az alábbi 
panasz következett: , A barbárok beszorítanak bennünket a tengerbe, a ten- 
ger visszaszorít bennünket a barbárok karmaiba; e kétféle halál között vagy 
felkoncoltatunk vagy vízbeölettetünk."" 

Mindezek után a hírnökök szomorúan tértek haza polgártársaikhoz, hogy 
elmondhassák nekik szerencsétlenségüket, mivel nem kaptak ígéretet a 
megsegítésre. 


KONSTANTIN HÁZA 


VI.4. A britek tanácsot tartottak, majd Guithelius, London érseke átkelt 
a tengeren Kis-Britanniába," melyet ebben az időben Armoricának vagy 
Letaviának neveztek, hogy segítséget kérjen vértestvéreinktől. Ekkoriban 
Aldroenus uralkodott ott, aki a negyedik király volt Conanus után, akire még 
Maximianus bízta az uralmat — amint már korábban elmondtam." Amikor 
szemeit az oly tekintélyt parancsoló férfiúra emelte, Aldroenus tisztelettel- 
jesen fogadta, s jövetelének okáról kérdezősködött. ,, Ertelmed nemessége 
tisztán látszik — válaszolta Guithelinus. — Könnyekre fakaszthat téged a fáj- 
dalom, amelytől mi, a te brit rokonaid szenvedünk, mióta Maximianus meg- 
fosztotta szigetünket katonáitól s elrendelte számukra, hogy e királyságban 
telepedjenek le, mely felett te uralkodsz és még fogsz is soká uralkodni bé- 
kében. Minden nép, mely szigetünk szomszédságában él, most fellázadt el- 
lenünk, mivel mi csupán nyomorgó maradványai vagyunk saját nemzeted- 
nek. Teljesen kifosztották szigetünket, mely egykor minden jónak kincses- 
háza volt. Minden ember, aki ott él, most reménytelenül híján van a tápláló 
ételnek, annak az alamizsnának a kivételével, melyet vadászattal szereznek 
a természettől. Nincs senki, aki ennek véget tudna vetni; nem maradt saját- 
jaink között egyetlen hadra fogható ember, egyetlen hadvezér sem. A róma- 
iakat már nem érdekli sorsunk, mindennemű segítséget megtagadnak. Meg- 
fosztván minden más lehetőségtől, hozzád fordulunk támogatásért. Könyör- 
günk segítségedért és kérünk, védd meg a barbárok inváziójától királysá- 
gunkat, amely törvényesen téged illet. Ha tenmagad vonakodsz is, ki az a 
másik ember, akinek jelleme méltó volna Konstantin és Maximianus koro- 
nájához, amellyel nagyatyáidat és dédatyáidat is kitüntettük? Készítsd a flot- 
tád és gyere! Íme! Britannia királyságát a kezedbe helyezem!" 

, Volt idő — válaszolt Aldroenus —, amikor ha megadatott volna, hogy vala- 
ki felajánlja Britannia szigetét, nem vonakodtam volna elfogadni. Amilyen 


hosszan az élvezte a békét és a nyugalmat, szerintem nem létezett nála ter- 
mékenyebb ország. Most, hogy szerencsétlenségek sorozata esett meg ve- 
le, már kevésbé vonzó; valójában társhercegeim és én már nem vagyunk töb- 
bé érdekeltek irányában. Minden gazságnál rosszabbat okozott neki a római 
fennhatóság: egyetlen ember sem volt képes fenntartani ott a hatalmát anél- 
kül, hogy elvesztette volna szabadságát, s rá nem kényszerült volna, hogy a 
szolgaság igáját hordja." Kinek nem lenne vonzóbb, ha kisebb a hatalma, de 
mégis szabad, mint ha bírja ugyan Britannia teljes gazdagságát, de szolga- 
ként? Eme uralmam alatt álló királyságot dicsőséggel uralom anélkül, hogy 
gyalázatosan hűségesküt kellene tennem egy nálamnál hatalmasabbnak. 
Azért becsülöm ezt minden más nemzetnél többre, mert szabadon kormá- 
nyozhatom. Mivel azonban már déd- és nagyapáim óta családom uralkodik 
szigeteden, beleegyezem, hogy elküldöm hozzád fivéremet, Konstantint 
kétezer" emberrel együtt, így ha Ísten engedi, ő megszabadíthatja az orszá- 
got a barbár inváziótól és koronáját saját fejére helyezheti. E testvérem jár- 
tas a katonai ismeretekben és birtokában van sok más erénynek. Szívélye- 
sen felajánlom az ő és emberei szolgálatát, ha azt a magad részéről elfoga- 
dod. Erre elhatároztam magam, de ennél több katonai erőt nem adhatok, 
mert lehet, hogy rám támadnak az állandóan fenyegető gallok."" 

Mihelyt Aldroenus befejezte beszédét, az érsek kifejezte köszönetét, 
majd odahívatták Konstantint. Guithelinus megörvendett a láttán: , Győze- 
delmes Krisztus! — sírta. — Krisztus a Király! Krisztus uralkodik felettünk! 
Ha Krisztus velünk van, akkor te a most még elhagyatott Britannia királya 
vagy! Te vagy a védelmünk, reményünk, örömünk!" 

Mi mást mondhatnék még? A partokon felkészítették a hajókat. A Guithe- 
linus rendelkezésére állított harcosokat a királyság különböző vidékeiről vá- 
logatták össze. 


VI.5. Amikor minden készen állt, tengerre szálltak, majd Totnes" kikö- 
tőjében értek partot. Nem vesztegetvén az időt, összehívták a sziget összes 
ifját és az ellenségre támadtak. Az égből küldött vezér tehetségével győzel- 
met arattak. Az eleddig szétszóródott britek most mindenfelől összegyűl- 
tek. Tanácsot tartottak Silchesterben, " ahol királlyá tették Konstantint az- 
zal, hogy fejére helyezték a királyság koronáját. Ezután feleséget adtak szá- 
mára egy nemesi család leányának személyében, akit maga Guithelinus ne- 
velt fel. Amikor házasságuk beteljesedett, a királynak három fia született: 
Konstans, Ambrosius? és Utherpendragon", A király az elsőszülöttjét, Kons- 
tanst Amphibalus? winchesteri templomának élére nevezte ki, így be kellett 
lépnie egy szerzetesrendbe. A másik kettőt, Aureliust és Utherpendragont 
Guithelinus nevelésére bízta. Végül, mikor már eltelt vagy tíz esztendő, jött 
egy pikt és Konstantin szolgálatába lépett. Ugy tett, mintha négyszemközt 
kellene beszélnie a királlyal, így miután mindenki mást elküldtek onnan, egy 
bozótosban a tőrével halálra döfte. 


VI.6. Miután Konstantin meghalt, viszály robbant ki a vezérek között a 
trónöröklésről. Egyesek Aurelius Ambrosius, mások Utherpendragon mel- 
lett kötelezték el magukat, megint mások a királyi család más közeli roko- 
nait támogatták. Végül, mialatt még mindig vitáztak, feltűnt Vortigern,? a 
Gewissei?" nép ura, aki buzgón ragadott meg minden alkalmat a korona meg- 
szerzésére. Ellátogatott a szerzetes Konstanshoz: , Mint tudod — mondta ne- 
ki -, atyád halott, és testvéreid fiatal koruk miatt nem lehetnek királlyá. 
Tudtommal nincs senki más a családodban, akit az emberek királyukká vá- 
lasztanának. Ha beleegyezel tervembe s gazdaggá teszel, akkor én meggyő- 
zöm a népet arról, hogy téged emeljenek a trónra, és kiszabadítalak az egy- 
házi rendből, ami megakadályozza bármilyen világi rang viselését." Mikor 
Konstans ezt hallotta, roppantmód megörült, ígéretet tett egy majdani eskü- 
re, hogy bármit megad Vortigernnek, amit az csak kér. A vezér ekkor gond- 
jaiba vette Konstanst, királyi öltözéket adatott rá, majd Londonba vezette. 
Itt Vortigern az emberek beleegyezésével királlyá kiáltatta ki. Ekkorra Guithe- 
linus érsek már halott volt, így senki nem merte felkenni Konstanst annak 
tudatában, hogy ilyen módon hagyta ott a szerzetességet. Mégis, hogy ne 
kelljen letennie a felemelt koronát, Vortigern magára vállalta a püspöki te- 
endőket és saját kezeivel koronázta meg az új királyt. 


VI.7. Miután Konstanst ekképpen királlyá koronázták, ő királyságának 
teljes kormányzását Vortigernre bízta. Kérdés nélkül elfogadta a tanácsait, 
semmit nem tett önszántából, csak azt, amire Vortigern felszólította. Hogy 
így cselekedett, azt saját személyiségének korlátoltsága, illetve a kolostori 
nevelés okozta, ahol semmit sem tanult az uralkodásról. 

Vortigernt mindez annyira felbátorította, hogy szíve mélyén már trónra 
jutását tervezgette. Mindig erre vágyott, és most látta, hogy eljött a pillanat, 
amikor minden vágya teljesülhet. Az egész királyságot ő irányította és Kons- 
tans, a király csak puszta árnyéka volt a dux-nak. Saját alattvalói szemében 
gyöngekezűnek és tekintély nélkülinek tetszett, de nem keltett félelmet a 
szomszéd népekben sem. Két testvére, Utherpendragon és Aurelius Ambro- 
sius még bölcsőikben ringtak, nem lehetett őket királlyá tenni. Időközben 
egy szerencsétlenség is történt, melyben a királyság idősebb dwx-ai mind 
életüket vesztették, így Vortigern maradt az egyetlen, aki elég okos és ra- 
vasz volt ahhoz, hogy mindennél kárhozatosabb tanácsait a király fülébe súgja. 
Majdnem mindenki más még kiskorú vagy fiatal volt, akik vagy véletlenül 
jutottak tisztségeikhez, vagy azért, mert apáikat és nagybátyáikat megölték 
az állandó harcokban. 

Vortigern ezt jól átlátta. Buzgón tanakodott azon, hogyan tudná biztonsá- 
gosan és fortélyosan eltávolítani a szerzetes Konstanst, majd annak a helyé- 
re ülni. Ugy döntött, mindezt addig halogatja, amíg a maga uralma alá nem 
hajtja a különböző törzseket, akik az ő szolgálatára lehetnek. Emellett meg- 
kezdte a királyi kincsek átszállítását Konstanstól saját magához, ahogyan a 

városokat és azok őrségét 1s a saját hűségére bírta azzal az indokkal, misze- 
rint híreket kapott, hogy a szomszédos szigetek ellenséges népei támadás- 
ra készülnek. Amint ez megtörtént, ezekben a városokban állomásoztatta 
saját híveit, hogy azok bizonyosan hűek maradjanak hozzá. Szívében érlelve 
az összeesküvést Konstanshoz ment, s azt állította, szükséges volt saját ud- 
vartartását megnövelni, mivel így nagyobb biztonsággal nézhet szembe a rá- 
támadó ellenséggel. , Hát nem cselekedtem meg mindent, amire kértél? — 
válaszolt erre Konstans — Tégy, amit szeretnél, csak gondoskodj az emberek 
irántam táplált, örök hűségéről." , Azt jelentették nekem — válaszolta Vortigern 
—-, hogy a piktek a dánokat és norvégokat akarják ellenünk vezetni, hogy mi- 
nél több kárt okozhassanak. Azt tanácsolnám, az volna a legbiztonságosabb, 
ha sok piktet tartanánk az udvarban, akik összekötők lennének közted és 
népeik között. Ha igaz az, hogy ők már a háborúra készülnek, így ezek a fér- 
fiak kikémlelhetnék számodra honfitársaik titkos fegyvereit, haditerveit, 
amelyeket így könnyebben kijátszhatnánk." 

Ebben már felfedezheti az Olvasó a lappangó ellenség összeesküvését. 
Vortigern nem Konstans biztonságának megerősítése érdekében tanácsolta 
mindezt, hanem mert tudta: a piktek ravasz népség és minden aljas cselszö- 
vényre kaphatóak. Amikor lerészegednek vagy valami feldühíti őket, köny- 
nyen felbőszülnek a király ellen. Vortigern tehát úgy szándékozta megölni a 
királyt, hogy személyesen kimarad belőle, de megnyíljon a lehetőség szá- 
mára a korona megszerzésére, ahogyan azt oly gyakran tervezgette. Ezt kö- 
vetően követeket küldött Skóciába, hogy pikt katonák százait fogadják fel a 
királyi kíséretbe. Amikor megérkeztek, mindenki másnál nagyobb tisztelet- 
tel volt irántuk, elhalmozta őket mindenféle megvesztegető ajándékkal. Ánnyi- 
ra felhizlalta őket étellel és itallal, hogy őt tekintették királyuknak. Szoká- 
sukká vált az utcán járva őt dicsérni és így kiáltozni: ,Vortigernnek kellene 
a királynak lennie! Vortigern méltó Britannia jogarára, Konstans nem!" Ek- 
kor Vortigern megpróbált nekik még többet adni, s így csak még vonzóbbá 
tette magát számukra. 

Amikor teljesen megnyerte magának a pikteket, lerészegítette őket, s 
úgy tett, mintha a meggazdagodás reményében el akarná hagyni Britanniát. 
Előadta, hogy ami kevés vagyona van, az nem elég ötven katona kifizetésé- 
re sem. Eztán hazament, letörtnek mutatta magát, s hagyta, hogy az idegen 
katonák a csarnokban igyanak. Amikor ezt látták, a piktek úgy elszomorod- 
tak, hogy azt elképzelni is nehéz, hisz minden mondatát elhitték. Így zúgo- 
lódtak maguk között: , Miért hagyjuk még azt az embert élni? Miért nem öl- 
jük meg? Így Vortigern elfoglalhatná a trónt! Ki más követhetné Konstanst 
a királyságban? Vortigern az, aki uralkodásra rendeltetett! Elő kellene állíta- 
ni és felruházni minden méltósággal, így mértéktelen jutalmat kaphatnánk 

tőle! 

VI.8. Minden késlekedés nélkül berontottak a király hálótermébe, ahol 
megtámadták és megölték Konstanst. A fejét elvitték Vortigernnek. Amikor 
meglátta azt, könnyekre fakadt, mintha a látvány elszomorítaná, habár soha 
eddig életében nem volt még ilyen boldog. Egybehívta London polgárait, 
mivel ebben a városban történt minden. Elrendelte, hogy az árulókat kötöz- 
zék meg és vegyék fejüket, amiért el mertek követni egy ilyen aljas bűntet- 
tet. Voltak páran, akik sejtették, hogy Vortigern áll a dolgok mögött, mivel 
az ő beleegyezése nélkül a piktek sohasem vállalkoztak volna ilyesféle cse- 
lekedetre. Mások gondolkodás nélkül felmentették a bűnösség vádja alól. A 
kérdés sosem tisztázódott. Ugyanakkor azok, akik a két testvér, Aurelius 
Ambrosius és Utherpendragon gondozásával voltak megbízva, azonnal Kis- 
Britanniába menekültek, mivel félő volt, hogy a két fiút meggyilkolják. Ott Bu- 
dicius király fogadta őket, s kellő tisztességgel fel is nevelte a testvéreket. 


VI.9. Mihelyt Vortigern felismerte, hogy nincs senki más az egész or- 
szágban, aki hatalmában egyenrangú volna vele, a királyi koronát saját fejé- 
re helyezte, s ezzel megszerezte az elsőbbséget a többi dux között. Egy idő 
múlva árulására fény derült. A szomszédos szigetek népei, ahonnan a zsol- 
dosok Albanyba jöttek, fellázadtak ellene. A pikteket feldühítette vezéreik 
kivégzése Konstans meggyilkolása miatt, így most legfőbb céljuk az volt, 
hogy bosszút álljanak Vortigernen. A napok csak teltek, és a királyt egyre 
jobban aggasztották seregének háborús veszteségei. Emellett kísértette a 
félelem Aurelius Ámbrosiustól és Utherpendragontól, akik — ahogyan azt 
már említettem — Kis-Britanniába menekültek. Folyamatosan érkeztek hí- 
rek a fiúk férfivá éréséről és az általuk felállított hajóhadról, amelynek élén 
visszatérve szerzik majd meg jogos jussukat. 


VI.10. Ebben az időben kötött ki Kentben három bárka, abból a fajtából, 
amelyet , hosszú hajóknak" nevezünk. Telve voltak fegyveres harcosokkal, 
és két testvér, Hengist és Horsa? vezették őket. Ekkor Vortigern éppen 
Duroberniában tartózkodott — amelyet ma Canterburynek neveznek -, mi- 
vel szokása volt meglátogatni ezt a várost. Amikor a hírnökök jelentették 
számára az ismeretlenek jövetelét s azt, hogy ezek roppant alkatúak és nagy 
hajókon jöttek, Vortigern barátságosan közeledett feléjük, s elrendelte, hogy 
vezessék őket színe elé. Mihelyt megérkeztek, tekintetét a két testvérre 
szegezte, akik kitűntek a többiek közül nemes tartásukkal és jó megjelené- 
sükkel. Vortigern végigvizslatta a többieket is, majd megkérdezte, honnan 
jöttek és miért pont az ő országába. Hengist kezdett válaszadásba a többiek 
helyett, mivel érett kora és jó tulajdonságai őt tették természetes vezetővé: 
, Minden királyok legnemesebbike — mondotta —, a mi hazánk Szászország," 
egyike Germánia tartományainak. Jövetelünk célja, hogy felajánljuk szolgá- 
latainkat neked, vagy valamelyik másik hercegnek. Száműztek bennünket 
hazánkból, mivel a királyságunkban élő és cselekvésre késztető szokás úgy 

tartja, hogy akármikor is túlzottan megsokasodnak a férfiak, a különböző 
tartományok vezetői összegyűlnek és magukhoz hívják a királyságból a fia- 
talokat. Sok tanakodás. után kiválasztják a legalkalmasabb és legerősebb em- 
bereket, akiknek eztán el kel! utazniuk idegen földre, hogy ott keressenek 
maguknak megélhetést. Ez történt. Az ország, amelyben születtünk, meg- 
szabadult a fölösleges népességtől. Most is ez esett meg a mi földünkön. Ve- 
zéreink találkoztak és megvitatták a dolgot. Kiválasztották a most magad 
előtt látott fiatalembereket és számon kérték rajtuk az ősidők szokását. Ők 
minket, a testvéreket választottak vezéreiknek, egyszerűen azért, mert ki- 
rályi vérből származunk: az én nevem Hengist, s ez a férfiú itt Horsa. Mi il- 
lően engedelmeskedtünk az ősidőkben szentesített döntésnek. Tengerre 
szálltunk, ahol csak Mercurius vezetett bennünket, hogy a te királyságodba 
jussunk." 

Amikor meghallotta Mercurius nevének említését, a király rájuk emelte 
tekintetét és megkérdezte, milyen vallásúak. , Mi saját országunk isteneit 
tiszteljük — válaszolta Hengist. — Saturnust, Iuppitert és másokat, kik eme 
világ felett uralkodnak, de leginkább Mercuriust, akit saját nyelvünkön Wo- 
dennek hívunk.7 Őseink a hét negyedik napját szentelték neki, amelyet még 
ma is Woden napjának hívunk, az ő nevéből eredően." Öutána a mindközül 
legerősebb istennőt tiszteljük, Freyát, akinek a hatodik nap van szentelve, 
melyet miatta Freya napjának nevezünk."" , Roppantul elszomorít hitetek — 
válaszolta Vortigern -, melyet illendőbb volna hitetlenségnek nevezni; de 
ettől még ugyanúgy örvendek jötteteknek, akár Isten, akár bármi más veze- 
tett benneteket ide, az én megsegítésemre, pont ebben az alkalmas pillanat- 
ban. Ellenségeim zaklatnak mindenfelől, s ha megosztoztok velem csatáim 
keménységében, akkor minden tisztelettel üdvözöllek benneteket királysá- 
gomban, és gazdagon ellátlak mindenféle ajándékkal és a földek adományá- 
val." A barbárok késlekedés nélkül elfogadták az ajánlatot. Az egyezség meg- 
köttetett közöttük, s már szállást is kaptak a palotában. 

Nem sokkal ezt követően a piktek nagy sereget gyűjtöttek össze, átkel- 
tek Albany határán, majd megkezdték a sziget északi részének feldúlását. 
Amint ez Vortigern tudomására jutott, összegyűjtötte katonáit és átkelt a 
Humber folyón, hogy megütközzön az ellenséggel. Amikor a két fél szem- 
betalálkozott, mindketten elkeseredetten vívtak, egyszer az egyik szárnyon, 
másszor a másikon. Azonban a briteknek nem kellett túl sokat harcolnia, mi- 
vel a jelenlévő szászok oly férfiasan küzdöttek a piktekkel — akik hozzá vol- 
tak szokva a biztos győzelemhez —, hogy szinte azonnal meghátrálásra kénysze- 
rítették őket. 


VI.11. Midőn Vortigern a szászok segítségével győzelmet aratott, azon- 
nal nagyobb ajándékokat osztott nekik. Hengistnek, a vezetőjüknek temér- 
dek földet adományozott Lindsey? szomszédságában, hogy azon eltarthassa 
magát és katonáit. De Hengist okos ember volt és ravasz. Amikor felfedez- 

te, hogy a király barátsága milyen lehetőségeket rejt számára, elébe járult, s 
ezt kérdezte: , Uram, téged és szerető, hű honfitársaidat minden oldalról az 
ellen szorongatja. Egyes ellenségeid elárulnak téged, visszahívják Aurelius 
Ambrosiust Armoricából, arra készülnek, hogy téged eltávolítsanak, s he- 
lyedre őt tegyék királlyá. Ha egyetértesz tervemmel, engedj minket haza, 
hadd hívjunk ide onnét még több katonát, ezzel növelvén meg saját erőnket. 
Aztán volna emellett egy olyan jótétemény, melyet kegyelmességedben tő- 
led kérnék, ha nem tartanék a visszautasításodtól." , Küldd hírvivőidet nyu- 
godtan Germániába — válaszolta Vortigern — és hívj annyi embert, amennyit 
szükségesnek gondolsz. Aztán kérj csak bármit, én megadom." Hengist meg- 
hajtotta fejét, majd köszönetet mondott. , Te megjutalmaztál engem nagy há- 
zakkal és széles, bő termésű földekkel — de azokkal a tekintélyes tisztsé- 
gekkel nem, melyek nemes emberekhez méltók, habár jól tudod, én is ne- 
mesi vérből származom. Sok minden egyéb közt városokat és várakat is 
ígértél, melyek birtoklása által nagyobb megbecsülésre tehetnék szert ki- 
rályságod dux-ai között. Az earli" vagy hercegi cím megfelelő lenne, hiszen 
nemzetségem már mindkettőt birtokolta odahaza." , Megtagadom tőled az 
efféle ajándékokat - válaszolta Vortigern —, lévén pogányok és idegenek 
vagytok; viselkedéseteket és szokásaitokat nem ismerjük eléggé ahhoz, 
hogy saját honfitársaimmal egyenlőnek tekintselek benneteket. S még ha én 
így is tennék, dux-aim ellenkezése miatt akkor sem egyezhetnék bele ebbe 
az adományba." , Szolgálód vagyok — válaszolta Hengist -—, biztosíts hát ak- 
kor nekem az adományozott földön belül egy akkora területet, amelyet kör- 
be lehet keríteni egy egyszerű övvel, melyre majd én erődöt építhetek, hogy 
oda visszavonulhassak szükség esetén." Hű szövetségesed vagyok. Az vol- 
tam a múltban, az leszek a jövőben is. Amit tenni készülök, azt teljes hűsé- 
gemben teszem." A királyt megindították Hengist szavai. Engedélyezte a 
kérést és utasította, küldjön hírnököket, akik katonákat toboroznak Germáni- 
ából, hogy minél hamarabb segítségére siethessenek. Hengist azonnal el- 
küldte követeit. Eztán elővette egy bika bőrét és felvágta azt egyetlen bőr- 
szíjjá. Ezzel jelölte ki a lehető legnagyobb gondossággal kiválasztott, mere- 
dek helyet, ahol elkezdte felépíteni erődjét. Amikor az elkészült, az egyet- 
len szíjról lett elnevezve, mellyel helyét kijelölték. Latinul Castrum Corrigie, 
a walesi nyelvben Kaercarrei, szászul Thanceastre annak a neve. 


VI.12. Amikor a hírvivők visszatértek Germániából, tizennyolc hajónyi 
gondosan kiválasztott harcost hoztak magukkal. Emellett jött velük Hengist 
lánya, Renwein?" is, kinek szépségével senki más nem versenghetett. Mi- 
helyt kikötöttek, Hengist magához hívatta szállására Vortigern királyt, hogy 
megszemlélhesse az építményt és az elhozott harcosokat. A király inkogni- 
tóban érkezett. Dicsérte az erődöt, mely oly gyorsan épült fel, s a katonákat 
is szolgálatába vette. Lakomát tartottak a csarnokban, ahová az egyik belső 
szobából, kezében egy borral teli aranyserleget tartva belépett Renwein. 

Odasétált a királyhoz, mélyen meghajolt, s ezt mondta: , Laverd King, was 
hail!"? Látván a lány arcát, Vortigernt letaglózta szépsége, s azonnal vágy 
töltötte el iránta. Megkérdezte a tolmácsot, mit kellene válaszolnia. ,, Királyi 
Fenségnek nevezett — mondta a tolmács - s tiszteletből egészségedre iszik. 
Azt kellene válaszolnod: drinc hail." Vortigern azonnal elismételte a szava- 
kat, drinc hail, s utasította Renweint az ivásra. Ezt követően átvette kezéből 
a serleget, megcsókolta a lányt," majd megitta a maga részét. Ettől a naptól 
kezdve él a hagyomány Britanniában, hogy ha valaki először iszik egy ün- 
nepségen, azt mondja: was hail, az utána következő pedig drinc hail-el válaszol. 

Vortigern részeg volt a sokféle italtól. A Sátán költözött szívébe, szere- 
lembe esett Renweinnel, s megkérte annak kezét a leány apjától. Ázt mon- 
dottam, a Sátán telepedett szívére, hisz kereszténységének dacára egy po- 
gány nővel akarta beteljesíteni szerelmét. Hengist, aki roppant okos ember 
volt, azonnal kiismerte a király kicsapongó természetét. Tanácskozott test- 
vérével, Horsával és környezetének más vénjeivel a célból, mit is válaszol- 
jon a király kérésére. Egyhangúlag egyetértettek abban, hogy a leányt adják 
feleségül a királyhoz, cserébe pedig Kent tartományát kérjék. 

Nem vesztegették az időt. Renweint Vortigernhez adták, a kenti tarto- 
mányt pedig Hengistnek juttatták: ez utóbbit a terület eredeti birtokosa, 
Gorangonus earl tudomása nélkül cselekedték. A király még azon az éjsza- 
kán összeházasodott a pogány nővel, s az minden mértéken túlmenően meg- 
örvendeztette a férfit. Vortigern ezen tettével azonnal magára vonta főem- 
bereinek ellenérzését, sőt még saját fiaiét is — lévén már volt három fia, 
Vortimer, Katigern és Paschent. 


VI.13. Ekkor történt, hogy Szent Germanus, Auxerre püspöke és Lupus, 
Troyes püspöke megérkezett Isten igéjét terjeszteni a britek közé, mivel 
azokat nem csak a pogányok rontották meg keresztény hitükben, hanem a 
pelagita eretnekség is, melynek mérge már oly régóta átjárta őket. A szent 
emberek prédikálása az igaz hit vallására térítette vissza őket. Ugy adták ezt 
tisztán tudtukra, hogy naponta csodákat tettek; hisz rajtuk keresztül Isten 
munkálkodott. Eme számos varázslatot Gildas írja le művében nagyszerű 
ékesszólásával. 

Mihelyt Renweint a királyhoz adták — ahogyan azt korábban leírtam — 
Hengist így szólt Vortigernhez: , Most már az apósod vagyok, így jogom van 
számodra tanácsot adni. Nem hagyhatod figyelmen kívül, amit mondok, mi- 
vel csak népem kitartó támogatásával tudtál győzedelmeskedni ellenfelei- 
den. Hadd hívjam ide fiaimat, Octát" és öccsét, Ebissát, mind a ketten kivá- 
ló harcosok. Add nekik Britannia északi területének földjeit, a Deirát Skóci- 
ától elválasztó fal közelében. Ök majd ellenállnak a barbárok támadásainak, 
így tenmagad békében élhetsz a Humber folyó ezen oldalán." 

Vortigern megértette, amit Hengist tanácsolt, s azt mondta a szászok- 
nak, hogy bárkit behívhatnak, akiről úgy gondolják, elég erős az ő megsegí- 

tésére. Elküldték a követeket. Octa, Ebissa és egy Cherdic? nevű férfi érke- 
zett háromszáz hajóval, melyek tömve voltak felfegyverzett harcosokkal. 
Vortigern kedvesen fogadta őket és pazar ajándékokat juttatott nekik. Az ő 
segítségükkel meghódította ellenségeit, s minden csatában győzelmet aratott. 

Hengist egyre több és több hajót hívott, így naponta növelte hatalmát. 
Ennek látványa a briteket félelemmel töltötte el, mert tartottak egy szász 
lázadástól. Mondták a királynak, száműzze őket országából, hisz pogányok- 
nak nem szabadna ilyen szoros kapcsolatban állni keresztényekkel; sem azt 
nem kellene hagyni, hogy a keresztény hit tiltása ellenére ily módon mégis 
beszivárogjanak. Hovatovább addigra akkora erő érkezett, amely már meg- 
félemlítette a helyieket. Már senki sem tudta megmondani, hogy ki volt po- 
gány és ki keresztény, mivel a pogányok összeálltak amazok lányaival és nő- 
rokonaival. Ezek temérdek kifogással arra akarták sarkallni a királyt, hogy 
ne hagyja tovább maradni a szászokat, mivel féltek egy álnok felkeléstől, 
mely eltiporná polgártársaikat. 

Vortigern azonban nem fogadta meg népe tanácsát, mivel felesége miatt 
jobban szerette a szászokat minden más nemzetnél. Ezt látván a britek azon- 
nal elhagyták Vortigern hűségét. Addig civódtak vele, mígnem fiát, Vortimert 
tették királyukká." Ő teljes egyetértésben volt népével, a barbárok kiűzé- 
sén fáradozott, megtámadta őket és véres rohamokat intézett ellenük. Négy 
szabályos ütközetet vívott a szászokkal, mindet meg is nyerte." Az első a 
Derwent folyó mentén volt, a második az epsfordi gázló felett, ahol Horsa és 
Katigern, Vortigern második fia csaptak össze kézitusában, s mindketten 
életüket vesztették, mivel halálosan megsebesítették egymást. A harmadik 
ütközetet a tengerparton vívták, ahol megfutamították a szászokat, akik asz- 
szonyok módjára menekültek fel hajóikra, s leltek menedéket Thanet szige- 
tén. Vortimer ostrom alá vette őket és naponta zaklatta a szigetet tengeri tá- 
madásokkal. Amikor már nem tudták magukat tovább tartani a britek táma- 
dásai ellen, a pogányok elküldték a végig az ő oldalukon harcoló Vortigernt 
fiánoz, Vortimerhez, hogy kérjen engedélyt számukra a visszavonulásra, 
amikor is békésen távozhatnak Germániába. Amíg a tárgyalások folytak, a 
pogányok felszálltak hosszú hajóikra és elhajóztak, hátrahagyván asszonya- 
ikat és gyerekeiket. 


VI.14. Amikor Vortimer kivívta ezt a győzelmet, elkezdte visszaszolgál- 
tatni a briteknek eredeti földjeiket, melyeket elvettek tőlük. Szeretettel és 
megbecsüléssel volt irántuk, Szent Germanus kérésére pedig templomaikat 
is visszaállította. Egy gonosz szellem azonban utat talált mostohaanyjának, 
Renweinnek szívébe, aki azonnal megirigyelte eme erényes viselkedést. 
Ez arra késztette, hogy összeesküvést szervezzen Vortimer ellen. Minden 
fellelhető ismeretet összegyűjtött az ártalmas mérgekről, és ezután egy 
megvesztegetéssel megrontott szolgáló segítségével a királlyal mérget ita- 
tott. Amint azt a híres harcos lenyelte, hirtelen gyöngeség tört rá és érezte, 

hogy meg fog halni. Azonnal színe elé hívatta katonáit, elmondta nekik, 
hogy haldoklik, majd szétosztotta közöttük aranyát, ezüstjét és minden más 
kincsét, amit ősei felhalmoztak. A katonák könnyeztek és sírtak, s ő azzal 
vigasztalta őket, hogy az út, amelyen most halad, a ragyogás útja. Figyel- 
meztette a bátor, fiatal harcosokat, akik vele küzdöttek csatáiban, hogy har- 
coljanak országukért és tegyenek meg minden tőlük telhetőt, hogy megvéd- 
jék azt egy ellenséges inváziótól. Ekkor különösen merész ötlete támadt: el- 
rendelte, hogy egy bronz piramist építsenek számára a szászok partraszállá- 
sának helyén. Halála után testét ennek tetejébe temessék, annak reményé- 
ben, hogy ha a szászok meglátják a sírhelyet, rémületükben megfordítják 
hajóikat és visszasietnek Germániába. Közülük senki sem mer majd a köze- 
lébe merészkedni, mondta, ha pillantásukat eme helyre vetik. Mily nagy volt 
a bátorsága ennek a férfiúnak, akit még halála után is így félték azok, akik 
életében rettegtek tőle! Mégis, mikor Vortimer jobblétre szenderült, a bri- 
tek másként cselekedtek: testét Trinovantum? városában helyezték örök 
nyugalomra. 


VI.15. Fia halála után újból Vortigern szerezte meg a trónt. Felesége ké- 
résére követeket küldött Germániába Hengist visszahívására. A szász vezér 
csak egy pár emberrel érkezzen titokban, mivel Vortigern attól tartott, ha 
másképp járnak el, viszály robbanna ki a helyiek és a barbárok között. 

Amint Hengisthez megérkezett Vortimer halálhíre, maga köré gyűjtött 
háromszázezer" teljesen felfegyverzett embert, felszereltek egy flottát és 
visszatértek Britanniába. Ahogy Vortigern és a királyság főemberei tudo- 
mást szereztek a hatalmas haderő érkezéséről, roppantul felháborodtak. 
Gyűlést tartottak maguk közt és elhatározták: szembeszegülnek a szászok- 
kal, s visszaverik őket a partokról. Hengist lánya hírnököket küldött apjá- 
hoz, hogy értesítse a döntésről, s az megfontolta, mit is volna ajánlatos tennie. 

Hengist eltűnődött azon, mit válasszon a számos lehetőség közül, majd 
döntött: békével kell közeledni Britannia népéhez, mintha céljai is ilyenek 
volnának, majd később el kell árulni őket. Ennek megfelelően Hengist köve- 
teket küldött a királyhoz, parancsolván nekik, hogy a következőket mond- 
ják: ő nem is hoz magával oly temérdek embert, s így le tudnának települni 
a királyságban, de ha kell, akkor erőszakkal is fel tudnak lépni az ország el- 
len. Azon okból hozza őket, mert úgy vélte, Vortimer még életben van. Ő 
volt az, aki fel akart lépni ellene, s haderejével csak ellene akart védekezni. 
Már tisztában van azzal, hogy Vortimer halott, így önmagát és embereit Vorti- 
gern szolgálatába helyezi. Eme hatalmas hadseregből a király annyit tart 
meg, amennyit csak akar, s akiket haza akar küldeni, azok Hengist beleegye- 
zésével visszaindulnak Germániába. Ha mindez elfogadhatónak tűnik Vorti- 
gern számára, akkor Hengist arra kéri, nevezzen meg egy napot és egy he- 
lyet, amikor és ahol találkozhatnak, így Hengist a király egyetértésével el 
tudna rendezni mindent. 


17 


Amikor mindezt a király tudtára adták, roppantmód megtetszett neki az 
ötlet, mivel egyáltalán nem kívánta Hengist távozását. Hosszas vita után a 
briteket és szászokat gyűlésre hívta össze Ambrius kolostorába, május else- 
jére, anely nap hamarosan eljött, így minden problémájukat rendezhetik. 
Ebben mindkét fél egyetértett. 

Hengist ekkor az árulás új módját tervelte ki. Elrendelte minden katoná- 
jának, hogy egy-egy tőrt rejtsenek bocskoraikba. Majd egy alkalmas pillanat- 
ban, amely elég biztonságosnak tűnik, s a britek éppen a kérdést fogják vi- 
tatni, Hengist maga ad jelet embereinek: , Nimet oure Saxes!"" Mindegyi- 
küknek azonnal készen kell állnia a mellette álló brit hirtelen megtámadásá- 
ra; egyszóval mindenkinek elő kell húznia tőrét, majd egy pillanatnyi vona- 
kodás nélkül el kell vágnia a mellette álló brit torkát. A kijelölt nap hamaro- 
san eljött. Összegyűltek a megadott hely körül, a béketárgyalások pedig 
pontosan megkezdődtek. Amikor Hengist látta, hogy elérkezett a cselekvés- 
re alkalmas pillanat, elkiáltotta magát: , Nimet oure Saxes"" Ő maga Vortigernt 
ragadta meg erősen, palástjánál fogva. Amint meghallották a jelet, a szászok 
kezükbe vették tőreiket és a hozzájuk közel álló vezérekre támadva elvág- 
ták azok nyakát: négyszáz és hatvan mit sem sejtő gróf és earl lelte így ha- 
lálát. Később Szent Eldadus" temette el a holttesteket a keresztény egyház 
szokásainak megfelelően, nem messze Kaercardduc-tól, amelyet ma Salis- 
burynek hívnak, az Ambrius kolostora melletti temetőben, ahol magát Ambriust 
is meglelték sok-sok évvel korábban. A britek fegyvertelenül jöttek ide és 
csupán béketárgyalásokra számítottak. Ennek eredményeként az árulást 
fontolgató szászok sokkal könnyebben meg tudták ölni a fegyverteleneket. 

Azonban a pogányok nem érték el céljukat veszteségek nélkül, hisz s0- 
kat levágtak közülük, mikor ellenségeik életére törtek. A britek köveket és 
botokat vettek fel a földről, így végezvén önvédelemből számos támadóval. : 


VI.16. Gloucester grófja, Eldol is jelen volt ekkor. Mihelyt ráeszmélt az 
árulás pillanatára, magához vett egy botot, amelyet véletlenül talált, és azzal 
kezdte védeni magát. Bárkinek, akit ért, eltörte karját, lábát ezzel a fadarab- 
bal, így küldvén azt azonnal a Pokolba. Szétzúzott koponyákat, karokat, la- 
pockákat és még lábakat is, s ezzel a lehető legnagyobb rémületet keltette. 
Mielőtt elhagyta volna a helyszínt, hetven embert küldött a másvilágra. S0- 
káig ugyan nem tudott ellenállni ilyen hatalmas túlerőnek, de kijutott és me- 
nedékre talált saját városában. 

Sokan estek el mindkét oldalon, és végül a szászoké lett a győzelem, mi- 
vel a britek nem számítottak semmilyen támadásra: fegyvertelenül jöttek, 
így nem is volt esélyük ellenállást kifejteni. A pogányoknak szándékában állt 
megölni Vortigernt is, így befejezhették volna ördögi munkájukat, ehelyett 
azonban szorosan megkötözték és halállal fenyegették, városait, erődjeit kö- 
vetelték életéért cserébe. Vortigern azonnal megígért nekik mindent, amit 
kívántak, csak engedjék el élve. Amikor mindenre megesküdött, a szászok 

eloldozták láncait. Először Londonba mentek és elfoglalták a várost, majd 
azt követően Yorkot, Lincolnt, Winchestert szerezték meg, feldúlták a kör- 
nyező vidékeket, rátámadtak a parasztokra, miként farkasok a pásztor nél- 
küli bárányokra. Amint Vortigern látta a pusztítást, nem tudta mit tegyen az 
átkozottak ellen, ezért Walesbe menekült. 


VI.17. Végül Vortigern összehívta mágusait, hogy kikérje véleményü- 
ket, mondják meg, mit is tegyen. Mind ugyanazt a tanácsot adták: építenie 
kell egy roppant erős tornyot, amelynek biztonságába visszavonulhat, ha 
már minden más várát elvesztette. Szemrevételezett rengeteg helyet, amely 
alkalmas lehetne rá, így jutott végül az Erith? hegyhez. Kőfaragókat hívott 
össze az ország minden részéről, s elrendelte a torony megépítését. Azok 
elkezdték lerakni az alapokat. Mégis akármennyit építettek egy nap, azt a 
következő napra elnyelte a föld, és fogalmuk sem volt róla, hogy hová tűn- 
hetett. 

Amikor ez Vortigern tudomására jutott, másodszorra is tanácskozott má- 
gusaival, hogy megmagyarázhassák az események okát. Azt javasolták, ke- 
ressen egy fiút, akinek nincs apja, majd amikor talál egyet, ölje meg, hogy 
annak vérét a habarcsra és kövekre folyathassa. Ugy vélték, ettől az alapok 
erősen állnak majd. Azonnal követeket küldtek az ország különböző részei- 
re, hogy ha tudnak, találjanak ilyes valakit. Elérkeztek Kaermerdin? város- 
hoz, ahol gyerekeket láttak játszani a városkapunál. A hosszú utazástól fá- 
radtan leültek egymás mellé s nézték a játékot, még mindig reménykedve 
abban, hogy megtalálják, akit keresnek. Végül, amikor már a nap lenyugod- 
ni készült, hirtelen vita támadt két fiú között, kiknek neve Merlin és Dina- 
butius volt. Miközben vitatkoztak, Dinabutius azt mondta Merlinnek: s: M1- 
ért akarsz velem versenyezni, tökfej? Hogyan is lehetnénk mi egyenlők? En 
magam családom mindkét ágán királyi vérből származom. Rólad senki sem 
tudja, hogy ki vagy, még apád sem volt soha!" Erre a szóra a követek felfi- 
gyeltek. Megszemlélték Merlint közelebbről, és abámészkodókat is kérdez- 
gették felőle. Azt mondták, senki sem tudja, ki az apja, de az anyja Demetia" 
királyának lánya volt, s ebben a városban élt Szent Péter templomának apá- 
cáival. 


VI.18. A hírnökök nem vesztegették az időt. Rohantak a város kormány- 
zójához és a király nevében elrendelték, hogy küldje Merlint és az anyját 
Vortigernhez. Amint az megtudta a küldetés célját, azonnal a parancs szerint 
cselekedett, hogy a király azt tehesse velük, amit csak akar. Amikor a színe 
elé járultak, Vortigern kellő tisztelettel fogadta az anyát, tudván, hogy neme- 
si vérből származik. Eztán arról faggatta, ki nemzette számára a fiút. ,,Lel- 
kemre mondom Felséges Ur — mondta -—, s a te lelkedre is, hogy soha nem 
volt kapcsolatom férfival, amelyből ez a gyermek származhatna. Csak azt tu- 
dom, amikor celláinkban voltunk a nővérekkel, valaki, egy jóképű fiatalem- 

ber formájában mindig bejött hozzám. Gyakran tartott szorosan a karjaiban, 
és meg is csókolt. Miután egy kis időt töltött velem, úgy eltűnt, hogy aznap 
többé nem láttam. Azonban sokszor, amikor magamban üldögéltem, beszélt 
hozzám, de sosem volt látható. Amikor így közeledett hozzám, gyakran sze- 
relmeskedtünk, ahogy férfival szokás: így ejtett teherbe. A magad bölcses- 
ségében kell eldöntened Uram, azokból, amit elmondtam, ki volt agyermek 
apja, hisz soha nem volt kapcsolatom férfival." 

A király elcsodálkozott a hallottakon, odarendelte Maugantiust, aki meg- 
mondhatja, igazat vallott-e a nő vagy sem. Bevezették, és mondatról mon- 
datra végighallgatta a történetet. , A bölcseink által írt könyvekben és más 
történeti elbeszélésekben - mondta Vortigernnek - találtam néhány em- 
bert, akik ekképpen születtek. Ahogyan Ápuleius írja a De deo Socratis-ban, 
a Hold és a Föld között szellemek élnek, amiket incubusnak hívnak. Rész- 
ben emberek, részben angyalok, és ha úgy óhajtják, emberi alakot öltenek, 
hogy nőkkel közösüljenek. Lehetséges, hogy egy ilyen jelent meg ennek az 
asszonynak is, és nemzett neki fiút." 


VI.19. Amikor mindezt végighallgatta, Merlin odalépett a királyhoz, és 
azt kérdezte: , Miért hozattatok minket, anyámat és engem a színed elé?" 
, Mágusaim azt tanácsolták, — válaszolta Vortigern -, hogy keressek egy olyan 
ember, akinek nincs apja, hogy az ő vérét fröcsköljük építményem falára, 
mely ez után szilárdan fog állni." , Mondd meg a mágusaidnak, jelenjenek 
meg előttem - válaszolta Merlin — és én bebizonyítom, hogy hazudtak." 

A király elcsodálkozott a fiú által mondottakon. Elrendelte, hogy varázs- 
lói azonnal jelenjenek meg és üljenek le Merlinnel szemben. , Csupán azért, 
mert nem tudjátok, miért sikertelen az alapok lefektetése, melybe ezek az 
emberek belekezdtek — mondta a mágusoknak -, elrendeltétek, hogy az én 
véremmel kenjék be a habarcsot, s így majd az épület szilárdan fog állni. 
Mondjátok hát el, mi leledzik az alapok alatt? Minden bizonnyal van valami, 
ami azt ingataggá teszi." 

A megrettent varázslók semmit sem tudtak mondani. Merlin, akit Ambro- 
siusnak is hívtak, folytatta: , Uram Királyom, gyűjtsd össze munkásaidat és 
add parancsba, hogy ássanak le a földbe, s ott egy tavat fognak találni. Ez az, 
ami meggátolja a torony felállítását." Ez megtörtént. A tavat pontosan e hely 
alatt találták, ez tette a talajt süppedékennyé. 

Ambrosius Merlin másodjára is találkozott a varázslókkal és azt mondta: 
, Most azt mondjátok meg nekem, hazug hízelgők, mi rejtőzik a tóban?" Azok 
csendben maradtak és egy árva szót sem voltak képesek kiejteni. , Rendeld 
el a tó kiszárítását — mondta Merlin — és a fenéken találsz majd két szent kö- 
vet, amelyekben látni fogsz két alvó sárkányt." 

A király hitt Merlinnek, mivel a tóval kapcsolatban is igazat szólt. Elren- 
delte a kiszárítást. Sokkal jobban bámulatba ejtette a fiú, mint eddig bárki 
más. A jelenlevők mind elámultak tudásától és ráeszméltek, hogy van ben- 
ne valami természetfeletti, 

MERLIN PRÓFÉCIÁI 


VII.1. Még nem értem el történetemben oda, hogy Merlinről sokat be- 
széljek, de sok helyről sok kortársam arra ösztökélt, adjam közre a Próféci- 
ákat. Mindközül kiemelkedett Alexander, Lincoln püspöke," a legvalláso- 
sabb és legbölcsebb férfiú. Senki mást annyi nemes ember nem szolgált ki 
sem a klérusban, sem azon kívül, mint őt, mivel jól bevált kegyessége és 
őszinte nagylelkűsége sokakat vonzott a szolgálatába. 

Erősen buzgólkodtam azon, hogy megörvendeztessem, ezért lefordítot- 
tam a Próféciákat, s elküldtem neki a következő levéllel, mely így szólt: 


VII.2. , Alexander, Lincoln püspöke, az Ön nemes viselkedése iránti cso- 
dálatom arra késztet, hogy lefordítsam Merlin Próféciáit brit nyelvről" latin- 
ra, még mielőtt befejeztem volna a britek királyainak cselekedeteiről szóló 
történeteket. Az volt a célom, hogy a másik munkát fejezzem be először, s 
csak azután szenteljem magam emennek. Attól tartottam, hogy nem bizo- 
nyul elegendőnek képességem a két feladatra, melyre lekötöttem magam. 
Ugyanakkor meggyőzött előrehaladásomban a kedves engedékenység, ame- 
lyet finom bölcsességed barátságos megértése nyújtott számomra. Ajkaim 
közé vettem hát durva nádsípom, és teljes alázatosságomban dolgoztam raj- 
ta, s latinra fordítottam a szöveget, melynek eredeti nyelve számodra isme- 
retlen. Ugyanakkor nagyon meglepődtem, hogy méltóztattál eme feladatot 
az én szegényes tollamra bízni, mikor mindenható jogarod szolgálatodra pa- 
rancsolhatott volna oly sok, nálamnál sokkal tanultabb és ragyogóbb férfit — 
férfiakat, akik megenyhíthetik Bölcsességed füleit fenséges dalaik vidámsá- 
gával. Nem szégyenkezem fenntartani azt az álláspontot, hogy Britannia tel- 
jes szigetének összes bölcse közül Te, egyedül csak Te törődtél azzal, hogy 
bátor szavakkal szónokolj nekünk, hacsak legfőbb tisztséged el nem szólí- 
tott más elfoglaltságra. Ugyanakkor, miután megörvendeztetett téged, hogy 


21 


Geoffrey of Monmouth megszólaltatta sípját eme jövendőmondásra, kérlek, 
ne tétovázz jóindulatot mutatni dalai iránt. Ha mégis esett volna egy hibás 
vagy kellemetlen dallam, kényszerítsd vissza helyes harmóniára saját mú- 
zsád karmesteri pálcájával." 


VII.3 Amíg Vortigern, a britek királya a kiszárított tó medrének partján 
ült, kiemelkedett ott két sárkány, egy Fehér és egy Vörös. Mihelyt elég kö- 
zel kerültek egymáshoz, elkeseredett harcba kezdtek s tüzet okádtak. A Fe- 
hér Sárkány kezdett felülkerekedni, a Vöröset a tó partjára űzte. A Vörös 
Sárkány megrettent kiszorításának lehetőségétől, ezért a Fehérnek fordult 
és visszakozásra késztette azt. Amint így küzdöttek, a király odarendelte 
Ambrosius Merlint, hogy magyarázza meg, mit jelent a sárkányok csatája. 
Merlin azonnal könnyekre fakadt. Prófétai révületbe esett és a következő- 
képp beszélt: 

, Jaj, a Vörös Sárkánynak, hisz közeledik a végzete! Barlangjának ürege- 
it elfoglalja a Fehér Sárkány, aki az általad behívott szászokért harcol. A Vö- 
rös Sárkány Britannia népét jelképezi, akit lerohan a Fehér: Britannia he- 
gyeit és völgyeit elárasztja a patakokban folyó vér. 

A vallást teljesen kipusztítják és csak a templomoknak romjai maradnak. 

Végül a sanyargatott nép uralomra tör és ellenáll a betolakodók kegyet- 
lenségének. 

A cornwalli Vadkan" felszabadít majd az elnyomóktáól, lábai alatt tiporja el 
azok nyakát. fi 

Az Oceán szigetei a Vadkan uralma alá kerülnek és Ő fogja uralni Gallia 
erdeit is. 

Romulus háza rettegni fogja a Vadkan kegyetlenségét, s a Vadkan a rejté- 
lyesség ködébe burkolózik. 

Az emberek ajkai dicsőítik majd a Vadkant, s annak tetteit a mesemon- 
dók szájról-szájra adják. 

A Vadkan leszármazottai közül hat viszi tovább örökét, majd feltámad a 
Germán Sárkány. A Sügér dicsőíti majd a Sárkányt és a kezébe adja Afrika" 
erdeit. 

A vallást másodjára is kipusztítják, az érsekek máshová költöztetik szék- 
helyeiket. London magasztossága ékesíti majd Duroberniát: York hetedik 
pásztorát meglátogatják Armorica királyságában. Menevia"? nyeri el a Légi- 
ók Városának" palliumát és egy írországi prédikátornak eláll majd szava egy 
anyaméhben növekvő gyermektől. 

Véreső fog hullani és szörnyű éhínség sújtja majd az emberiséget. 

A Vörös Sárkányt elszomorítja majd, ami vele történik, de hihetetlen 
erőfeszítéssel visszanyeri hatalmát. 

Sorscsapás üldözi majd a Fehér Sárkányt, kicsiny kertjében lerombolják 
az épületeket. 

A hét jogarhordozó meghal, egyet közülük szentté avatnak. 

Felvágják majd az anyák hasát és éretlenül születnek majd meg a csecsemők. 

A férfiak szörnyen szenvedni fognak, mert az országban születettek vissza- 
nyerik erejüket. 

A mindezt végrehajtó férfi Bronzemberként" fog megjelenni és hosszú 
éveken keresztül vigyázza bronz lováról London kapuját. 

A Vörös Sárkány visszatér régi szokásaihoz és küzdelmében széttépi 
önmagát." 

Ezután jön a Viharhozó bosszúja, ami minden földműves földjére romlást hoz. 

A Halál ráteszi kezét minden emberre, és elpusztítja az összes nemze- 
tet. Akik ezt túlélik, elhagyják földjeiket és más földekre költöznek. 

Az Áldott Király" kiállít majd egy hajóhadat és tizenkettedik lesz a szen- 
tek között. 

A királyság szánalmasan elhagyatottá lesz, és a termőföldeket az erdők 
veszik birtokukba. Még egyszer feléled a Fehér Sárkány és áthívja Germánia 
lányát." Kicsiny kertünk földjeit újból idegen magokkal vetik be és a Vörös 
Sárkányt a tó másik partjára száműzik. 

Ennek utána a Germán Sárkányt megkoronázzák, a Réz Hercegét elte- 
metik. Határvonalat állítanak előtte, amelyen nem lesz ereje túllépni. Száz 
és ötven esztendeig gyötrődésben és alávetettségben lesz része, majd ez- 
után további háromszáz évig trónon ül. Az Északi Szél feltámad ellene, elra- 
gadván a virágokat, melyeket a Nyugati Szél bírt kibomlásra. Aranyozás lesz 
a templomokban, de a Kard éle felhagy munkájával." 

A Germán Sárkány nehezen tud majd elmenekülni barlangjába, mivel 
kincseiért eléri a bosszú keze. Végül egy rövid időre, de immár utoljára, is- 
mét erőre kap és végigtizedeli Normandiát. 

Ekkor fába öltözött emberek jönnek vas mellvértekben, akik bosszút áll- 
nak annak gonoszságáért. Visszaadják majd az őslakóknak szállásaikat, s az 
idegenek pusztítása mindenki számára nyilvánvaló lesz." 

A Fehér Sárkány magvait kigyomlálják kis kertjeinkből, s ami utódaiból 
marad, azt megtizedelik. Az örökös szolgaság igáját fogják hordani és ásóik- 
kal és ekevasaikkal saját anyjukat sebzik majd meg. 

Két másik sárkány következik, az egyikkel végez az Irigység Fullánkja, 
a másik visszatér a hatalom fedezékébe. 

Ezután jön az Igazság Oroszlánja és bömbölésére a galliai tornyok meg- 
remegnek és a sárkányok szigete is megrázkódik. Az Oroszlán napjaiban a 
liliomból és a csalánból aranyat sajtolnak, és ezüst fog hullani a bőgő tehe- 
nek patáiból. 

A hullámos hajúak sokféle színű gyapjúba öltöznek, s a külső kifejezi 
majd a belső gondolatokat. 

Az ugatók lába le lesz vágva. 

A vadállatok élvezik majd a békét, de az emberek megsiratják majd a 
büntetések módját. 

A kereskedők mérlegét kettétörik és a megmaradt serpenyőt lekerekítik. 

A héják elvesztik falánkságukat és a farkasok fogai eltompulnak. 

Az oroszlán kölykei tengeri halakká változnak, s az Aravia-hegy Sasa an- 
nak csúcsára költ. 

Venedotia" anyák vérétől lesz vörös, Corineus háza? lemészárol hat test- 
vért. 

A sziget elázik az éjszaka könnyeiben és tettrekészségében mindenki 
felbátorodik. Akik később születtek, majd át akarnak szállni a legmagasabb 
dolgok fölött is, de az újonnan érkezetteknek adatott kegy mindennél maga- 
sabb lesz. 

Megtagadtatik a kegyesség attól, ki kegyetlenektől örökölt: ez addig tart, 
amíg saját apjának öltözetét át nem veszi. Körülövezvén a Vadkan agyarával 
majd átmászik a hegycsúcsokon, magasabbra a Sisakos Ember árnyékánál. 

Albany dühös lesz: magához hívván szomszédjait átadja magát a véron- 
tásnak. Állkapcsai között találnak majd egy zablát, melyet Armorica öblében 
kovácsoltak." A Törött Szövetség Sasa befesti azt arannyal és örvendezik 
harmadik fészkelésének. 

A kölykök őrködés közben ordítani fognak; elhagyják az erdő ligeteit, s a 
városok falai közé mennek vadászni. Nagy vérengzést rendeznek azokon, 
akik eléjük kerülnek, s a bikák nyelveit kivágják. Az ordítók nyakaira láncot 
tesznek, és újraélik ősatyáik idejét. 

Ezután az elsőtől a negyedikig, a negyediktől a harmadikig, a harmadik- 
tól a másodikig a hüvelykujj olajba gördül. 

A hatodik ledönti Írország falait és annak erdeit síksággá változtatja." A 
különböző országrészeket egyesíti, az oroszlán fejével koronázzák meg. Ez 
a kezdet vezet az ő bizonytalan intézkedéseihez, de a végzete felszárnyal a 
magasban lakozókhoz. Visszaállítja majd a szentek lakhelyét szerte a földe- 
ken és az őket megillető helyre rakja a pásztorokat. Két városkát gyászlepel- 
lel fed majd be, s a szüzeknek szűz ajándékokat ad. Ezen cselekedetével el- 
nyeri a Viharhozó kegyét, aki az áldottak közé helyezi őt. Belőle egy nős- 
tény Hiúz" válik, amely kifürkészi a módját, hogy bejusson mindenbe és sa- 
ját fajtájának bukására törekszik. A nőstény Hiúz miatt Normandia elveszti 
mindkét szigetét és megfoszttatik korábbi dicsőségétől. 

Ezután a szigetlakók visszatérnek hozzá, mivel komoly nézeteltérés tá- 
mad az idegenek között. 

Egy ősz öregember egy hófehér lovon eltéríti a Periron folyót, s afelett 
kimér egy malmot fehér botjával. 

Cadwaller szövetkezik Conanusszal és szövetségre lép Albanyval. Ekkor 
az idegenek lemészároltatnak és a folyókban újra vér folyik. 

Armorica hegyei kitörnek, és magát Armoricát Brutus diadémjával koro- 
názzák meg. Cambriát eltölti az öröm és a cornwalli tölgyek kivirulnak. A 
szigetet Brutus után nevezik majd el, mikoron az idegeneket elpusztították." 

Conanustól származik majd egy ádáz Vadkan, amely agyarának élességét 
Gallia erdein próbálja ki; ki fogja dönteni a nagyobb tölgyeket anélkül, hogy 
a kisebbeket bántaná. 

Az arábiaiak rettegni fogják eme Vadkant, ahogyan az afrikaiak is, mivel 
támadásának lendületében eljut Hispánia legtávolabbi részeire. 

A Vadkan után jön Vénusz kastélyából a Kos arany szarvakkal és ezüst 
szakállal. Orrlyukaiból oly ködöt fúj ki, mely a sziget teljes területét beár- 
nyékolja. A Kos napjaiban majd béke honol és a termőföld gazdagsága miatt 
a termés bőséges lesz. A nők járása kígyóformájúvá válik, lépteik közben el- 
telnek gőggel. Helyreállítják Vénusz várát, Cupido nyilai tovább sebeznek. 

Az Amne folyó forrása vérré válik és két király fog harcolni majd egy- 
mással a Staff gázlójánál egy nőstény Oroszlán kedvéért. 

Minden termőföld gazdagabb lesz gyümölcsben, mint ahogy arra az em- 
bereknek szüksége volna, és az emberek szüntelenül bujálkodni fognak. 

Három generáció lesz szemtanúja annak, amit mondtam, és a Londonban 
eltemetett királyokat kihantolják. 

Visszatér az éhség és halál, a városlakókra pusztulás vár. 

Az Érintkezés Vadkanja jő majd s visszahívja a szétszaladt nyájakat a 
legelőre, melyről elűzettek. Melle táplálék lesz az éhezőknek és nyelve csil- 
lapítja aszomjazók szomjúságát. Szájából folyók törnek elő, melyek a kiszá- 
radt csatornákat öntözik. 

Ekkor egy Fa fog nőni a londoni Tower csúcsán, ennek csak három ága 
lesz, levelei szétszórásával mégis beárnyékolja a szigetet, annak teljes hosz- 
szában és széltében. Feltámad az Eszaki Szél, mint a Fa ellensége, s vesze- 
delmes leheletével leszakítja a harmadik ágat. A maradék két ág elfoglalja a 
harmadik helyét addig, míg az egyik el nem pusztítja levelei bőségével a má- 
sikat. Eme utolsó betölti a másik kettő helyét, és pihenőhelyet biztosít az 
idegen helyekről idejövő madaraknak. De a hazai madarak számára ártalmas 
lesz, mivel annak árnyékától való rettegésükben elveszítik repülési képes- 
ségüket. 

A Gonoszság Szamara jön ezután, gyorsan az aranyművesek, de lassan a 
farkasok falánksága ellen. 

Ezen napokban a tölgyek elégnek az erdei tisztásokon, és makkok hajta- 
nak a citromfák ágain. 

A Severn tenger kiönt hét torkolaton keresztül, és az Usk folyó hét na- 
pon át forrni fog. A hőségben elpusztult halakból kígyók születnek. 

A bathi fürdők kihűlnek és az életet adó vizek halált hoznak. 

London húszezer halálát gyászolja majd, s a Temze vérré változik. 

A szerzeteseket saját csuhájukban kényszerítik házasságra, és sirató- 
éneküket még az Alpok csúcsain is hallani fogják. 

Három forrás fog feltörni Winchesterben, s a belőlük táplálkozó patakok 
három részre osztják a szigetet. Aki az elsőnek vizéből iszik, hosszú életet 
él majd mindenféle betegség nélkül. Aki a másodikból, az telhetetlen éhsé- 
gébe hal bele, sápadtság és félelem ül majd arcára. Aki a harmadikból iszik, 
hirtelen halált hal és tetemét nem lehet majd eltemetni. Az emberek min- 
dent megtesznek majd, hogy elkerüljék a halál eme támadásait, s azon fára- 

doznak, hogy a tetemet lefedjék különböző anyagokkal, de akármilyen épü- 
letet építenek is rá, az azonnal egy másik anyaggá változik. Amint odateszik, 
a föld kővé, a kő folyadékká; a fa hamuvá, a hamu vízzé válik. 

Ugyanakkor Knut erdeiből egy lányt küldenek, hogy gyógyító képessé- 
gével orvosolja a bajokat. Miután beszélt a jósokkal, puszta leheletével fel 
tudja szárítani a veszedelmes forrásokat. Aztán, mikor visszanyerte saját 
erejét valamilyen erősítő italtól, a caledoni erdőt jobb kezén hordozza majd, 
bal kezén pedig London falainak támpillérjeit. Amerre jár, kénes lábnyomo- 
kat hagy maga után, melyet kettős lánggal fognak gőzölögni. A füst felzavar- 
ja a rutenek? városát s ételként szolgál majd a tengerben élő lényeknek. A 
szánalom könnyei fakadnak majd szemeiből s elteríti a szigetet szomorú sí- 
rása. Egy Szarvas öli meg őt, melynek tíz agancsa lesz, melyek közül négy 
aranykoronát hord, a többi hat viszont ökrök szarvává változik, s ezek felri- 
asztják Britannia három szigetét átkozott bőgésükkel. 

A daneiai erdő felébred álmából s emberi beszédbe kezd, így kiált: :Camb- 
ria" jer! Vedd oldaladra Cornwalit! Mondd Winchesternek: "A föld elnyel té- 
ged! Vidd a pásztorod székét oda, ahol a hajók jönnek kikötőinkbe! Ekkor 
győződj meg arról, hogy a bárányok, amelyek megmaradtak, követik vezé- 
rüket! Közeleg a nap, amikor a városlakók elpusztulnak a hamis tanúság bű- 
néért. Gyapjad fehérsége és sokféle színe is ártani fog neked. Jaj, a hamis ta- 
núknak, mivel miattuk omlik össze híres városuk" a 

A hajók méretükben nagyon megnövekednek, és belőlük egyet kettő 
másik anyagából készítenek el. 

A Sündisznó, mely almákkal lesz tele, újjáépíti a várost, s az almák illata 
odavonzza a különböző erdőkből származó madarakat. A Sündisznó egy kas- 
télyt fog építeni, mely hatalmas lesz, s fal veszi majd körül hatszáz torony- 
nyal. 

London mindezt irigységgel fogja szemlélni és saját védelmét is három- 
szorosára növeli. A Temze körülveszi Londont minden oldalról, s eme mér- 
nöki tett híre eljut az Alpokon túlra is. 

A Sündisznó elrejti majd almáit Winchesterben, és rejtett alagutakat ás a 
föld alá. 

Ebben az időben a kövek beszélni fognak. 

A tenger ott, ahol az ember Galliába kel át, keskeny csatornává zsugoro- 
dik. Bármely oldalán is álljon az ember, a túloldalon hallani fogják beszédét. 
A sziget földdtömege nagyban megnövekedik. 

A tenger alatt élő lények titkai kitudódnak, és Gallia rettegni fog a féle- 
lemtől. 

Ez után egy Gém emelkedik föl Calaterium erdejéből és a sziget körül 
repked majd két teljes évig. Éjjeli sírása minden szárnyas lényt egybegyűjt, 
és társaságában találkozni fog majd a madarak minden fajtája. Lecsapnak 
majd a szántóföldekre és elpusztítanak mindenféle termést. Ehínség üti fel 
a fejét, melyet szörnyű pusztulás követ. 

Mihelyt a szörnyű csapásnak vége szakad, az átkozott Madár figyelmét a 
Galabes völgyére fordítja, és azt egy magas heggyé emeli. Ennek legmaga- 
sabb csúcsára a Gém egy tölgyfát ültet s annak ágaira fészket rak. Három to- 
jást tojik, amelyekből kikel egy Róka, egy Farkas és egy Medve. A Róka fel- 
falja saját anyját, majd magára ölti egy Szamár fejét. Amint felvette eme ször- 
nyű öltözetet, megijeszti és Normandiába száműzi testvéreit. Itt ők felszít- 
ják az agyaras Vadkant. Hajón térnek vissza, és az úton még egyszer össze- 
találkoznak a Rókával. Ahogyan megkezdik a versengést, a Róka halottnak 
tetteti magát, így indítván szánalomra a Vadkant. A Vadkan a Róka felé hajol 
és megáll felette, annak szemébe és arcába lehel. A Róka, nem feledkezvén 
meg ősi ravaszságáról, belemar a Vadkan bal lábába és teljesen leszakítja azt. 
Eztán ráugrik, leszaggatja annak jobb fülét és farkát, majd eloson, hogy el- 
rejtőzzön a hegyi barlangokban. Az átejtett Vadkan ekkor arra kéri a Farkast 
és a Medvét, hogy helyezzék vissza elvesztett testrészeit. Amikor azok meg- 
egyeznek a Vadkan megsegítésében, ígérnek majd neki két lábat, két fület, 
egy farkat, amelyekből disznószerű tagokat alakítanak ki. A Vadkan ebbe be- 
leegyezik, és várni fogja az ígért visszatérést. Ezalatt a Róka lejön a hegyek- 
ből és magára ölti a Farkas alakját. Annak ürügyén, hogy beszélnie kell ve- 
le, megközelíti a Vadkant és felfalja. Eztán a Róka a Vadkan alakját ölti ma- 
gára és testvéreire vár, miközben azt tetteti, hogy hiányoznak testrészei. 
Mihelyt azok visszatérnek, agyarával azonnal megöli őket, majd megkoro- 
názza magát egy oroszlán fejével. 

A Róka uralmának napjaiban egy Kígyó fog születni, mely halált hoz az 
emberiségre. Körbeveszi hosszú farkával Londont és felfalja mindazokat, 
akik át akarnak rajta kelni. 

Egy hegyi Ökör magára veszi egy Farkas fejét és fehérre csikorgatja fo- 
gait a Severn kovácsműhelyében. Az Ökör maga köré gyűjti Albany és Wa- 
les seregeit és ez a kompánia ivás közben kiszárítja a Temzét. 

Egy Szamár a hosszú szakállú Kecskét magához hívja s alakot cserél ve- 
le. Ennek eredményeképpen a hegyi Bika elveszti jó kedélyét, odahívja a 
Farkast, és ezután átdöfi a Szamarat és a Kecskét szarvaival. Kegyetlen pusz- 
tításában elmerülve felfalja azok húsát és csontjait, de az Ökröt az Urianus 
csúcsán égeti el. Halotti máglyájának hamvai Hattyúkká változnak, melyek 
úgy úsznak keresztül a szárazföldön, mintha azt vízen tennék. Ezen hattyúk 
felfalják a halakat a halakban és elnyelik az embereket az emberekben. Mi- 
kor megöregednek, Sügérek alakját öltik magukra, és hitszegő viselkedésü- 
ket a víz alatt folytatják. Hajókat süllyesztenek majd el, így gyűjtenek te- 
mérdek ezüstöt. 

Eztán a Temze újból folyni fog, összegyűjti mellékfolyóit, s elönti med- 
rét. Elárasztja majd a közeli városkákat, és sodrásával felfordítja a hegyeket. 
Magához csatolja a Galabes forrásait, csordultig töltve azokat gonoszsággal 
és csalárdsággal. 

Emiatt számos lázadás tör ki, mely harcra bátorítja a venedotokat. Az er- 
dő tölgyfái összegyűlnek, s harcba kezdenek Gewissei szikláival. 

Egy holló fog leszállni a héjákkal és fölfalja a holtak tetemét. 

Egy Bagoly költ Gloucester falain, s fészkében egy Szamár kel ki. Malvern 
Kígyója neveli a szamarat és tanítja számos csalárd trükkre. A Szamár felve- 
szi a koronát, majd mindennél magasabbra kapaszkodik fel s az embereket 
rémisztgeti rettenetes bőgésével. A Szamár uralmának napjaiban a Pacaiai- 
hegység meginog majd, pusztulnak az erdők, mert erre jön egy Sárkány- 
gyik, mely tüzet okád és elégeti a fákat leheletével. A Sárkány után jön hét 
Oroszlán kecskefejekkel, orrlyukaikból előtörő bűzös leheleteikkel meg- 
rontják az asszonyokat, a férjeikhez oly hű feleségekből szajhák lesznek. Az 
apa nem fogja megismerni saját fiát, mivel az emberek oly buján közösülnek, 
akár a marhák. ; 

Ekkor jőni fog a Gonoszság Hatalmas Óriása, aki szemének ragyogásá- 
val megfélemlít mindenkit. Ellene lép fel Worcester Sárkánya, amely min- 
dent megpróbál majd, hogy elpusztítsa, de amikor összecsapnak, a Sárkányt 
megrontja és leigázza a győzedelmeskedő gonoszsága. Az Óriás rámászik a 
Sárkány hátára, leveti ruháit, s mezítelenül lovagolja meg azt. A Sárkány fel- 
emeli az Oriást az égbe, égnek álló farkával annak csupasz testére sújt, de 
az Oriás visszanyeri erejét és kardjával átvágja a Sárkány torkát. Végül a 
Sárkány beletekeredik saját farkába és méregtől hal majd meg. 

Töotnes Vadkanja követi az Oriást és szörnyű zsarnoksággal elnyomja az 
embereket. Gloucester majd egy Oroszlánt küld, mely sorozatos csatákat 
vív az őrjöngő Vadkannal. Az Oroszlán lábával eltiporja a Disznót és kitátott 
szájával rémületben tartja azt. Végül az Oroszlán hadilábon fog állni minden- 
kivel a királyságban s a főembereken élősködik. Egy Bika lép be a küzde- 
lembe és jobb lábával az Oroszlánra támad. Keresztülhúzza az Oroszlánt a 
királyság keskeny útjain, de Oxford falai letörik szarvait. Caerdubalum Ró- 
kája kitölti bosszúját az Oroszlánon és fogaival felfalja azt. Ekkor Lincoln Vi- 
perája a Róka köré tekeredik és szörnyű sziszegéssel tudtul adja jelenlétét 
az összegyűlt Sárkányoknak. A Sárkányok megküzdenek és darabokra tépik 
egymást. A Szárnyas Sárkány legyőzi a Szárnyatlant, belemélyesztvén mér- 
gező fogait a másik orrába. Két másik sárkány is csatlakozik a harchoz s az 
egyik megöli a másikat. Egy ötödik sárkány lép a két halott helyébe és kü- 
lönféle hadicselekkel elpusztítja a két élőt. Kardot tartván karmai között fel- 
mászik az egyik hátára és levágja fejét annak nyakáról. Ekkor levedli bőrét, 
a másikra mászik, megragadja ellenfele farkát jobb és bal karmaival. Így le- 
csupaszodva legyőzi azt, mivel amíg a bőr teljesen beborította, nem érhetett 
el vele szemben semmit. Más sárkányokat is megkínoz majd azzal, hogy a 
hátukra mászik és keresztülhajtja őket a királyságon. 

Ekkor jön egy üvöltő Oroszlán félelmet keltve szörnyű kegyetlenségével. 
Ez az Oroszlán tizenöt részt eggyé tesz, és uralma alatt tartja az embereket. 

Egy Hófehér Óriás ragyogó fényességben sugárzó embereket nemz. 

A puhányság elgyengíti a vezéreket, és azok emiatt szörnyekké változ- 
nak. Közülük kiemelkedik egy emberi vértől kövér Oroszlán. Egy Férfi egy 

sarlóval úgy tesz, mintha az aratásban segítené az Oroszlánt, de amikor az 
ember megzavarodik, az Oroszlán elpusztítja őt. 

A yorki Kocsihajtó majd lecsillapítja az embereket. Kidobja mesterét és 
felmászik a kocsira, amelyet hajt. Előveszi kardját és megfenyegeti a Kele- 
tet, majd megtölti vérrel a kerékvágásokat. Eztán tengeri hallá változik, 
majd társul egy Kígyóval, amely sziszegésével magához vonzza. 

Ezért születni fog három Bika, amelyek fényleni fognak, mint a villám. 
Felzabálják legelőiket, majd fává változnak. Az első Bika egy viperákból font 
ostort tart majd és hátat fordít a másodszülöttnek. A második Bika harcolni 
fog, hogy megszerezze a korbácsot az elsőtől, de azt csak a harmadik kapa- 
rintja majd meg. El fogják fordítani tekintetüket egymástól, amíg el nem 
dobják a méregpoharat. 

Egy Albanyból jött földműves veszi át helyüket, s hátáról egy kígyó fog 
lógni. Idejét szántással tölti majd, így hazájának termése fehér lesz, de a Kí- 
gyó mérget fog szórni, nehogy a zöld búza szárba szökkenjen. 

A népesség csökkenni fog a halálos csapások miatt, és leomlanak a váro- 
sok falai. Claudius városa lesz az orvoslás forrása. IEbből a városból jő majd 
a Veszedelem erdei lánya. Hordozni fogja az az orvosság edényét, és újból 
helyreáll a sziget békéje, ahogyan azután soha többé. 

Két ember fogja a jogart tartani, egyik a másik után. A Szarvas Sárkány 
mindkettőt szolgálni fogja. Az első ember vasba öltözik majd és egy szárnya- 
ló kígyót ül meg lovagló ülésben, mezítelenül; s jobb kezében fogja annak 
farkát. Sírása felbőszíti a tengert, és rémületet bocsát a másik emberre. 
Emiatt a másik ember szövetségre lép egy Oroszlánnal, de viszály tör ki 
köztük és harcolni fognak. Mindkettő roppantul fog szenvedni a másik üté- 
seitől, de az állati erő elég lesz a győzelemhez. 

Egy ember jön majd dobbal és lanttal, aki enyhíteni fogja az Oroszlán 
vadságát. Ennek okán a királyság népei megbékélnek, és arra bőszítik az 
Oroszlánt, hogy szerezze meg az orvosság csészéjét. Szállásán ülve fogja 
vizsgálni az adagot, de kinyújtja kezét Albany felé. 

Az északi területeket ez elszomorítja, ezért kitárják templomaik kapuit. 

Egy Farkasból zászlóhordozó lesz, csapatokat vezet és Cornwall köré 
csavarja farkát. Egy szekeres harcos ellenáll a Farkasnak és a cornwalli né- 
pet vadkanná változtatja. A Vadkan feldúlja a tartományokat, de fejét a Severn 
mélyébe rejti. 

Egy férfi küzdeni fog egy részeg oroszlánnal és az arany ragyogása meg- 
vakítja a szemlélőket. Ezüst fog fehéren fényleni a külső űrben, bajokat okoz- 
va a szüretelőknek. Az emberek lerészegednek a nekik kínált bortól: hátat 
fordítanak a Mennynek, szemüket a földre szegezik. A csillagok elfordítják 
fényüket ezektől az emberektől és megváltoztatják megszokott útjukat. A 
termény elszárad a csillagok haragja miatt, és minden nedvesség eltűnik a 
levegőből. 

A gyökerek és ágak felcserélik helyüket, és csodaszámba megy majd en- 
nek furcsasága. 

A Merkúr borostyánfénye mellett a Nap elhalványul, s ez rémületet vált 
ki annak szemtanúi között. Az Árkádiában született Merkúr bolygó megvál- 
toztatja pajzsát; a Mars sisakját Vénusznak fogják hívni. Mars sisakja árnyé- 
kot fog vetni és dühöngésében a Merkúr túlfutja pályáját. Vas Orion tartani 
fogja a kardját. A vizes Nap szenvedést hoz a felhőkre. Jupiter elhagyja ren- 
des ösvényét, ahogy Vénusz is otthagyja kijelölt köreit. A Szaturnusz boly- 
gó rosszindulata esőként hull alá, s görbe sarlóként öli a halandókat. A csil- 
lagok tizenkét nagy háza megkönnyezi társaik áthágásának láttát. Az Ikrek 
megszakítja szokásos ölelését és elküldik a Vízöntőt a forrásokhoz. A Mér- 
leg serpenyői ferdén fognak állni, amíg a Kos alá nem támasztja görbe szar- 
vaival. A Skorpió farka villámokat lövell, míg a Rák harcol a Nappal. A Szűz 
felmászik a Nyilas hátára s onnan hagyja elhervadni szűzi virágzását. A Hold 
szekere ámokfutást tesz a zodiákusban, a Fiastyúk darabokra szakad. Ezek 
egyike sem fog visszatérni elvárt kötelességéhez. Ariadné bezárja ajtaját s 
elrejtezik az őt bekerítő felhőkben. 

Egy szem ragyogásában a tengerek felbőszülnek, és még egyszer kitárul 
a szelek arénája. A szelek együtt harcolnak a rossz ómenekkel, zajuk a csil- 
lagokig ér." 

KONSTANTIN HÁZA 
(folytatás) 


VIII.1. Amikor Merlin elmondta ezeket és más jóslatokat is, a jelenle- 
vők mind elcsodálkoztak szavainak kétértelműségén. A többieknél is meg- 
lepettebb Vortigern maga is dicsőítően szólt a fiatalember bölcsességéről és 
jövőbelátó kinyilatkoztatásairól, lévén a történelem ezen időszakában nem 
volt senki más, aki kész lett volna így beszélni a király színe előtt. 

Vortigern leginkább azt akarta megtudni, miként fogja bevégezni életét, 
hát megkérdezte a varázslót, mit is tud erről. Merlin a következő választ ad- 
ta: , Fuss Konstantin fiainak tüzes bosszúja elől, mert ez lesz végzeted, ha 
nem lesz elég erőd elmenekülni előle! Ebben a pillanatban már hajóikat ké- 
szítik elő. Éppen szavaimmal egy időben hagyják el Armorica partjait, kien- 
gedik vitorláikat, hogy átszeljék az Oceánt. Nekitámadnak Britannia szige- 
tének, megrohanják a szászokat és leigázzák azok megvetett népét. Első 
dolguk lesz majd, hogy Téged saját tornyodba zárva, élve égessenek el! Óri- 
ási hibát követtél el, mikor elárultad apjukat és a szászokat behívtad szige- 
tedre. Védelmezőidként érkeztek, de jöttük csak saját erőszakos halálodat 
erősíti meg. Két módját látom végzetednek, s csak nehezen tudnám meg- 
mondani, melyiket kerülöd el. Egy részről a szászok dúlják királyságod, és 
meg próbálnak ölni téged, másrészről a két testvér, Aurelius és Uther part- 
ra szállnak és megtesznek minden tőlük telhetőt, hogy megbosszulják apjuk 
halálát. Keress menedéket, ha tudsz: holnapra már Totnes szigetére kormá- 
nyozzák hajóikat. A szászok arca vérrel lesz befestve; s amikor megölik Hen- 
gistet, Aurelius Ambrosiust koronázzák majd királlyá. Ő majd visszaadja az 
embereknek tulajdonukat és újból megerősíti az Egyházat is. De méreg vé- 
gez majd vele. Testvére, Utherpendragon követi őt, de a méreg rövidre szabja 
napjait. Leszármazottaid lesznek részesei eme aljas tettnek, de a cornwalli 
Vadkan felfalja őket." 

Másnapra Aurelius Ambrosius késlekedés nélkül partra szállt a szigeten. 

VIII.2. Mihelyt elterjedt a híre Aurelius jöttének, azok, kiket oly kegyet- 
lenül zavartak szét, most az ország minden részéből újból összeverődtek 
honfitársuk jöttén felbátorodva, és sokkal vígabban tekintettek a jövőbe, 
mint korábban. A klérust összehívták, a klerikusok királlyá kenték Aureliust 
és a megszokott módon hűséget esküdtek neki. A britek egy szászok elleni 
támadásról tanácskoztak, de a király még óvta őket ettől, mert először Vorti- 
gernnel akart végezni. Aurelius Ambrosiust úgy elszomorította apjának el- 
árulása, hogy az ő megbosszulását mindennél fontosabbnak tartotta. Kidol- 
gozott egy tervet, seregével Cambriába vonult, ahol ostrom alá vette a Geno- 
reu5 várát, amelybe Vortigern menekült. Ez a vár Erging vidékén, a Wye fo- 
lyó túlpartján fekszik a Cloartius nevű dombon. 

Ideérvén Ambrosius, aki csak atyja és testvére rút elárulására tudott 
gondolni, ezt mondta Eldolnak, Gloucester fejedelmének: , Lásd Herceg 
Uram, eme hely erődítései és falai nem képesek megvédeni Vortigernt, és 
engem sem megállítani abban, hogy kardom hegyét beleibe mélyesszem! 
Kegyetlen véget fog érni, s úgy hiszem, te magad is biztos vagy abban, hogy 
mindezt kiérdemelte. Minden ember közül ő a legutálatosabb. Mennyire 
méltó ő a leírhatatlan kínokkal teli halálra! Először elárulta atyámat, Kons- 
tantint, aki megszabadította őt és országát a piktek támadásától. Eztán el- 
árulta bátyámat, Konstanst, kit csak azért tett királlyá, hogy elpusztíthassa. 
Végül agyafúrt trükkökkel megszerezte a koronát, pogányokat hívott be, 
hogy a helyiekkel keveredjenek, s ő így pusztíthassa el azokat, kik hozzám 
hűek maradtak. Isten akaratából azzal a csapdával buktatja meg önmagát, 
melyet elővigyázatlanul hűséges híveinek állított: mert amikor a szászok rá- 
ébredtek gonoszságára, száműzték őt királyságából, s ez senkinek sem oko- 
zott bánatot. Ugyanakkor véleményem szerint azt mindenkinek sajnálnia 
kell, hogy eme gonosz férfi az általa behívott pogányokkal elűzette a főém- 
bereket, romba döntött egy termékeny országot, szent templomokat pusztí- 
tott el és eltörölte a kereszténységet a szigeten, tengertől tengerig. Honfi- 
társaim, viselkedjetek igaz férfiakként, s először azon álljatok bosszút, aki 
miatt mindezek végbementek! Eztán fegyvereinket fordítsuk a bennünket 
szorongató ellenségeink felé és szabadítsuk meg hazánkat falánk pofájuktól!" 

Nem vesztegették az időt, harcba szálltak, felállították ostromgépeiket, 
és minden tőlük telhetőt megtettek, hogy lerontsák a falakat. Mikor minden 
egyéb kudarcot vallott, tűzzel próbálkoztak. Ez lángot fogva addig lobogott, 
amíg fel nem égette a várost Vortigernnel együtt. 


VIII.3. Mikor ennek híre elért Hengisthez és szászaihoz, az roppantmód 
megrettent, mert félte Aurelius bátorságát. Ez a férfi olyan rettenthetetlen 
és merész volt még galliai tartózkodása alatt is, hogy senki sem mert vele 
szemtől szemben megütközni. Amikor párbajozott, oly erővel lökte ki ellen- 
felét lova nyergéből, hogy kopjája is szilánkokra tört." Hovatovább ajándé- 
kozásaiban nagylelkű, viselkedésében jó modorú volt, rendszeresen ellátta 

az isteni szolgálatot és óvakodott a hazugságtól. Kiválóan harcolt gyalog és 
annál is jobban lovon, valamint jól képzett volt a hadvezetésben is. 

Amíg még Aurelius az armoricai Britanniában tartózkodott, megállás nél- 
kül azt suttogták róla, hogyan készül a sziget elfoglalására. Emiatt a szászok 
rettegték őt, s inost visszavonultak a Humber folyón túlra. Itt megerősítet- 
ték városaikat és váraikat, mert ezeket szánták menedéknek. Skócia közel- 
sége védelmet nyújtott számukra, mivel ezen föld lakói sohasem mulasztot- 
ták el megragadni az alkalmat, hogy megnehezítsék a britek életét. Félel- 
metes volt itt élni, a többé-kevésbé elhagyatott vidék jó rejtekhelyül szolgált 
az idegeneknek, sőt, földrajzi elhelyezkedése miatt ki volt téve a piktek, 
skótok, dánok, norvégok és mindenki más dúlásainak. 

Ilymód megbizonyosodván arról, hogy az ország rokonszenvét élvezik, a 
szászok ide vonultak vissza, mert ha szükség támad, itt menedékre lelhet- 
nek, mintha az saját erősségük lenne. Amikor ezt Áureliusnak jelentették, 
megnőtt bátorsága, hiszen minden reménye megvolt a győzelemre. Amilyen 
gyorsan csak tudta, összehívta honfitársait, megerősítette hadseregét és 
északra vonult. A különböző vidékeken átkelve elszomorította azok elhagya- 
tottságának látványa, de leginkább a földig rombolt templomok keserítették 
el. Megesküdött, ha győzelmet arat, akkor helyreállítja azokat. 


VIII.4. Aurelius közeledésének hírére Hengist összeszedte bátorságát, 
felállított egy válogatott harcosokból álló hadsereget és erőt öntött minden 
egyes katonába, arra bátorította őket, ne féljenek megütközni Áureliussal, 
harcoljanak férfiként. Hengist azt állította, hogy Aurelius oldalán mindössze 
csak kevés armoricai brit van, akiknek száma alig múlja fölül a tízezret, a 
szigetlakók számát pedig sokkal kevesebbre becsülte, mivel úgy gondolta, 
azokat már legyőzte és megtizedelte a számos csata során. Győzelmet és 
személyes biztonságot ígért embereinek, hisz kétszázezer katona volt ott 
vele. 

Ilyen mód felbátorítva embereit, Hengist Aurelius ellen vonult és Mais- 
beli" mezején megütközött vele, mely csatából a brit király győztesen távo- 
zott. Hengist hirtelen támadást tervezett, és akkor rontott a britekre, mikor 
azok a legkevésbé várták. Mindez viszont nem maradhatott rejtve Aurelius 
előtt. Nagy sietséggel vonult át a harcmezőn, majd amikor ellenfele a látó- 
mezejébe került, alakzatba rendezte csapatait. Háromezer armoricai lovas 
vette fel a hadrendet, a többit csatasorba rendezte a szigetlakók között, A 
demetaeieket? egy dombon, a venedotokat az azt körülvevő erdőben állo- 
másoztatta. Azért tett így, mert így bizonyosodhatott meg arról, hogy a szá- 
szok egyik irányból sem tudnak majd kitörni, hiszen ezek az emberek útju- 
kat állják majd. 


VIII.5. Ezalatt Eldol, Gloucester hercege a királyhoz ment s azt mond- 
ta: , Ugy vélem, ez az alkalom elegendő jóvátétel volna hátralévő napjaimra, 

ha Isten is úgy akarná, hogy szemtől szemben harcolhassak Hengisttel: mert 
ha kardjainkkal egymásra támadnánk, egyikőnk bizonyosan meghalna. Em- 
lékszem az alkalomra, mikor először találkoztunk, a magunk részéről a bé- 
kére készülve. Mialatt az egyezséget kerestük, Hengist elárulta a jelenlevő- 
ket és kést rántott, hogy azzal szúrjon le mindenkit, kivéve engem, mert én 
találtam egy botot és sikerült elszöknöm. Azon a napon négyszáz és nyolc- 
van" vezér és főrangú halt meg, mind fegyvertelenül. Abban a veszedelmes 
pillanatban adta Isten kezembe a botot. Azzal védtem meg magam, és így 
szöktem meg." Ezeket mondta Eldol. Aurelius eztán arra bátorította embe- 
reit, helyezzék minden reményüket Isten Fiába és merészen támadjanak el- 
lenségeikre, egy emberként harcoljanak hazájukért. 

Saját oldalán Hengist vezényelte a csapatokat, s amint alakzatba állította 
őket, kiosztotta a parancsait. Körbejárt a sorok között, hogy egységes buz- 
galomra bőszítsen mindenkit. Végül, mire mindkét oldalt felálltak a seregek, 
a két csatasor harcba bocsátkozott. Hárították egymás csapásait, s eközben 
rengeteg vért ontottak. Az egyik oldalon a britek, a másik oldalon a szászok 
kaptak sebeket és estek el. Ezalatt Aurelius a keresztényeket, Hengist a po- 
gányokat ösztökélte harcra. Az ütközet egész ideje alatt Eldol mindvégig ke- 
reste a lehetőséget, hogy szemtől szembe küzdhessen meg Hengisttel. De 
nem járt sikerrel, mert amikor az látta, hogy embereit Isten segítségével le- 
győzik a keresztények, azonnal visszavonult és útját Kaerconan felé vette, 
amelyet ma Cunungeburgnak hívnak." Aurelius üldözte őt, az útjába kerülő 
embereket pedig mind megölte vagy szolgaságba kényszerítette. 

Amikor Hengist látta, hogy Aurelius követi, úgy döntött, nem száll meg 
a várban. Még egyszer csapatokba állította embereit és felkészítette őket, 
hogy újabb csatát vívjanak, mivel tudta, hogy a vár nem állhat ellen Aurelius- 
nak, és az egyetlen védelem számára a kard és a lándzsa maradt. Végül Aureli- 
us utolérte Hengistet, csapatokba rendezte katonáit és a lehető legnagyobb 
vadsággal támadott. A szászok egy emberként védekeztek, mindkét oldalon 
sokan kaptak halálos sebeket. Mindenütt vér folyt, halálsikolyok bőszítették 
az életben lévőket még elszántabb harcra. 

Végül a szászok győztek volna, ha az armoricai britek lovas különítmé- 
nye nem vonul fel. Aurelius ugyanoda állította fel őket, ahová az első csatá- 
ban is. Amikor a lovasság megérkezett, a szászok utat engedtek nyomásuk- 
nak, elhagyták soraikat és nem voltak képesek többé felvenni a korábbi po- 
zíciót. Ennek hatására a britek még vadabbul támadtak, egy emberként ro- 
hantak az ellenségre. Aurelius egész idő alatt parancsokat osztogatott, sok 
útjába kerülő katonát sebesített meg, üldözte a menekülőket, így biztonság- 
érzetet nyújtott saját seregének. Ez alatt Eldol fel-alá rohant halált hozva 
mindazokra, akik szembe mertek vele szállni, de akárkivel is küzdött éppen, 
szívében mindig a Hengisttel való párbaj lehetőségét kereste. 

VIII.6. A különféle csapatok előrenyomultak, és lehetőség nyílt arra, 
hogy Eldol és Hengist szembekerüljön egymással anélkül, hogy bármelyi- 
kük is fölénybe jutott volna, így küzdeni kezdtek. Minő férfiak voltak ők, s 
mennyivel inkább kedvelték a harcot másoknál! Amint egyikük a másikra 
sújtott kardjával, szikrák pattantak ütésétől, mintha csak az lett volna a vil- 
lámok és mennykőcsapások teremtője. Sokáig nem dőlt el, hogy kiben rej- 
tőzik a nagyobb erő. Egyik pillanatban még Eldol tört előre és Hengist hát- 
rált, majd Eldol kényszerült visszakozásra Hengisttel szemben. 

Miközben harcoltak, Gorlois, Cornwall hercege vonult feléjük csapatai- 
val, közben üldözte az ellenséget. Amint Eldol Gorloisra nézett, visszanyer- 
te önbizalmát, megragadta Hengistet sisakjának orrvédőjénél fogva és tel- 
jes erejéből saját emberei közé lökte. Nagy öröm töltötte el és torkaszakad- 
tából így kiáltott: , Isten meghallgatta imámat! Most, emberek, vágjuk le 
azokat, akik az ambronokból" megmaradtak! Kezünkben van a győzelem! 
Most, hogy Hengist legyőzetett, mindet legyőzhetitek!" 

Amíg ezek a dolgok történtek, a britek egyre erősebben támadtak a po- 
gányokra, újra és újra rájuk rontottak, és még azok menekülése közben is 
mindent elsöprő erővel rohantak rájuk. Nem hagytak nekik nyugtot, míg 
teljesen meg nem nyerték az ütközetet. A pogányok futottak, ki merre lá- 
tott. Néhányan városokba, mások a hegyek sűrű erdeibe, megint mások sa- 
ját hajóikra bújtak, a legnagyobb csapattal Hengist fia, Octa Yorkba vonult 
vissza, ahol rokona, Eosa őrizte nagy erőkkel a várost. 


VIII.7. Amikor Aurelius megnyerte az ütközetet, elfoglalta Conan váro- 
sát — amelyről már korábban szólottam - s itt maradt három napig. Ezalatt 
elrendelte a holtak eltemetését, a sebesültek ellátását, a fáradtak megpihe- 
nését és parancsba adta, hogy mindenki azzal kárpótolja magát fáradalmai- 
ért, amit talál. Eztán összehívta vezéreit, hogy döntsenek Hengist sorsáról. 
Közöttük volt Eldadus, Gloucester püspöke, Eldol testvére, egy roppant 
bölcs és kegyes ember. Amikor Eldadus látta a király előtt állni Hengistet, 
elcsendesítette a többieket és így szólt: , Még ha ti mindannyian meg is ten- 
nétek minden tőletek telhetőt azért, hogy ezt az embert szabadon engedjék, 
én magam akkor is darabokra vágnám őt. Ebben Sámuel prófétát követném, 
aki, amint kezeiben tartotta Agágot, Amalek királyát, szétszabdalta, mond- 
ván: , Miképen a te fegyvered sok asszonynépeket fosztott meg fioktól: így 
minden asszonyok felett a te anyád megfosztatik magzatjától."" Ugyanazt 
tenném ezzel az emberrel, aki nyilvánvalóan maga a második Agág." Erre 
Eldol elővette kardját, kivezette Hengistet a városba és fejének levágásával 
a pokolra küldte. Aurelius, aki minden tettében kegyes volt, elrendelte, hogy 
Hengist sírja felé pogány szokás szerint halmot emeljenek." 


VIII.8. Eztán Aurelius York ellen vezette seregét és ostrom alá vette a 
várost, amit Octa, Hengist fia védett. Amikor a király felállította az ostrom- 

zárat, Octának kétségei támadtak afelől, hogy sikeresen ellen tud-e állni és 
meg tudja-e védeni a várost egy ekkora sereggel szemben. Kikérte emberei 
tanácsát, majd a vele lévő nemesekkel együtt kivonult, láncot tartva kezei- 
ben és nyaka körül. Bemutatkozott a királynak és a következőt mondta: ,,Is- 
teneim legyőzettek. Nincs kétségem afelől, hogy a te Istened hatalmasabb, 
hisz annyi nemes férfit kényszerített már eléd így, mint engem. Fogadd te- 
hát személyünket és ezt a láncdarabot! Ha nem akarsz irgalmazni, akkor kö- 
tözz meg, hisz önszántunkból készek vagyunk bármilyen büntetést elviselni." 

Aurelius eltelt könyörülettel és elrendelte, hogy hozzanak döntést a szá- 
szok ügyében. Amíg a többiek vitatkoztak, Eldadus püspök felállt és ezt ta- 
nácsolta: , A gibeoniták saját maguktól jöttek irgalmat kérni Izráel gyerme- 
keitől és meg is kapták azt. Kellene-e nékünk, keresztényeknek, irgalmatla- 
nabbnak lenni a zsidóknál, és megtagadni a kegyelmet ezektől az emberek- 
től? Azt mondom, ha kegyelmet kérnek, kegyelmet is kapjanak. Britannia 
szigete elég nagy és sok helyütt teljesen lakatlan. Hadd települjenek le itt, 
és legyenek mindörökké alattvalóink." A király egyetértet Eldadus tanácsá- 
val, megkönyörült a szászokon. Octa példáját követve Eosa is eljött és vele 
menekülttársai, akik szintén bocsánatot nyertek. Aurelius a Skóciához kö- 
zeli földeket adta nekik, és szerződést kötött velük. 


VIII.9. Ellenségei megverése után Aurelius összehívta vezető embere- 
it és uradalmának hercegeit Yorkba, s felszólította őket a szászok által le- 
rombolt templomok felújítására. Ő maga a metropolitai katedrális helyreál- 
lításába kezdett, és újjáépíttetett más püspöki templomokat is az egyházme- 
gyében. Tizenöt nap elteltével mesterembereket állított munkába az érin- 
tett helyeken, majd Londonba indult, mert ezt sem kímélte meg az ellenség 
haragja. Elszomorította a város pusztulásának látványa, ezért összegyűjtöt- 
te az életben maradt embereket és megkezdte a helyreállítást. 

Innen uralta királyságát, újra életbe léptette a figyelmen kívül hagyott 
törvényeket és visszaadta népének jogos birtokait. Azon földeket, melyek- 
nek tulajdonosai közül senki nem maradt életben, szétosztotta az oldalán 
harcoló katonák között. Aurelius minden energiáját a királyság helyreállítá- 
sára fordította, felújította a templomokat, visszaállította a békét, a törvények 
uralmát és az igazságszolgáltatást. 

Eztán Winchesterbe ment, hogy a többihez hasonlóan újjáépítse a várost. 
Amikor a szükséges intézkedések végére ért, kikérte Eldadus püspök taná- 
csát és meglátogatta a Kaercaradductól — melyet ma Salisburynak hívnak — 
nem messze fekvő kolostort. Itt voltak eltemetve azok a vezérek és főran- 
gúak, akiket a hírhedt Hengist elárult. Háromszáz barát kolostora állt itt 
Ambrius hegyén, mert Ambrius volt — ahogy ők állítják —, aki sok-sok évvel 
ezelőtt megalapította azt. Amikor Aurelius meglátogatta a holtak nyughe- 
lyét, meghatódott és könnyekre fakadt. Végül más dolgokra terelte figycl- 
mét és azon tanakodott, miként lehetne ezt a helyet emlékezetesebbé ten- 

ni, mivel úgy vélte, hogy a mező, amely annyi hősi halált halt nemes embert 
takar, méltó volna cgy emlékműre. 


VIII.10. Aurelius ácsokat és kőfaragókat hívott minden vidékről, s azt 
parancsolta, hogy összes tudásukat latba vetve tervezzenek egy új épületet, 
mely örökké állni fog, emlékeztetve a sok kiváló férfira. Az egész csapat tör- 
te a fejét, de végül tanácstalannak mutatkoztak. Ekkor Tremorinus, a Légi- 
ók Városának érseke a király elé járult és így szólt: , Ha van valaki valahol, 
aki képes véghezvinni tervünket, akkor az csak Merlin lehet, Vortigern jó- 
sa. Szerintem senki más nincs a királyságodban, aki kiválóbb képességekkel 
rendelkezne a jövő megjósolásával vagy mechanikai találmányokkal kapcso- 
latosan. Hívd ide Merlint, vedd igénybe szolgálatát, így felépülhet az általad 
kért építmény!" 

Aurelius sokat kérdezősködött Merlinről; majd számos követet küldött 
szerte a különböző vidékekre, hogy megtalálják és színe elé hozzák őt. Ke- 
resztülutaztak tartományokon, majd Gewissei területén, a Galabes forrásnál 
leltek rá, amerre gyakran járt. Elmagyarázták, hogy mit akarnak tőle, majd 
a király elé vezették. Az uralkodó vígan fogadta s azt parancsolta, jósoljon, 
mert csodákat akar hallani tőle. , Az efféle rejtélyek nem megjósolhatók - 
válaszolt Merlin -, kivéve akkor, ha a legnagyobb szükség van rájuk. Ha ak- 
kor nyilvánítanám ki őket, mikor nincs arra szükség, az engem irányító szel- 
lem elhagyna a kellő pillanatban." 

Mindenki más kérését ugyanígy utasította vissza. A király nem erőltet- 
te tovább a dolgot, hanem a tervezett épületről kérdezte. , Ha meg akarod 
tisztelni ezen emberek temetkezési helyét valami örökké fennálló emlék- 
művel — válaszolt Merlin —, küldess az Óriások Köréhez, mely a Killaraus 
hegyen van Írországban. Itt van egy hatalmas kőépítmény, melyet senki em- 
berfia nem építhetett e korban nagy tudás és művésziesség elegye nélkül. A 
kövek óriásiak, és senki élő ember nincs eléggé erős elmozdításukhoz. Ha 
ezeket itt helyezed el oly módon, ahogy ott épültek, örökké állni fognak majd." 


VIII.11. Merlin ezen szavai után Aurelius nevetésben tört ki. , Hogyan 
lehetne azokat a roppant köveket idehozni, abból a messzi országból? — kér- 
dezte — Olyan ez, mintha Britannia híjával volna a nagy köveknek." , Ne ne- 
vess ily bolond módon, felség — válaszolta Merlin -, mert amire én gondo- 
lok, abban nincs semmi nevetséges. Ezen kövek kapcsolódnak valami titkos 
vallási rítushoz s oly tulajdonságaik vannak, melyek a gyógyászatban fonto- 
sak. Sok-sok évvel ezelőtt óriások hozták el őket Afrika legtávolabbi perem- 
vidékeiről és állították fel Írországban, mikor még ők éltek ott. Az volt a ter- 
vük, hogy amikor lebetegednek, kádakat építenek a kövek tövébe, hogy azo- 
kon keresztül folyassák a vizet, melyben betegként meggyógyulhatnak, To- 
vábbá a vízbe gyógynövényfőzetet kevertek, s így sebeik gyorsabban be- 
gyógyultak. Ez nem csak egy egyszerű kő azok közül, melyeknek nincs kú- 
ráló hatása." 

Amikor a britek ezt hallották, elhatározták, hogy a kövekért küldenek és 
harcot kezdenek Írország népével, ha azok vissza akarják tartani őket. Vé- 
gül a király testvére, Utherpendragon és tizenötezer ember lett megbízva a 
küldetés végrehajtásával. Merlin is csatlakozott hozzájuk, így ha akármilyen 
gondjuk támadt útközben, bölcsessége és tanácsa gyógyírt jelentett. Hajói- 
kat tengerre bocsátották. Kedvező széllel megérkeztek Írországba. 


VIII.12. Ekkoriban itt egy fiatalember, a figyelemreméltóan bátor Gillo- 
manius volt a király. Amint hallott a britek partraszállásáról, hatalmas sere- 
get gyűjtött össze és sietett megütközni velük. Amikor megtudta jöttük cél- 
ját, kinevette őket a körülöttük állók színe előtt. , Nem lep meg, hogy egy 
gyáva népség, mint a szászok, képes feldúlni a britek szigetét, mert a britek 
bolondok és ostobák. Hallott már valaki ilyen ostobaságról? Hogy Írország 
sziklái annyival jobbak lennének Britanniáéinál, hogy azért királyságunkat 
megtámadják? Fegyverezzétek fel magatokat és védjétek hazátokat, mert 
amíg én élek, ezek egy darabot sem szerezhetnek meg a Gyűrű töredéké- 
ből!" 

Amikor látta, hogy az írek készek a harcra, Uther felállította saját csata- 
sorát és megütközött velük. A britek szinte azonnal győzelmet arattak. Az 
írek ugyanúgy öltek és csonkítottak, de Gillomanius menekülni kénysze- 
rült. Megnyervén a csatát, a britek a Killaraus hegy felé vonultak. A kőépít- 
ményhez érve elteltek csodálattal. Merlin odament hozzájuk: , Próbáljátok 
ki erőtöket ifjak — mondta — és lássátok, hogy több erő kell, mint lelemény 
vagy több lelemény, mint erő, hogy ezen sziklák lebontassanak!" 

Ajánlására minden elképzelhető technikát kipróbáltak és mindent meg- 
tettek a Gyűrű lebontására. Horgonyköteleket kötöztek rá és ostromlétrá- 
kat támasztottak hozzá, mindenki azzal próbálkozott, amit hasznosnak vélt, 
de egyikkel sem tudtak szemernyit sem előrehaladni. Amikor Merlin látta 
erőlködésüket, nevetésben tört ki. Az összes szükségesnek ítélt felszerelés 
nélkül is gyorsabban lebontotta a köveket, mint képzelnéd. Ledöntvén őket 
a hajó fedélzetére vitette, és szívükben örömmel visszatértek Britanniába. 

Jó szél volt. Partra szálltak és elindultak a sziklákkal a hősök temetőjé- 
hez. Amint erről Aurelius tudomást szerzett, mindenhová hírnököt küldött 
Britannia-szerte, és gyűlésre parancsolta a klerikusokat és az ország népét, 
hogy amint összegyűlnek, vonuljanak az Ambrius hegyre, ahol ceremóniát 
tartanak és megünneplik a temetkezési hely újjáavatását - ahogyan azt em- 
lítettem. Aurelius hívására a püspökök, az apátok, a különböző népek és a 
katonaság összegyűltek a kitűzött napon. Aurelius a fejére helyezte a koro- 
nát és levezényelte a pünkösdi lakomát. Fejedelmi szokás szerint a három 
egymást követő napot egyetlen hosszú mulatságnak szentelte. Ennek ré- 
szeként földeket adományozott azoknak, akiknek még nem volt: így jutal- 
mazta meg őket a szolgálatában tett erőfeszítéseikért. A két érseki szék- 
hely, York és a Légiók Városa plébános nélkül volt, így egy általános tanács- 

kozással próbálta megoldani ennek problémáját. York élére kinevezte Sam- 
sont, egy kiváló férfit, ki híres volt kegyességéről; a Légiók Városa élére 
Dubriciust, aki az esedékes előléptetésre már korábban kiválaszttatott 1s- 
tennek tett szolgálata miatt. 

Amint ezeket és más ehhez hasonlókat elintézte, Aurelius parancsba ad- 
ta Merlinnek, hogy állítsa a temetkezési hely köré az Írországból hozott 
sziklákat. A mágus engedelmeskedett a királyi rendeletnek és a sír mellett 
körberakta a köveket éppen úgy, ahogyan azok a Killaraus hegyen álltak, így 
bizonyítván, hogy tehetsége sokkal hatalmasabb, mint bármekkora erő. 


VIII.13. Ebben az időben Vortigern Germániába menekült fia, Paschent 
az ország minden katonáját felbuzdította Aurelius Ambrosius ellen. A ger- 
mánoknak temérdek pénzt, aranyat és ezüstöt ígért, ha képesek elfoglalni 
Britanniát, mivel szíve vágya volt apja megbosszulása. Végül, mikor már 
minden fiatal férfit felbujtott ígéretével, felállította a lehető legnagyobb flot- 
tát, majd a sziget északi részén szállt partra és megkezdte annak elpusztítá- 
sát. Ezt jelentették a királynak. Az összehívta saját seregeit, hogy megüt- 
közhessen Paschenttel és pusztító ellenségét csatára kényszerítse. Azok ki- 
álltak a harcra és megütköztek a szigetlakókkal. A pogányok Isten segedel- 
mével elbuktak és menekülésre kényszerültek. 


VIII.14. Miután Paschent futásra kényszerült, nem mert visszatérni 
Germániába. Megfordította vitorláit és Gillomaniushoz ment Írországba, aki 
szívélyesen fogadta. Megszánta Paschentet, mikor az elmesélte szerencsét- 
lenségét. Segítséget ígért neki és elpanaszolta saját sérelmét is, melyet 
Uther, Aurelius testvére okozott számára az Óriások Gyűrűjének keresésé- 
vel. Szövetség köttetett kettejük között. Hajókat állítottak ki, a fedélzetre 
szálltak és Menevia városától nem messze értek partot. Amint ennek híre 
ment, fegyveres férfiak gyűltek össze és Ütherpendragon vezetésével kivo- 
nultak Cambriába, hogy csapást mérjenek rájuk. Aurelius ez idő alatt bete- 
gen feküdt Winchesterben, így nem lehetett jelen. Amikor ez Paschent tu- 
domására jutott, Gillomanius és a szászok, akik vele voltak, felvidultak, mi- 
vel úgy vélték, Aurelius megbetegedésével a királyságot majd könnyen el- 
foglalhatják. 

Mialatt az emberek a történteken tanakodtak, egy szász, akit Fopának 
hívtak, Paschent elé járult. , Mennyit adsz annak, aki megöli Aurelius Ambro- 
siust?" — kérdezte. , Ha találok akárkit is, aki kész lenne erre — válaszolta 
Paschent -, ezer font ezüstöt és egész életen át szóló barátságomat adnám 
néki. Ha jó szerencsével elnyerném a sziget koronáját, őt a seregem pa- 
rancsnokává tenném, s erre meg is esküszöm." , Megtanultam a britek nyel- 
vét — mondta Eopa - és ismerem szokásaikat, valamint vannak ismereteim 
a gyógyító praktikákban is. Ha megtartod szavad, akkor én egy keresztény 
brit álruháját öltöm magamra, bejárást nyerek majd a királyhoz, mint orvos 

és oly mérget keverek neki, mely végez vele. Hogy elé jussak, szerzetes- 
nek adom ki magam oly áhítatosan, amennyire csak kell, és a tanokban is 
jártas leszek." Amint az elmondta tervét, Paschent megegyezett vele és es- 
küt tett az ígéret betartására. 

Eopa ekkor leborotválta szakállát, tonzúrát vágtak neki, szerzetesi szo- 
kásokat vett föl és számos, gyógyszerrel teli edénnyel Winchesterbe indult. 
A városba érve felajánlotta szolgálatait a király cselédjeinek, akik előzéke- 
nyen fogadták. Senkit sem lehet szívélyesebben látni egy gyógyítónál. Eopát 
szólították és a királyhoz vezették. A királynak gyógyulást ígért, ha az beve- 
szi szereit. Megparancsolták neki a gyógyír elkészítését. Erre ő megkever- 
te a mérget és a királynak adta. Aurelius elvette és egyszerre lenyelte azt, 
majd az átkozott ambron azt tanácsolta neki, húzódjon a takaró alá és alud- 
jon: a méreg így sokkal gyorsabban fejtette ki hatását. A király azonnal meg- 
fogadta árulójának tanácsát és a felépülés reményében aludni tért. A méreg 
gyorsan átjárta ereit és teste pórusait, így a halál álmában jött érte. Ezalatt 
az átkozott áruló eltűnt a tömegben, és nem találták többé az udvarban. 

Míg ezek történtek Winchesterben, egy hatalmas és ragyogó csillag je- 
lent meg, egyetlen fénycsóva sugárzott belőle, ezen csóva végén volt egy 
tűzgömb, mely sárkányalakot öltött. A sárkány szájából két fénysugár tört 
elő, melyek egyike Gallia határán túl nyúlt, míg a másik az Ír tenger felé tar- 
tott, és hét kisebb ágra szakadt. 


VIII.15. Ez a csillag háromszor jelent meg s mindenkit, aki látta, féle- 
lemmel és csodálattal töltött el. Uther, a király testvére, aki éppen az ellen- 
ség hadseregét üldözte, a többi emberhez hasonlóan megrettent. Összehív- 
ta bölcseit, hátha meg tudják mondani neki, mit jelent a csillag. Odahívta 
Merlint -— aki a hadsereggel tartott —, hogy értekezzen a többiekkel. Így el- 
mondhatta jó tanácsát. Amint a mágus ott állt vezére előtt és engedélyezték 
számára a csillag jelentésének magyarázatát, ő könnyekre fakadt, hívta se- 
gítő szellemeit és hangosan így jövendölt: ,Veszteségünk pótolhatatlan — 
mondta -, elárvult Britannia népe! Ragyogó királyunk eltávozott. Aurelius 
Ambrosius, a britek hírneves királya meghalt. Ha Isten meg nem segít, ha- 
lálával mi is vele halunk. Siessünk, nemes vezér! Siessünk Uther, és ne kés- 
lekedjünk megütközni az ellenséggel! A győzelem a tiéd lesz és te leszel 
Britannia királya. Az üstökös téged jelöl, te vagy a tüzes sárkány a csillag 
mögött. A sugár, mely Gallia határán túl nyúlik, fiadat jelenti, ki a leghatal- 
masabb ember lesz a világon. Uralma minden királyságra kiterjed, melyet a 
fénycsóva beborít. A második sugár lányodat jelöli, akinek fiai és unokái 
egymás után fogják uralni Britannia királyságát." 


VIII.16. Habár kételkedett felőle, hogy Merlin jóslata igaz-e vagy sem, 


Uther mégis folytatta megkezdett előrenyomulását az ellenséggel szemben. 
Félnapi menet után Meneviába ért. Amint jöttének híre Gillomanius, Paschent 

és a szászok tudomására jutott, kivonultak, hogy csatát vívjanak vele. A se- 
regek felsorakoztak mindkét oldalon, alakzatba szerveződtek és felvonultak, 
hogy összecsapjanak egymással, és ahogyan az minden ütközetben történni 
szokott, katonák estek el mindkét oldalon. Végül, mikor a nap nagy része 
már eltelt, Uther bizonyult erősebbnek és győzelmet aratott, melynek során 
végzett Gillomaniusszal és Paschenttel. A barbárok menekülőre fogták és 
hajóikra futottak, de az őket üldöző szigetlakók sokat levágtak közülük. 

Krisztus kegyelméből a győzelem ismét a mi vezérünké lett. Ezen nagy 
cselekedet után Uther a lehető legsebesebben Winchesterbe vonult. Útköz- 
ben találkozott a hírnökökkel, akik értesítették a király haláláról, mondván 
hogy Aureliust a püspökök hamarosan eltemetik Ambrius kolostora mellett, 
az Óriások Gyűrűjében, abban az építményben, melynek felhúzását maga 
rendelte el. Halálhírét hallva a püspökök, apátok és az egyházmegye minden 
klerikusa összegyűlt Winchester városában. A király nagyságához méltó te- 
metést rendeztek. Még életében elrendelte, hogy az általa királyi pompával 
készített temetkezési helyen helyezzék örök nyugalomra. 


VIII.17. Aurelius testvére, Uther színe elé idézte az egyháziakat és ki- 
rályságának embereit, majd saját védelme alá helyezte a sziget koronáját. A 
jelenlévők teljes egyetértésével választották királlyá. Merlin csillagokra 
szóló magyarázatára gondolva - amelyről már meséltem - elrendelte, hogy 
aranyból készítsenek két sárkányt a csillag sugarában látottak mintájára. 
Amint a sárkányok oly csodás mívességgel elkészültek, egyiket a winches- 
teri katedrális gyűléstermében helyeztette el, a másikat megtartotta, hogy 
magával vihesse háborúiba. Ettől a pillanattól kezdve hívták őt Utherpendra- 
gonnak, mely brit nyelven annyit tesz, a Sárkány Feje. Neve a sárkányt jelö- 
li, melyet Merlin A királynak jövendölt. 


VIII.18. Ezalatt Hengist fia Octa és az ő rokona, Eosa abban a hitben, 
hogy felszabadultak Aurelius Ambrosiusnak tett hűségesküjük alól, minden 
lehetőséget megragadva mozgolódni kezdtek a király ellen, és birodalmának 
lerohanását tervezték. Kezdetben csak a Paschent által behívott szászokkal 
szövetkeztek, majd követeket küldtek Germániába az ott maradottak tobor- 
zására. Octa került a hatalmas hadsereg élére és meghódította az északi tar- 
tományokat. Kegyetlen vágyának eleget téve tört előre, míg Albanytól Yor- 
kig minden várost és erősséget el nem pusztított. Amikor már York ostro- 
mához fogott, megjelent ott Utherpendragon királyságának teljes seregével, 
majd szabályos csatában ütközött meg Octával. A szászok férfiasan védekez- 
tek. A britektől elszenvedett veszteségek nem törték meg őket, így vissza- 
verték és menekülésre bírták ellenségeiket. Győzelmet aratván a Damen- 
hcegyig üldözték a briteket, amíg le nem szállt az éjszaka. 

Ez a hely egy meredek domb volt, csúcsát sűrű erdő borította, oldalában 
éles sziklák álltak, melyek vadállatoknak szolgáltak búvóhelyül. A britek el- 

foglalták a hegyet és az éjszakát a kövek és bozótosok közt töltötték. Amint 
a Göncölszekér útjának második felére ért, Uther magához rendelte vezéreit 
és hercegeit, hogy kikérje tanácsukat, miként támadjanak az ellenségre. 
Mind a király elé járultak, az pedig szólásra parancsolta őket. Gorloist, Cornwall 
hercegét kérdezte először, egy sokat tapasztalt, javakorabeli férfiút. , Nem 
ez a megfelelő pillanat arra — mondta Gorlois —, hogy vacogó fogakkal bujkál- 
junk, vagy a bozótban meneküljünk az ellenség elől. Amíg az éjszaka tart 
bátran és vakmerőn kell viselkednünk, ha továbbra is élni akarjuk életünket 
és meg akarjuk tartani szabadságunkat. Nagy a pogányok ereje, katonáik 
harcra készek. Nekünk sokkal kevesebb emberünk van. Ha megvárjuk a 
hajnalt, nem gondolom, hogy támadásunk sikerrel járhat. Még a sötétség 
leple alatt kell hát indulnunk. Szoros hadrendben leereszkedünk, és támadá- 
sunk váratlanságával meglepjük őket saját táborukban. Ha így teszünk, bizo- 
nyosan győzelmet aratunk, de ahhoz elszántan és hirtelen kell támadnunk." 

Gorlois tanácsa meggyőzte a királyt, ahogyan másokat is, így végiggon- 
dolták terveiket. Miután a katonák felfegyverkeztek és csapatokba rende- 
ződtek, az ellenség tábora felé kezdtek vonulni a rajtaütés reményében, de 
az őrszemek észrevették jöttük és kürtjeik megfújásával felébresztették al- 
vó parancsnokaikat. A barbárok meglepődtek és pánik tört ki közöttük. Egye- 
sek igyekeztek felíeégyverkezni, mások pedig arra futottak, amerre láttak. A 
britek szoros kötelékben vonultak előre és hamarosan elérték a tábort. Csu- 
pasz kardokkal törtek rájuk és elfoglalván a kaput betörtek az ellenség kö- 
zé. A legkevésbé várt pillanatban támadtak, így azok nem tudtak hatékonyan 
védekezni. A mieink tervük megvalósulásának láttán egyre vakmerőbbek 
lettek, minden erejükkel egyre előrébb nyomultak. Teljes erejükkel mészá- 
rolták a pogányokat, jó pár ezret el is pusztítottak belőlük. Végül Octát és 
Eosát elfogták, a szászokra teljes vereséget mértek. 


VIII.19. A győzelem után Uther Alclud" városába ment, ahol elrendez- 
te a vidék ügyes-bajos dolgait és helyreállította a békét. Ezt követően el- 
ment a skótok földjére és visszakényszerítette ennek lázadó népét a saját 
hűségére, úgy téve igazságot a különböző tartományokban, amiként arra 
még elődei sem voltak képesek. A bűnösök roppantmód megrémültek ek- 
kor, mert a bűnt kegyetlenül megtorolták. Az északi tartományok megbékél- 
tetése után Londonba ment. Elrendelte, hogy Octát és Eosát itt tartsák fogva. 

A következő húsvétkor Uther parancsba adta nemeseinek, hogy jöjjenek 
Londonba, ahol fejére helyezhetné a koronát és méltón megünnepelhetnék 
trónralépését. Meghívását mind elfogadták, és az ország minden vidékeiről 
jőve összegyűltek a nevezett városban az ünnep előestéjén. A király úgy ün- 
nepelt, ahogyan szándékában is állt, jól érezte magát vezérei társaságában. 
Azok szintén boldogok voltak, mert látták, hogy nyájasan fogadja őket. Sok 
főrangú gyűlt össze, akik méltó módon jelentek meg a lakomán, magukkal 
hozták feleségeiket és lányaikat. 

Többek között jelen volt Gorlois, Cornwall hercege is feleségével, Yger- 
nával, aki Britannia legszebb asszonya volt. Amint a király megpillantotta őt 
a többi nő között, szíve azonnal vággyal telt el iránta, így nem érdekelte 
semmi más, minden figyelmét rá összpontosította. Neki és csak neki több 
tál ételt is rendelt és csak hozzá küldte el saját szolgáit borral teli aranyku- 
pákkal. Folyton mosolygott rá és vidám beszélgetéssel foglalta le. Amikor 
Ygerna férje látta mindezt, annyira felháborodott, hogy köszönés nélkül tá- 
vozott az udvarból. A jelenlévők közül senki sem volt képes visszatérésre 
bírni, mert Gorlois attól tartott, hogy elveszíti azt, akit mindenkinél jobban 
szeret. Uther kijött a sodrából és a herceget visszatérésre parancsolta, hogy 
a sérelemért elégtételt vehessen. Gorlois nem engedelmeskedett. A király 
szörnyen feldühödött és megesküdött, hogy feldúlja Gorlois földjeit, hacsak 
az nem kér azonnal bocsánatot. 

A király minden teketóriázás nélkül hatalmas sereget gyűjtött és Cornwall 
hercegsége ellen vonult, ahol tűzbe borította a városokat és a várakat. Gorlois 
serege volt a kisebb, így nem mert csatát vállalni a királlyal. Jobbnak látta, 
ha megerősíti várai helyőrségét és kitart addig, míg segítséget nem kap Ír- 
országból. Mivel jobban aggódott feleségéért, mint önmagáért, az asszonyt 
Tintagel várában hagyta a tengerparton, amelyet uradalma legbiztonságo- 
sabb helyének vélt. Ő maga Dimilioc? megerősített táborában lelt menedé- 
ket, így ha utol is éri őket a katasztrófa, legalább nem egyszerre lesznek ve- 
szélyben. Amint ezt Uther megtudta, Gorlois tábora ellen vonult, ostrom alá 
vette és elvágta annak minden kivezető útvonalát. 

Végül egy hét elteltével a király vágya Ygerna iránt olyannyira erőssé 
vált, hogy nem bírta azt tovább fékezni. Magához hívta a Ridcaradochi Ulfint, 
katonáját és személyes jó barátját, hogy elmondja neki, mi jár a fejében. ,,Re- 
ménytelenül szerelmes vagyok Ygernába — mondta Uther - és ha nem kap- 
hatom meg, minden bizonnyal összeroppanok. Mondd meg, hogy hogyan 
tudnám kiélni iránta érzett vágyamat, mert máskülönben belehalok az en- 
gem elemésztő vágyba!" , Ki tudna neked hasznos tanácsot adni — válaszolt 
Ulfin -, ha a világon nincs olyan hatalom, amely minket eljuttathatna hozzá 
Tintagel várába? A várat magasan a tenger fölé építették és minden oldalról 
víz veszi körül, nincs más út hozzá, csak egy keskeny sziklasáv. Három fegy- 
veres harcos is tartani tudja ellened, még akkor is, ha egész Britannia ösz- 
szes katonájával támadnád. Ha a jós Merlin tanácsot ad problémádra, akkor 
véleményem szerint segítségével el tudod érni, amit akarsz." A király hitt 
Ulfinnak és az ostromhoz hívta Merlint. 

Merlin azonnal jött. Amikor a király előtt megjelent, megparancsolták 
neki, hogy találja ki, mi módon juthatna Uther Ygernához. Amikor Merlin 
látta a kínt, amit a király szenved el a nő miatt, elcsodálkozott a szenvedély 
erején: , Ha azon vagy, hogy véghezvidd kívánságodat, olyan módszereket 
kell használnod, melyek meglehetősen újak és ismeretlenek napjainkban. 
Csodaszereimmel el tudom érni, hogy pontosan úgy nézz majd ki, mint Gor- 

lois, hasonlítani fogsz rá minden porcikádban. Ha azt teszed, amit mondok, 
pontosan olyanná leszel, mint ő, Ulfin pedig mint Gorlois társa, Tintageli 
Jordan. Saját kinézetemet is megváltoztatom, hogy veletek mehessek. Így 
biztonságosan juthattok be a várba Ygernához, mert bebocsátást fogtok nyerni. 

A király egyetértett és figyelmesen végighallgatta, mi a teendője. Végül 
parancsot adott alárendeltjeinek az ostrom leállítására, bevette Merlin sze- 
reit és olyanná változott, mint Gorlois. Ulfin olyanná lett, mint Jordan, Merlin 
pedig, mint egy Britaelis nevű férfi; és mindez úgy történt, hogy senki sem 
tudta volna megmondani, miként is néztek ki korábban. Eztán elindultak 
Tintagelbe és alkonyatkor eljutottak a kastélyhoz. Amikor azt mondták az 
őrnek, hogy ura közeledik, az kinyitotta a kapukat és beengedte őket. Ki 
gondolhatott volna másra, mint hogy személyesen Gorlois jött haza? A ki- 
rály Ygernával töltötte az éjszakát és kiélte vágyait szerelmükben. Becsap- 
ta őt magára öltött álruhájával, becsapta a neki mondott hazugságokkal, me- 
lyeket nagy gondossággal tervezett el. Azt mondta, titokban jött el az ost- 
romlott táborból, hogy bizonyosságot nyerjen annak épségéről, akit oly na- 
gyon szeret, és hogy tudja, várával is minden rendben van-e. Az asszony ter- 
mészetesen mindent elhitt neki, minden kérését teljesítette. Ezen az éjsza- 
kán fogant meg szíve alatt a leghíresebb ember, Arthur, aki később egyedül- 
álló bátorságával oly nagy elismerést szerzett. 


VIII.20. Eközben Dimilioc ostromában felfedezték, hogy a király nincs 
jelen. Serege a király parancsai ellenére megpróbálta megbontani a falakat 
és csatára hívni a herceget. A herceg rossz döntést hozva kirontott embere- 
ivel, mert úgy gondolta, kicsiny seregével mégis képes lesz visszatartani azt 
a rengeteg embert. A küzdelem váltakozó sikerekkel zajlott, de Gorlois az 
elsők között esett el. Embereit szétszalasztották, az ostromlott tábort pedig 
elfoglalták. Az ott tartott kincset a legméltánytalanabb módon osztották szét, 
mivel minden ember annyit kapott, amennyire mohó kezét rá tudta tenni, 
vagy amennyit a jószerencse és saját testi ereje segítségével megszerzett. 

Még mielőtt a merész cselekedetet követő gyalázat alábbhagyott volna, 
hírnökök jöttek Ygernához, hogy közöljék vele az ostrom végét és a herceg 
halálhírét. Amikor meglátták a királyt vezérük képében Ygerna mellett ülni, 
igencsak elcsodálkoztak, hisz azt a férfit látták, akit holtan hagytak hátra az 
ostromban és lám, most náluk hamarabb, biztonságban érkezett meg. Ter- 
mészetesen nem tudtak a Merlin által készített szerekről. A király a herceg- 
né köré fonta karját és nevetett jelentésükön: , Nem vagyok halott — mond- 
ta —, sőt, mint láthatjátok, nagyon is élek! Táborom elpusztítása roppantmód 
elszomorít, ahogy parancsnokaim lemészárlása is, emellett az a veszély is 
fennáll, hogy a király idejön és elfog minket a várban. Kimegyek és találko- 
zom vele, így talán békét köthetünk és elkerülhetjük, hogy valami sokkal 
rosszabb történjen." 

A király kivonult saját seregéhez, hátrahagyta álcáját és újból Utherpendra- 
gon lett. Amikor saját katonáitól is hallotta, mi történt, meggyászolta Gorlois 
halálát, de egyben boldog is volt, mert így Ygerna felszabadult házastársi es- 
küje alól. Visszatért Tintagelbe, elfoglalta a várat és vele együtt Ygernát is, 
aki így azzá lett, akivé a király tenni akarta. Ettől a naptól egyenlőként éltek 
együtt, és egyesítette őket az egymás iránt érzett nagy szerelem. Egy fiuk 


és egy lányuk született. A fiút Arthurnak, a lányt Annának nevezték. 


VIII.21. Ahogyan a napok teltek és évekké hosszabbodtak, a király ágy- 
nak dőlt egy olyan betegség miatt, amely már hosszú ideje gyötörte. Az Octát 
és Eosát őrző porkolábok - ahogyan korábban mondtam" -— unalmas életet 
éltek. Foglyaikkal együtt végül Germániába szöktek és szörnyű rémületet 
hoztak Britanniára: szárnyra kelt a hír, hogy már fellázították az egész orszá- 
got és kiállítottak egy hatalmas flottát, amin visszatérnek, hogy lerombol- 
hassák a szigetet. Ez meg is történt: megszámlálhatatlanul sok hajóval és 
még ennél is több emberrel tértek vissza. Elfoglalták Albany egyes részeit, 
a városokat porig égették, és nem kímélték a bennük lakókat sem. A brit se- 
reg a lodonesiai" Loth vezetésére lett bízva azzal a paranccsal, hogy távol 
kell tartania az ellenséget. Ez a férfi a vezérek egyike volt, ragyogó katona, 
mind korban, mind bölcsességben érett. Szolgálataiért cserébe a király hoz- 
záadta lányát, Annát és kormányzására bízta a királyságot arra az időre, amíg 
ő maga beteg. Amikor Loth előretört az ellenséggel szemben, azok állandó- 
an visszaverték támadásait, így a városokban kellett menedékre lelnie. Más 
alkalmakkor ő üldözte a barbárokat és szétverte seregeiket, hogy azok az er- 
dőkbe vagy hajóikra kellett meneküljenek. A két tábor között vívott csaták 
kimenetele mindig kétséges volt, nehéz volt megmondani, ki lesz majd a 
győztes. A briteknek a kevélység volt a legnagyobb hibája, mert nem mindig 
teljesítették vezéreik parancsát: ez aláásta erejüket és képtelenek lettek a 
harcmezőn vereséget mérni ellenségeikre. 


VIII.22. Már majdnem az egész sziget elveszett. Amikor ez a király fü- 
lébe jutott, jobban feldühödött, mint azt legyengült szervezete elviselte vol- 
na. Minden vezérét maga elé hívatta, hogy rendre tudja utasítani őket gőgös 
büszkeségükért és gyöngeségükért. Amint látta őket összejőve, zord szem- 
rehányást tett nekik és megfogadta, hogy saját maga vezeti majd őket a po- 
gányok ellen. Parancsba adta egy hordszék építését, mellyel közlekedhet, 
mivel legyengült állapota lehetetlenné tette, hogy másképp vehessen részt 
az ütközetben. Ezt követően elrendelte számukra, hogy készüljenek fel a ki- 
vonulásra, melyet alkalom adtával azonnal végre kell, hogy hajtsanak. A hord- 
széket azonnal elkészítették, az emberek felkészültek az indulásra és vár- 
ták alkalmat. 

VIII.23. A királyt felhelyezték hordszékére, majd kivonultak St. Albansba, 
ahol - miként már mondottam - a szászok erőszakoskodtak a helybeliekkel. 
Amikor a britek érkezésének és a király hordszéken jöttének híre Octa és 
Eosa fülébe jutott, túl büszkék lettek ahhoz, hogy a földön harcoljanak vele. 
Mivel Uther már félholt volt, nem tartották illőnek egy, az ő állapotában lé- 
vő emberrel harcolni. Visszavonultak a városba, nyitva hagyták a kapukat, 
így mutatták, hogy nem félnek tőle. Ámikor ezt jelentették Uthernek, ő azon- 
nal elrendelte a város ostromát és a falak megrohamozását minden oldalról. 
A britek engedelmeskedtek, körbevették a várost és támadták a falakat. Sok 
szászt vágtak le, lerombolták a falakat és be is jutottak volna, ha a pogányok 
végül ellen nem állnak. 

A britek már túl voltak az ostrom javán, a pogányok pedig már megbán- 
ták korábbi gőgjüket és elhatározták, hogy ott védik magukat, ahol még tud- 
ják. Felmásztak a falakra és minden kezük ügyébe kerülő fegyvert felhasz- 
nálva visszalökték az ostromlókat. Így harcoltak egymással, mikor leszállt az 
éj, mely a fegyverek lerakását és a pihenést parancsolta számukra. Sokak- 
nak volt szüksége nyugalomra, de a többség kedvezőbbnek vélte egy terv 
kidolgozását, amellyel elpusztíthatják ellenségeiket. 

Amikor a szászok rádöbbentek, hogy büszkeségük mekkora kárt okozott 
nekik — hisz a britek már elérkeztek a győzelem pillanatához —, elhatározták, 
hogy napkeltekor kitörnek és nyílt színi csatára hívják ellenfeleiket. Ezt is 
tették. A felkelő nappal kivonultak, egyik csapat a másik után, és megkezd- 
ték tervük megvalósítását. Ezt látván, a britek harcosaikat csapatokba osz- 
tották és megindították az első támadást. A szigetlakók előrenyomultak, a 
szászok pedig tartották állásaikat. Mindkét oldalon súlyos mészárlás folyt. 
Végül, amikor már a nap nagy része eltelt, a britek királya győzelmet ara- 
tott, Octa és Eosa elesett, a szászok visszavonultak. Roppantul megörült 
Uther a történteknek és annak ellenére, hogy korábban más ember segítsé- 
ge nélkül magát megemelni sem tudta, most egy kis erőfeszítés után egye- 
nesen állt hordszékén, s úgy tűnt, hirtelen visszanyerte minden erejét. 

, Az ambronok félholt királynak szoktak hívni engem — mondta, s beszéd 
közben nevetésben tört ki — azért, mert betegségtől legyengülve hordszé- 
kemben terültem el. Tényleg félholt voltam, de inkább leszek beteg, és győ- 
zöm le őket, mintsem ép és egészséges, teljes életerőmben, de szenvedjek 
vereséget. Dicsőségben halni meg többet jelent nekem, mint szégyenben 
élni!" 


VIII.24. Ugyan a szászokat legyőzték — amint azt a fentebbiekben leír- 
tam —, de azok mégsem hagytak fel gonosz terveikkel. Éppen ellenkezőleg, 
az északi tartományokba vonultak és ott könyörtelenül gyilkolták az embe- 
reket. Uther király kénytelen volt üldözni őket, de főemberei óvták ettől, 
mert a győzelem után a betegsége még rosszabbra fordult. Emiatt a barbá- 
rok is egyre vakmerőbbek lettek vállalkozásaikban, minden erejükkel azon 

voltak, hogy teljes ellenőrzésük alá vonják a királyságot. Árulásukhoz támo- 
gatókat is találtak, és kiötölték, miként tudnák fortéllyal elpusztítani a ki- 
rályt. Amikor minden más lehetőség kudarcot vallott, úgy döntöttek, méreg- 
gel végeznek vele. Ezt tették: amíg Uther betegen feküdt St. Albansban, ké- 
meket küldtek hozzá koldusoknak öltözve, akiknek az volt a feladata, hogy 
felderítsék, miként is folynak a dolgok az udvarban. Amikor azok mindent 
megtudtak, rájöttek, hogyan lehetne Uthert megölni. A király szállásához 
közel volt egy nagyon tiszta vizű forrás, amelyből az mindig inni szokott, 
amikor betegsége miatt rákényszerült. Az árulók a forráshoz mentek és mé- 
reggel szennyezték be, így minden feltörő víz megfertőződött. Amikor a ki- 
rály ivott belőle, azonnal meghalt. Amíg meg nem találták a baj eredetét, to- 
vábbi több száz ember vesztette életét. Ekkor a forrást földdel temették be. 
Mihelyt a király halálának híre ment, az ország püspökei és klerikusai oda- 
mentek és a testet Ambrius kolostorába vitték, majd királyi pompával 
Aurelius Ambrosius oldalára temették az Oriások Gyűrűjébe. 

BRITANNIAI ÁRTHUR 


IX.1. Utherpendragon halála után a britek vezérei összegyűltek külön- 
böző tartományaikból Silchester városába és azt javasolták Dubriciusnak, 
aki a Légiók Városának érseke volt, hogy királyukul Arthurt, Uther fiát kel- 
lene koronázni. A szükség sürgette őket, ugyanis a szászok, miután értesül- 
tek Utherpendragon haláláról, behívták rokonaikat Germániából, kinevezték 
vezetőjüknek Colgrint és elkezdték minden tőlük telhető módon pusztítani 
a briteket. Már végigdúlták a sziget azon részét, amely a Humber folyótól a 
Caithness tengerig nyúlt. 

Dubricius megsiratta az ország szomorú állapotát. Magához hívatta a 
többi püspököt és a királyság koronáját Arthur fejére helyezte. Arthur még 
csak tizenöt esztendős volt, de kitűnt a többiek közül bátorságával és nagy- 
lelkűségével. Emellett veleszületett jósága olyan kellemet adott neki, hogy 
szinte mindenki szerette. Amint felövezték a királyi jelvényekkel, elvégez- 
te a szokásos ajándékosztást. Nagyszámú katonaság csoportosult köré, így 
gyorsan végére járt a szétosztandóknak. Habár e férfi, akinek a bőkezűség 
és a bátorság természetesen megadatott volt, könnyen találhatta magát szük- 
séghelyzetben, a szegénység sohasem volt osztályrésze. Arthur bátorsága 
együtt járt nagylelkűségével és arra szánta magát, hogy megtámadja a szá- 
szokat, így azok javaival tudja jutalmazni követőit, kik házát szolgálták. Ugyé- 
nek igazságos volta arra ösztökélte, hogy benyújtsa jogos igényét az egész 
sziget királyságára. Ekkor összehívta az összes ifjat — akiket bemutattam - 
és York felé vonult. 

Amint ezt jelentették Colgrinnak, az összehívta a szászokat, skótokat és 
a pikteket, hogy mérhetetlen sokaságú seregével megütközzön ÁArhurral. 
Mikor összecsaptak a Douglas folyó mellett, mindkét fél élete súlyos vesze- 
delemben volt, mégis Árthur lett a győztes. Colgrin elmenekült, a király pe- 
dig üldözte őt. Ekkor a szászok Yorkba vonultak és a király ostlroni alá vette 
a várost. 

Midőn Baldulf, Colgrin testvére hallott annak vereségéről, hatezer em- 
berrel az ostromlott várhoz vonult annak reményében, hogy felszabadíthat- 
ja rokonát. A csata idején Baldulf még a tengerparton várakozott Cheldric"? 
herceg érkezésére, aki útban volt a germániai utánpótlással. Amikor tíz mér- 
földre járt York városától, Baldulf úgy döntött, az éjszakai menetelés előnyét 
választja, így váratlanul támadhat majd. Arthur megtudta ezt és megparan- 
csolta Cadornak, Cornwall hercegének, hogy még azon az éjjelen ütközzön 
meg Baldulffal, melyhez vigyen magával hatszáz lovast és háromezer gyalo- 
gost. Cador elzárta az ellenség útját és váratlanul támadhatott a szászokra, 
akik szétszabdaltattak és legyilkoltattak. Aki életben maradt, az menekülni 
kényszerült. A vereség után Baldulf nagyon aggódott amiatt, hogy nem lesz 
képes testvérének segítséget nyújtani: azt fontolgatta, hogyan tudna kap- 
csolatba lépni Colgrinnal, mivel meg volt győződve arról, hogy együtt ki tud- 
nak találni egy biztonságos menekülési módot. Ezért mindenképpen el kel- 
lett jutnia testvéréhez. 

Mikor Baldulf rájött, hogy nem tud másképp bejutni, rövidre vágatta ha- 
ját és szakállát, s úgy öltözött fel, mint egy hárfás vándor énekes. Fel-alá jár- 
kált a táborban és dallamokat játszott hangszerén. Senki sem figyelt fel rá, 
így egyre közelebb és közelebb került a falakhoz, miközben egész végig fenn- 
tartotta álcáját. Végül az ostromlottak közül felismerte valaki, kötéllel fel- 
húzták a falon és testvéréhez vitték. Amint Colgrin meglátta Baldulfot, nyu- 
galmat lelt abban, hogy megölelheti és megcsókolhatja szíve örömére, mivel 
úgy hitte, Baldulf a holtak közül támadt fel. Végül, amikor kimerítő tanács- 
kozás után elvesztették minden reményüket a menekülésre, hírnökök ér- 
keztek Germániából, akik elmondták, hogy hatszáz hajót hoztak magukkal 
Albanyba, tele bátor katonákkal, Cheldric vezetése alatt. Amint Árthur ta- 
nácsadói ezt megtudták, lebeszélték a királyt az ostrom folytatásáról, mivel 
ha ily hatalmas sereg vonul ellenük, mindannyian veszélybe kerülhetnek. 


IX.2. Arthur megfontolta tanácsaikat és visszavonult Londonba, ahol 
magához hívatta királysága összes püspökét és klerikusát, majd megkérdez- 
te tőlük, mit lehet tenni a pogányok inváziója ellen, mi volna a legjobb és a 
legcélravezetőbb. Végül közösen arra jutottak, hogy követeket küldenek 
Armoricába Hoel királyhoz, elmondván neki a Britanniára leselkedő kataszt- 
rófa hírét. Ez a Hoel Arthur nővérének fia volt, apja pedig Budicius, az armori- 
cai britek királya." Amint ez hallott a szörnyűségről, mely nagybátyját fe- 
nyegeti, elrendelte a flotta felkészítését. Tizenötezer fegyveres harcos gyűlt 
össze, hogy a következő jó széllel Southamptonba hajózzon. Arthur az őket 
megillető tisztelettel fogadta jöttüket, az emberek megölelték egymást. 


IX.3. Eltelt pár nap, majd Kaerluideoit" városához vonultak, amelyet 


ostrom alá vettek a pogányok - akikről már korábban beszéltem. Ez a tele- 
pülés két folyó között állt egy dombon, Lindsey tartományban - ezt más né- 

ven Lincolnnak hívják. Amint teljes erejükkel ideértek, készen a szászokkal 
való harcra, hallatlan mészárlást végeztek közöttük. Egy napon hatezer bar- 
bárt öltek meg, egyesek a folyóba fulladtak, másokat fegyverrel vágtak le. A 
pogány seregek túlélői elvesztették minden hitüket. A szászok felhagytak az 
ostrommal és visszavonultak. 

Arthur kegyetlenül üldözte a pogányokat, míg el nem érte a caledoniai 
erdőt. Itt a barbárok a menekülés után újraszervezték csapataikat és erőt 
gyűjtöttek az Árthurral való megütközésre. A seregek csatába bocsátkoztak 
egymással, melyben a szászok számos britet megöltek, mert férfiasabban 
védekeztek az előbbieknél. Az erdő fedezékét használták a britek fegyverei 
ellen. Amikor ezt Arthur látta, azt parancsolta, hogy az erdő szélén álló fákat 
vágják ki és törzseiket helyezzék el az erdő körül, így zárván el az ellenség 
összes útját. Arthur terve az volt, hogy ostrom alá veszi a bennszorultakat, 
akik így végül éhen halnak. Amikor a munkálatokat befejezték, a csapatok- 
nak elrendelte az erdő körbevételét, és ott is maradtak három napig. A szá- 
szoknak egyáltalán nem volt mit enniük. Hogy megmeneküljenek a szörnyű 
éhhaláltól, engedélyt kértek a kijövetelre, megígérvén, hogy hátrahagyják 
minden aranyukat, ezüstjüket és visszatérnek Germániába, pusztán hajóikat 
viszik magukkal. Még azt is megfogadták, hogy adót fizetnek Germániából 
Arthurnak, és túszokat is küldenek. Arthur tanácsot tartott és beleegyezett 
a feltételekbe. Megtartotta minden kincsüket és túszokat szedett, hogy be- 
biztosítsa a váltságdíj fizetését. A szászok engedélyt kaptak a távozásra. 

Amint a barbárok tengerre szálltak, hazafelé tartva megbánták a szerző- 
dés megkötését. Visszafordították vitorláikat Britannia felé és nem messze 
Totnesstől szálltak partra. Birtokukba vették a földet, elnéptelenítették a vi- 
déket, sok parasztot leöltek, egészen a Severn-folyó tengeréig nyomultak 
előre. Egy fegyveres csapattal Bath környékére vonultak és ostrom alá vet- 
ték a várost. Amint ez a király tudomására jutott, nagyon megdöbbent két- 
színűségükön. Elrendelte, hogy szolgáltassanak igazságot és álljanak bosz- 
szút a túszokon, akiket minden teketóriázás nélkül felakasztottak. Felha- 
gyott a skótok és a piktek megtámadásával, azonnal az ostromzár feltörésé- 
re sietett. Arthurt az is hátráltatta, hogy unokaöccse, Hoel, akit Alclud váro- 
sánál hagyott hátra, nagyon beteg lett. Végül elért Somersetbe és közele- 
dett az ostromhoz. , Habár a szászok, kiknek átkozott neve sértés a Meny- 
nyek Országában, és amely népet megvet minden ember, nem hűek hozzám 
— mondta -, én hű maradok Istenemhez. Eme nehéz napon minden tőlem 
telhetőt megteszek honfitársaim vérének megbosszulásáért. Fegyverbe fér- 
fiak, minden erővel támadjatok a hitszegőkre! Krisztus segedelmével le- 
igázzuk őket!" 


IX.4. Midőn ezt mondta a király, a szentéletű Dubricius, a Légiók Váro- 


sának érseke felállt a dombtetőre és hangosan így szólt: , Ti, akik a keresz- 
tény vallás keresztjét viselitek, emlékezzetek hűségeskütökre, mely hazá- 

tokhoz és honfitársaitokhoz köt! Ha a pogányok kegyetlen természetük mi- 
att lemészárolják őket, haláluk örökös bűntudat lesz számotokra, hacsak 
nem tesztek meg minden tőletek telhetőt, hogy megvédjétek őket! Harcol- 
jatok otthonaitokért, és ha el is estek, szívesen viseljétek a halál szenvedé- 
sét hazátok kedvéért! Ez már önmagában is győzelem és lelketek megtisz- 
títása. Aki elszenvedi a halált testvéreiért, az önmagát Isten élő áldozatának 
ajánlja és szilárd léptekkel követi magát Krisztust, aki életét áldozta testvé- 
reiért. Ebből következik, ha bármelyiktek is elesik ebben a háborúban, ak- 
kor annak a halál vezeklés és feloldozás lesz minden bűnéért, mely azonnal 
megadatik, ha rendíthetetlenül szembe mer vele nézni." 

Egy pillanatot sem vesztegettek, minden jelenlévő a szent ember szava- 
itól felbátorodva sietett magára ölteni a fegyvereit és engedelmeskedni Dubri- 
cius parancsának. Maga Arthur egy királyhoz méltó bőrvértet vett fel, fejé- 
re aranysisakot helyezett sárkányt mintázó sisakforgóval, vállain kerek paj- 
zsot vetett keresztül, melyet Pridwennek hívtak, s amelyre Szűz Máriának, 
Isten anyjának képét festették, hogy a király mindig gondoljon rá. Felövez- 
te magát az Avalon szigetén kovácsolt páratlan kardjával, Caliburnnel. Jobb 
keze Ron nevű lándzsáját markolta: hosszú volt, széles hegyű s vérontásra 
szomjas. Arthur csapatokba osztotta embereit és bátran rátámadott a szá- 
szokra, akik szokásukhoz híven ék alakba fejlődtek. Egész nap hősiesen el- 
lenálltak a briteknek, mégis ez utóbbiak csapást csapás után mértek reájuk, 
Végül napnyugtakor a pogányok elfoglalták a szomszédos dombot, ahol tá- 
bort vertek. Nagy számukban bízva úgy vélték, hogy a domb önmagában 
megfelelő védelmet nyújt majd. Mégis, másnap hajnalban Arthur seregével 
együtt elkezdett felkapaszkodni a dombtetőre. Utközben sok embert veszí- 
tett. Természetesen ezt látva a szászok lerohantak magas állásaikból, így 
sokkal könnyebben osztották a sebeket, hisz leereszkedésük lendülete na- 
gyobb sebességet adott nekik, mint azoknak, akik a felkapaszkodással baj- 
lódtak. Ennek ellenére a britek mégis elérték a csúcsot és azonnal kézitusá- 
ba kezdtek a szászokkal. Ez utóbbiak vállvetve harcoltak és mindent meg- 
tettek, hogy ellenállhassanak. 

Mikor már a nap nagy része eltelt, Arthur rájött, hogy az események az 
ellenségnek kedveznek, és nem sok esélyük maradt a győzelemre, ezért dü- 
höngő vadsággal kezdett el harcolni. Előhúzta a Szent Szűz nevében Cali- 
burnt, és magát az ellenség sűrűjébe vetette. Minden embert, akire lesúj- 
tott, egyetlen vágással ölt meg és eközben Isten nevét szólította. Támadása 
nem csillapodott mindaddig, amíg kardjával, Caliburnnel a másvilágra nem 
küldött négyszáz és hetven embert. Mikor a britek ezt látták, zárt alakzat- 
ban utána rohantak, halált osztottak minden oldalról. Ebben a csatában esett 
el Colgrin, a testvére, Baldulf és sok ezer más harcos. Cheldric viszont, aki 
látta az embereit fenyegető veszélyt, maradék csapataival azonnal menekül- 
ni kezdett." 

IX.5. Amint Arthur serege fölénybe került, megparancsolta Cadornak, 
Cornwall hercegének, hogy üldözze a szászokat, mialatt ő Albany felé siet. 
Fülébe jutott ugyanis, hogy a skótok és a piktek Alclud városában ostrom alá 
vették unokaöccsét, Hoelt, akit Arthur rossz egészsége miatt hagyott ott — 
ahogyan azt már korábban elmondtam. Arthur most unokaöccse segítségé- 
re sietett, mert attól tartott, hogy a barbárok fogságába esik. 

Eközben Cornwall hercege megerősítve tízezer emberrel a szászok ül- 
dözése helyett azok hajóihoz sietett, mert meg akarta akadályozni, hogy 
tengerre szálljanak. Amint elfoglalta gályáikat, legjobb katonáit vezényelte 
rájuk azzal a paranccsal, hogy akadályozzák meg a pogányok feljutását, hisz 
azok rohamosan közelednek. Ezután az ellenség nyomába eredt és kegyet- 
lenül szétszabdalta őket, így tett eleget Arthur parancsának. 

A szászok, akik nem sokkal korábban elképzelhetetlen kegyetlenséggel, 
villámként csaptak le, most félelemmel a szívükben menekültek. Néhányan 
közülük titkos erdei rejtekhelyekre bújtak, mások a hegyek és dombok bar- 
langjait keresték, így próbáltak lélegzetvételnyi szünetet nyerni maguknak. 
Végül azonban sehol sem leltek biztonságra és szétszaggatott csatasoraik- 
kal a Thanet-szigetre vonultak: Cornwall hercege egészen eddig üldözte és 
mészárolta őket, miközben újból és újból rájuk rontott. Végül Cador vissza- 
vonult, de csak miután megölte Cheldricet. Túszokat szedett és a maradék 
szászokat megadásra bírta. 


IX.6. Amint ily módon helyreállt a béke, Cador Alclud felé vonult. Arthur 
már felszabadította a várost a barbárok fenyegetésétől. Most Moray? felé 
vette útját, amely városban megostromolta a skótokat és a pikteket. Ők há- 
romszor harcoltak a királlyal és unokaöccsével, de mindig vereséget szen- 
vedtek, majd a vidék különböző részein kerestek menedéket. Amikor elér- 
ték Loch Lomondot, elfoglalták a tó szigeteit abban reménykedve, hogy itt 
menedéket lelhetnek. Ez a tó hatvan" szigettel és hatvan forrással bír, ame- 
lyek táplálják, de ezek közül csak egy jut el a tengerig. A szigetekből egyet 
hatvan szikla tesz ki, anelyek ugyanennyi számú sas fészkének adnak ott- 
hont. A sasok minden évben egyszer összesereglenek és megjósolnak bár- 
milyen, a királyságban történő nagy eseményt: mindezt éles hangú visítás- 
sal, melyet együtt adnak elő. Ezeken a szigeteken remélt védelmet az ellen- 
ség — ahogyan azt már korábban mondottam. De a tó csak kevéssé segítette 
meg őket: Arthur összegyűjtötte flottáját és a folyókon át ide hajózott. Az el- 
lenséget tizenöt napi ostrom után annyira legyengítette az éhség, hogy ez- 
rek hullottak el közülük. , 

Amíg Arthur a skótokat és a pikteket ily módon gyilkolta, Gilmaurius, Ír- 
ország királya partra szállt egy flottával, és nagyszámú pogány hordájával az 
ostromlottak segítségére sietett. Arthur felhagyott az ostrommal, fegyveres 
erejét az írek ellen fordította. Kegyetlenül szabdalta őket, majd hazatérésre 
kényszerítette a megmaradt katonákat. Győzelmével időt nyert arra, hogy 

megsemmisíthesse a skótokat és a pikteket. Páratlan kegyetlenséggel pusz- 
tította őket, nem kegyelmezett senkinek, aki kezei közé került. Ennek hatá- 
sára a szánalomra méltó ország összes püspöke az irányításuk alatt álló ösz- 
szes egyházfival együtt mezítláb, kezeikben a szentek ereklyéit és templo- 
maik kincseit hordozva összegyűlt, hogy népük nyomorúsága miatt kegye- 
lemért könyörögjenek Arthurnak. Amikor a király színe elé léptek, térdre 
borultak és arra kérték, irgalmazzon bánkódó népüknek. Elég szenvedést 
rótt már ki rájuk büntetésül, mondták a püspökök, és nincs szüksége arra, 
hogy eltörölje a föld színéről ezt a kevés megmaradt nyomorultat. Engedé- 
lyezhetne számukra a sajátjukból egy kis darab földet, tudván, hogy minden- 
képpen a szolgaság igáját fogják hordozni. Amikor a király előtt előadták ké- 
résüket, hazaszeretetük könnyekre fakasztotta Arthurt. Megadta magát ezen 
egyházfik imáinak és megbocsátást ígért népüknek. 


IX.7. Amikor mindez megtörtént, Hoel körülnézett a tónál, amelyet már 
korábban leírtam. Meglepődött a nagyszámú folyó, sziget, szikla és sasfé- 
szek láttán. Mialatt ezen különös dolgokról töprengett, Arthur odament hoz- 
zá és azt mondta, van a közelben egy másik tó, mely még ennél is különö- 
sebb. Nem volt túl messze onnan, ahol álltak. Húsz láb széles és ugyanilyen 
hosszú volt, de csak öt láb mély. Hogy négyzet formájúra az ember munká- 
ja vagy a természet alkotta-e, nem tudni, de alakjához hű maradt és emellett 
négy sarkában négy különféle halat adott, s amilyet az egyik sarokban fog- 
tak, olyat a másikban nem. 

Arthur azt is elmondta Hoelnek, hogy van egy harmadik tó Wales Severn- 
hez közeli részén. A helyiek Linligwannak hívják. Amikor a tenger beleöm- 
lik a tóba, az feneketlen lyukként elnyeli annak vizét és soha nem önt ki a 
medréből. Amikor az árhullám apad, a tó olyan magasra lövelli magából az 
elnyelt vizet, mint egy hegy, és ezzel együtt kiönt medréből. Ezalatt ha bár- 
ki is szemből próbálja megközelíteni a tavat, hogy annak vizéhez érjen, és 
sikerül elkerülnie, hogy a tó beszippantsa, akkor sem márthatja meg benne 
a kezét. Ha viszont hátat fordítanak neki, az azonnal lefröcsköli őket, még ha 
a parttól távol állnak is. 


IX.8. Miután megbocsátott a skótoknak, a király Yorkba ment, ahol meg 
akarta ünnepelni Krisztus születésének közelgő ünnepét. A városban Arthurt 
elszomorította a szent templomok pusztulása. Samson, a szentéletű érsek 
és vele együtt az összes keresztény hívő kiűzetett, amikor még a pogányok 
uralták a várost. A félig leégett templomok nem szolgáltak többé Isten szent 
hivatalául. A pogányok vadsága oly kegyetlen volt, hogy mindent elpusztí- 
tott: Arthur ekkor összehívta az egyháziakat és a világiakat, majd saját káp- 
lánját, Iramust jelölte az egyházmegye metropolitájává. Ujjáépítette a földig 
rombolt templomokat és benépesítette hívő férfiak és asszonyok gyülekeze- 
tével. A nemeseket, akiket a szászok inváziója elűzött, visszahelyezte csalá- 
di tisztségeikbe. 


IX.9. Itt, Yorkban élt a királyi család három férfitagja, Loth, Urian és 
Auguselus, akik hercegek voltak ezen a vidéken a szász győzelmek előtt. 
Arthur elhatározta, hogy velük is azt teszi, amit másokkal; visszaszolgáltat- 
ta nekik családi jussukat. A skótok királyának Áuguselust tette meg; Augu- 
selus testvérét, Uriant visszahelyezte Moray élére, és Lothot, aki Áurelius 
Ambrosius napjaiban a király nővérét vette el," és tőle két fia lett, Gawain? 
és Mordred, visszahelyezte Lothian hercegségébe, amelyhez hozzácsatolta 
a környező településeket, melyek korábban is annak részét képezték. 

Végül, miután visszaállította az egész országot korábbi méltóságába, ma- 
ga is feleségül vett egy Guinevere" nevű hölgyet, aki egy nemes római csa- 
lád leszármazottja volt és Cador herceg háztartásában nőtt fel. Ő volt a szi- 
get legszebb asszonya. 


IX.10. A következő nyár eljöttével Arthur egy hatalmas flottát állított ki 
és Írországba hajózott, mert elhatározta, hogy uralma alá hajtja azt. Amikor 
partra szállt, Gilmaurius király, akiről korábban már beszéltem, népének 
megszámlálhatatlanul népes hordáival jött megütközni vele. A csata megkezd- 
tével az írek serege, mely mezítelen és fegyvertelen volt, szánalomra mél- 
tóan, álltó helyében lett szétszabdalva és arra menekültek, amerre csak tud- 
tak. Magát Gilmauriust azonnal elfogták és megadásra kényszerítették. Az 
ország főembereit nagyon megrázták a történtek, ezért követték királyuk 
példáját és mind megadták magukat. Egész Írország elfoglaltatott. 

Arthur eztán egész flottájával Izlandra hajózott, legyőzte az ottani népet 
és uralma alá vetette a szigetet. Híre járt a környező szigeteken, hogy se- 
melyik ország sem képes ellenállni neki. Doldavius, Gotland királya és Gunphar, 
az Orkney szigetek királya saját akaratukból ígértek adót és tettek hűségesküt. 

A tél elteltével Arthur visszatért Britanniába. Az egész királyságban vi- 
rágzott a béke, ő maga pedig ott töltötte a következő tizenkét évet. 


IX.11. Arthur kibővítette saját személyes kíséretét távoli királyságok- 
ból jött férfiakkal. Saját udvartartása számára kialkotott egy rendtartást, 
hogy a követésére csábítson idegenből jött embereket is. Ez okozta azt, hogy 
a legnemesebb születésű ember is, ha versengésre adta fejét, nem nézte 
magát semmibe, hacsak nem viselhette Arthur lovagjainak fegyverzetét és 
ruházatát. Arthur nagylelkűségének és bátorságának híre eljutott a világ 
legtávolabbi szegletébe is és a messzi, tengeren túli királyságok fejedelmei 
rettegtek a gondolattól, hogy Arthur megtámadja és leigázza őket, és így el- 
vesztenék uralmukat földjeik felett. Annyira gyötörte őket ez az aggodalom, 
hogy újjáépítették városaikat, azok tornyait, és még várakat is építettek 
gondosan kiválasztott helyekre, ahol Arthur támadása esetén menedékre 
lelhettek. 

Mindezt jelentették Arthurnak. A tény, hogy ennyire rettegnek tőle, ar- 
ra a gondolatra bátorította, hogy elfoglalja egész Európát. Felállította flottá- 

ját, melynek élén először Norvégiába hajózott, mert ezt a királyságot sógo- 
rának, Lothnak szánta. Loth Sichelmnek, Norvégia királyának unokaöccse 
volt, és a norvég uralkodó nem sokkal korábban halt meg, és rá hagyta a ki- 
rályságot. De a norvégok nem fogadták el Lothot, helyette egy bizonyos 
Riculfot emeltek a trónra, mert úgy vélték, megerősített városaikkal ellen 
tudnak majd állni Arthurnak. Loth fia, Gawain ebben az időben még csak ti- 
zenkét éves kisfiú volt. Arthur sógora Sulpicius pápa" udvarába küldte szol- 
gálni, aki lovaggá ütötte. Amint Arthur partra szállt Norvégiában — ahogy ab- 
ba már belekezdtem -, Riculf egész országának népével vonult ellene, hogy 
megütközhessenek. Mindkét oldalon sok vért ontottak, de végül a briteké 
lett a győzelem. Előretörtek, megölték Riculf királyt és vele együtt számos 
emberét. Amikor biztosak lettek a győzelemben, elfoglalták és fölégették 
Norvégia minden városát. Szétkergették a vidéki népet és addig kegyetlen- 
kedtek így, míg egész Norvégiát és Dániát Arthur uralmának elfogadására 
nem bírták. 

Amint ezen országokat alávetette és Lothot tette Norvégia királyává, 
Arthur Galliába hajózott. Csapatokba szervezte seregét és minden irányban 
megkezdte a vidék feldúlását. Ebben az időben Gallia provincia Frollo tribunus 
kormányzása alatt állt, aki Leo császár nevében uralkodott. Amint Frollo 
meghallotta Arthur jövetelének hírét, a parancsnoksága alatt álló teljes had- 
erejével kivonult. Eltökélte magát az Arthur elleni harcra, de csak gyenge 
ellenállást tudott kifejteni. Arthur oldalán fiatal férfiak álltak az elfoglalt szi- 
getekről, és híre ment annak is, hogy ez a sereg olyan erős, hogy nem lehet 
megállítani. Emellett a gallok seregének nagyobb része már Arthur oldalán 
állt, mivel ajándékokkal megvásárolta őket. Amint Frollo látta, hogy nem 
győzedelmeskedhet, késlekedés nélkül elhagyta a csatateret és kevés meg- 
maradt katonájával Párizsba menekült. 

Itt összegyűjtötte embereit, megerősítette a várost és egy második csa- 
tára szánta el magát Arthur ellen. Amíg Frollo azon tanakodott, hogyan erő- 
síthetné meg seregét a szomszédos népekből, Arthur váratlanul odaérke- 
Zett és ostrom alá vette. Egy teljes hónap telt el. Frollót elkeserítette embe- 
rei éhhalálának látványa, így követeket küldött Árthurhoz és azt ajánlotta, 
párbajban mérjék össze erejüket, a győztes pedig elnyeri a másik királysá- 
gát. Mivel Frollo termetben, bátorságban és erőben egyaránt hatalmas em- 
ber volt, ezekben az előnyökben bízva küldte el hírnökét, remélve hogy meg- 
oldást találhat a problémára. Amikor Frollo tervének híre eljutott Arthurhoz, 
ő azonnal megenyhült és visszaüzente, hogy beleegyezik a tervezett össze- 
csapásba. Mindkét fél részéről egyetértettek abban, hogy a városon kívüli 
szigeten találkoztak, a nép pedig összegyűlt, hogy láthassa a történteket. 

Arthur és Frollo is teljes fegyverzetüket viselték, csodálatosan fürge lo- 
vakon ültek, nehéz lett volna megmondani, kié lesz a győzelem. Egy pillana- 
tig szemben álltak egymással kopjáikat az ég felé szegezve, majd hirtelen 
megsarkantyúzták lovaikat és hatalmas csapásokat mértek egymásra. Arthur 

jobban célzott fegyverével és eltalálta Frollót annak mellkasán. Elkerülte 
lándzsáját és minden erejével a földre taszította ellenfelét. Eztán a király 
előhúzta kardját és gyorsan Frollóra támadt, mialatt az talpra szökkent és 
kopjáját felemelve előre rohant, majd egy halálos szúrással ledöfte Arthur 
lovát. [gy terítette le a lovat és lovasát. Amint a britek látták királyukat a 
földre zuhanni, azt hitték, meghalt, és csak nagy önuralommal tudták vissza- 
tartani magukat attól, hogy megszegjék a fegyverszünetet és egy ember- 
ként a gallokra ne támadjanak. Már eltervezték a rohamot, amikor Árthur 
talpra ugrott, maga elé tartotta pajzsát és Frollóra rontott. Szemtől szemben 
vívtak meg egymással, csapást csapás után mértek és mindent megtettek, 
hogy a másikat megöljék. Végül Frollo talált egy pillanatnyi lehetőséget és 
fegyverével homlokon vágta Arthurt. Az egyetlen ok, amely miatt a csapás 
nem lett halálos, az az volt, hogy a kard éle kicsorbult, mikor Arthur fémsi- 
sakjának ütközött. A király látta, hogy bőrvértjét és kerek pajzsát elönti a 
vér, ezért még nagyobb haragra gerjedt. A magasba emelte Caliburnt és min- 
den erejével lesújtott vele és kettéhasította Frollo sisakját annak fejével 
együtt. Frollo a földre zuhant, esése alatt megremegett a talaj, így lehelte ki 
lelkét. Amint ennek híre ment a seregben, a városlakók elrohantak, kitárták 
kapuikat és átadták Párizst Arthurnak. 

Amikor Arthur ezt a győzelmet aratta, két részre osztotta seregét: az 
egyiket Hoelre bízta azzal a paranccsal, hogy támadja meg Guitardot, a poite- 
vinek" urát. A sereg másik felét maga vezette, ezzel foglalta el a többi ellen- 
séges tartományt. Hoel hamar Aguitániába ért, megostromolta a térség vá- 
rosait, és számos csata után megadásra kényszerítette Guitardot. Tűzzel és 
vassal feldúlta Gascont is, az ottani vezéreket pedig behódoltatta. 

Kilenc év telt el. Amint Arthur alávetette hatalmának Gallia összes tar- 
tományát, újból visszatért Párizsba és ott udvart tartott. Összehívta az egy- 
háziakat és világiakat, békésen és igazságosan kormányozta uradalmát. Ek- 
kor adományozta pohárnokának, Bedevere-nek Neustriát, amelyet ma Nor- 
mandiának hívnak, udvarmesterének, Kaynek pedig Anjou tartományt. Sok 
provinciát adott az őt szolgáló főembereknek. Amint megbékéltette a váro- 
sokat és a népeket, tavasszal visszatért Britanniába. 


IX.12. Amikor pünkösd ideje közeledett, a hatalmas sikerei örömével el- 
telt Arthur azon gondolkodott, hogy tart egy nagygyűlést még ebben az esz- 
tendőben, és fejére helyezi a királyság koronáját." Azt is elhatározta, hogy 
lakomára hívja vezéreit, akik hűséget fogadtak neki, így nagyobb tisztelettel 
ünnepelhetné meg a pünkösdöt és megújíthatná a békeszerződéseket pa- 
rancsnokaival. Elmondta udvartartásának, hogy ez áll szándékában és meg- 
fogadta azon tanácsot, hogy tervét a Légiók Városában valósítsa meg. 

Az egész ceremónia a glamorganshire-i városban kapott helyet, amely az 
Usk folyó mentén terül el, nem messze a Severn-folyó tengerétől, a legkel- 
lemesebb helyen. Anyagi javakban gazdagabb volt a többi városnál, így ez 

tűnt a legkiválóbb helynek egy ilyen esemény lebonyolítására. Az általam 
említett folyó a település egyik oldalán folyt, így ezen fel tudtak hajózni a 
tengerről jövő királyok és fejedelmek flottái. A másik oldalon mező és erdős 
liget szegélyezte; a várost királyi paloták ékesítették, a tetőket arannyal fed- 
ték be, így szépségben méltó ellenfelévé vált magának Rómának. Híres volt 
két templomáról is. Ezek egyike Julius mártír dicsőségére épült és az Isten- 
nek szentelt legkedvesebb szüzek kórusa látott el benne szent szolgálatot. 
A másik az áldott Áron nevében alapíttatott, aki Julius társa volt." Ezt a temp- 
lomot kanonokok rendje szolgálta és Britannia harmadik érseki székhely- 
ének számított. A városban volt továbbá kétszáz bölcs kollégiuma, a csilla- 
gászatra és más művészetekre képeztek ifjakat, ezekben nagy figyelemmel 
kísérték a csillagok mozgását és az ő gondos számításaik jósolták meg 
Arthurnak a korabeli csodákat." 

Híres volt a lakomára készülő város a gazdagságáról is. Hírnököket küld- 
tek a különböző királyságokba és meghívták az arra méltóakat a királyi ud- 
varba Gallia különböző részeiről és a tenger közeli szigeteiről. A követke- 
zők jöttek el: Auguselus, Albany királya, amely földet most Skóciaként is- 
merjük; Urian, Moray népének királya; Cadwallo Laurh, a venedotok kirá- 
lya, akik a mai Eszak-Walesben éltek; Stater Demetae királya, ami ma Dél- 
Wales; Cador, Cornwall királya. Eljött a három metropolitai székhely érseke 
Londonból, Yorkból és Dubricius a Légiók Városából. Ez utóbbi Britannia fő- 
papja volt,? a pápai udvar követe és oly figyelemreméltóan jámbor, hogy 
puszta imájával bármelyik beteget meggyógyította. A következők jöttek a 
hercegi városokból: Morvid, Gloucester earlje; Mauron, Worcester earlje; 
Anaranth, Salisbury earlje; Artgualchar, Guerensis earlje, amely helyet ma 
Warwicknek hívnak; Jugein Leicesterből; Cursalem Caistorból; Kynniarc, 
Durobernia hercege; Urbgennius Bathból, Dorchesteri Jonathel és Boso 
Rydychenből, amely a mai Oxford. 

Ezen nagy vezéreken túl jöttek más, szintén ilyen fontos emberek: Donaut 
map Papo," Cheneus map Coil, Peredur map Peridur, Grifud map Nogord, 
Regin map Claut, Eddeliui map Oledauc, Kynar map Bangan, Kynmaroc, Gorbo- 
nian map Goit, Worloit, Run map Neton, Kymbelin, Edelnauth map Irunat, 
Cathleus map Kathel, Kynlit map Tieton és sokan mások, akiknek nevét fá- 
rasztó volna felsorolni. A környező szigetekről jött Gilmaurius, Írország ki- 
rálya Milvasiusszal, Izland királyával, Doldaviusszal, Gotland királyával, Gunh- 
parral, Orkney királyával, Lothtal, Norvégia királyával és Aschillel, Dánia 
királyával. A tengerentúli földekről jött Holdin, a rutenek vezére; Leode- 
garius, Bolonia? consulja; Bedevere pohárnok, Normandia hercege; cenoma- 
niai? Bosellus; Kay udvarmester, Anjou hercege, poitou-i Guitard és Gallia 
más részéről tizenkét főnemes chartres-i Gerin vezetésével, s végül Hoel, 
az armoricai britek vezére, a neki hűséget esküdött hercegekkel együtt. 

Annyi fegyverrel, öszvérrel és lóval érkeztek, hogy nehezen tudnám mind- 
ezt leírni. Amint számba vették őket, nem volt olyan herceg Hispániától in- 

nen, aki ne fogadta volna el a meghívást. Nem volt ebben semmi különös: 
Arthur nagylelkűsége az egész világon ismert volt, ezért minden ember 
szerette. 


IX.13. Végül, amikor már mind összegyűltek a városban és eljött az ün- 
nepség ideje, az érsekek előrementek a palotába, hogy a királyt megkoro- 
názzák. Mivel a gyűlést Dubricius egyházmegyéjében tartották, ő adott jelet 
az összegyűlteknek, mielőtt a király a fejére helyezte volna a koronát. Amint 
Arthurt felövezték a királyi jelvényekkel, illő pompával az érseki szék temp- 
lomához vezették. Jobb és bal oldalán egy-egy érsek állt. Albany, Cornwall, 
Demetae és Venedotia királyai haladtak előtte, mert az ő feladatuk volt elől 
vinni az arany kardokat. A királyt egyháziak különféle rangú csoportja kö- 
vette, mindjük tökéletes harmóniában énekelve. 

A másik irányból érsekek és püspök vezették a fogadott szüzek templo- 
mába a királynét, saját jelvényeivel ékesen. Előtte haladtak a négy király ne- 
jei, a szokás szerint négy fehér galambot tartván kezeikben. Öt követte bol- 
dogságtól ragyogva az összes jelenlévő férfi felesége. 

Amikor a menet véget ért, a két templomban annyi orgona zenélt és a 
kórusok oly édesen énekeltek, hogy az áldott zene magasztossága miatt az 
ott lévő lovagok nehezen tudták eldönteni, melyik templomba lépjenek el- 
sőként. Csoportokba verődtek, először az egyikben, majd a másikban tettek 
látogatást, így az egész ünnepség alatt nem kellett unatkozniuk. Nagy tömeg 
ünnepelt mindkét templomban. 

A király és a királyné végül levette koronáját és könnyebb viseletet öl- 
tött. Arthur a férfiakkal a saját palotájába ment lakomázni, és a királyné is 
visszavonult az asszonyokkal a sajátjába, mivel a britek még őrizték az ősi 
trójai szokást, miszerint a férfiak ünnepi alkalmakkor férfitársaikkal mulat- 
nak, a nők pedig külön étkeznek asszonytársaikkal. Amikor mindenkit rang- 
jának megfelelően leültettek, Kay, az udvarmester, aki nőstény hermelin 
bundájába öltözött, ezer nemes segítségével, kik szintén ilyen ruhát öltöt- 
tek, felszolgálta az ételt. Ugyanennyi lovag hím hermelin bundájába öltözve 
követte Bedevere pohárnokot a másik bejárattól indulva és segítette őt az 
italok kitöltésében. Eközben a királyné palotájában számtalan szolga, külön- 
féle ruhákba öltözve végezte hivatalának megfelelő feladatát. 

Ha mindent le szeretnék írni, ami történt, az túl hosszúra nyúlna. Ebben 
az időben Britannia oly tökéletes lett, hogy kiemelkedett az összes többi ki- 
rályság közül bőségében, az ország díszeinek gazdagságában és lakóinak ud- 
varias magatartásában. Minden lovag, aki bármilyen módon is kitűnt bátor- 
ságában, egyenruhát és azonos fegyvereket hordott saját megkülönböztető 
színeiben. A divatos hölgyek gyakran ugyanezen színeket hordták. Minden 
olyan férfitől megtagadták szerelmüket, aki legalább három csatában nem bi- 
zonyított korábban, így az asszonynép szemérmesebb és sokkal erénycsebb 
lett, és szerelmük elnyerése miatt a lovagok is sokkal vakmerőbbekké vál- 
tak. 

IX.14. Felpezsdülvén a fogyasztott ételektől és italoktól, a vendégek a 
városon kívüli mezőre vonultak és csapatokban különféle játékokat játszot- 
tak. A lovagok eljátszottak egy megtervezett csatát és lóháton versengtek 
egymással, míg az asszonyok a városfalról nézték és buzdították őket szen- 
vedélyes izgalomra kacérkodásukkal. Mások a nap hátralévő részét íjászkodás- 
sal vagy dárdahajítással töltötték, vagy nehéz kövek és sziklák dobásával, 
kockázással és számtalan más játékkal, mindezt a kimerültség legcseké- 
lyebb kimutatása nélkül. Mindenkit, aki megnyerte a saját játékát, Arthur 
hatalmas összeggel jutalmazott meg. A következő három nap így telt el. A 
negyedik napon mindenkit, aki elvégezte a rábízott feladatát, vagy Arthurnak 
bármilyen szolgálatot tett, összehívtak és mindőjüket külön várossal, várral, 
érsekséggel, püspökséggel jutalmaztak meg. 


IX.15. Ekkor a szentéletű Dubricius, aki már régóta remeteként akart 
élni, lemondott érsekségéről. Davidet, a király nagybátyját szentelték ér- 
sekké, akinek erényes élete példaként szolgált azok számára, akiket hitük- 
ben terelgetett. Ebben az időben Tebaus, Llandaff ünnepelt papja lett kine- 
vezve a szent Samson helyére, aki Dol érseke volt: mindezt Hoel, az armori- 
cai britek királyának jóváhagyásával, akinek Tebaust élete és szent viselke- 
dése ajánlotta e szolgálatra. Silchester püspökségét Mauganniusnak, Win- 
chestert Diwaniusnak, Alcludot Eledeniusnak adták. 

Amíg Arthur eme tisztségeket osztotta szét a klerikusok között, tizen- 
két, életkorában és küllemében tiszteletet parancsoló férfi járult elé lassú 
lépésben. Jobb kezükben olajágat tartottak, mutatván, követként érkeznek. 
Üdvözölték, majd átadtak neki egy üzenetet Lucius Hiberiustól." A levél így 
szólott: 

, Lucius, a Köztársaság procuratora azt kívánja, hogy Arthur, Britannia 
királya olyan bánásmódban részesüljön, amilyet kiérdemelt. Elámított zsar- 
noki viselkedése és szemtelensége. Még jobban megdöbbentem a károkon, 
melyeket Rómának okozott. Mikor erre gondolok, feldühít, hogy annyira 
megfeledkezett önmagáról, hogy nem döbbent rá és nem vette észre azon- 
nal, hogy bűnös magatartásával megsértette a Senatust, melynek az egész 
világ engedelmességet fogadott, ahogyan azt ön is jól tudja. Vette a bátorsá- 
got és ellenszegült a hatalmas Birodalomnak a britanniai adó visszatartásá- 
val, melynek fizetésére a Senatus kötelezte, hisz Caius Iulius Ceasar és a 
Római Köztársaság más nagy emberei annyi éven át beszedték azt. Elszakí- 
totta Galliát a Birodalomtól, megtámadta az allobrogok provinciáját," meg- 
szerezte az Oceán összes szigetét és hűségére bírta a királyokat, akik az el- 
ső pillanattól kezdve, ahogyan Róma győzedelmeskedett felettük, az őseink- 
nek fizettek adót. Emiatt a Senatus elrendelte, hogy meg kell büntessük az 
ön által okozott bajok sorozatáért. Végül parancsolom, hogy jelenjen meg 
Rómában és adja meg magát feljebbvalóinknak, hogy elszenvedhesse az íté- 
letet, bármi legyen is az. Jövetele időpontjaként a következő augusztus kö- 

zepét jelölöm ki. Ha nem jelenik meg, magam szállom meg területeit és 
minden tőlem telhetőt megteszek, hogy mindenhol helyreállítsam a Római 
Köztársaságot ott, ahol ön területet szakított el attól őrültségében." 

A levelet hangosan olvasták fel a király és vezérei színe előtt. Ezt köve- 
tően Arthur a társaival együtt visszavonult a palota kapuja mellett álló hatal- 
mas toronyba, hogy megvitassák, mit kellene tenniük válaszként egy ilyen 
üzenetre. Ahogy felfelé mentek a lépcsőkön, Cornwall életvidám hercege, 
Cador nevetésben tört ki: 

, Egészen mostanáig — mondta a királynak — attól tartottam, hogy a bri- 
tek kényelmes élete a hosszú béke jótéteményeivel gyávává és puhánnyá 
teszi őket. Harctéri bátorságuk híre, mely sokkal különb más nemzetekénél, 
majdnem teljesen elveszett számukra. Valójában, mikor nyilvánvalóvá vált, 
hogy a férfiak nem használják többé fegyvereiket, hanem helyette kockáz- 
nak, nőkkel emésztik fel erejüket és más efféle örömökben elkényelmesed- 
nek, akkor bátorságuk, megbecsülésük, vakmerőségük és jó hírük kétség- 
telenül megfertőződik gyávasággal. Az elmúlt öt évben nem volt gondunk 
másra, csak eme dőreségekre, így nincsenek harci élményeik. Ez a mostani 
esemény arra jó, hogy megszabadítson minket eme lomhaságból, hisz Isten 
feltüzelte a rómaiak neheztelését, így majd azok helyreállítják régmúlt nap- 
jaink bátorságát." 

Amint Cador ezt és sokkal több ehhez hasonlót mondott nekik, odaértek 
ülőhelyeikhez. Amikor mind leültek, Arthur a következő beszédet tartotta: 


IX.16. , Ti, akik társaim voltatok jóban és rosszban, akiknek bátorsága 
tanácsadásban és hadviselésben elégszer bizonyított már a múltban, most 
jól figyeljetek mindahányan és bölcsességetekben mondjátok meg, mit gon- 
doltok, mivel kellene válaszolnunk erre a levélre! Amit az ember gondos 
odafigyeléssel kitervel, könnyen megvalósul, ha eljön a cselekvés ideje. Eb- 
ből adódik, hogy Lucius tánadását nagyobb nyugalommal tudjuk elviselni, 
ha mindenekelőtt közösen kimunkáljuk, miként tudnánk neki a leghatáso- 
sabban ellenállni. Magam részéről úgy vélem, nem kell túlzottan tartanunk 
a jövetelétől, tudatában annak, hogy milyen koholt ürüggyel követeli Britan- 
niától az adót. Azt mondja, azért kell neki adóznunk, mert azt fizettük már 
Iulius Caesarnak és az ő követőinek is, Ez a férfi akkor szállt partra, erővel 
és erőszakkal akkor foglalta el hazánkat, amikor azt legyengítették a belső 
civódások, őseink pártoskodása: ez bátorította fel őket a tánadásra. Tudván, 
hogy így szállták meg az országot, hiábavaló tőlünk adót követelniük. Senki 
sem képes jogosan megtartani azt, amit erővel és erőszakkal szerzett meg. 
Továbbá a rómaiak erőszakkal léptek fel ellenünk és ő ezt hozta fel esztele- 
nül ürügyként, mikor állította, hogy törvényes adófizetői vagyunk. Ha vala- 
mi törvénytelent mer követelni tőlünk, akkor keressünk mi is egy hasonló 
jogalapot Róma megadóztatására! Vigye, amit vinni akar! Ha a rómaiak azt 
akarják, hogy egyszerűen Caesar és más vezérek miatt adózzunk nekik, 

mert azok elfoglalták a szigetet évszázadokkal ezelőtt, akkor ugyanúgy én is 
követelem, hogy Róma fizessen nekem adót, mivel az én őseim is elfoglal- 
ták a várost. Belinus, a britek legdicsőbb királya testvérének, Brenniusnak, 
az allobrogok hercegének segítségével a legnemesebb rómaiak közül húszat 
akasztatott fel saját Forumuk közepén, miután elfoglalta a várost és hosszú 
ideig meg is tartotta azt." Hasonlóan Helena fia, Konstantin" és Maximianus 
is mindketten közeli rokonaim, egymás után hordozták Britannia koronáját 
és mindketten megszerezték a Római Birodalom trónját is." Egyetértetek- 
e hát, ha azt mondom, mi vagyunk azok, akik adót követelhetnének Rómá- 
tól? Galliáért és az Oceán szigetetért nem kell választ küldenünk, mivel azo- 
kat úgy szakítottuk el birodalmuktól, hogy erőfeszítést sem tettek azok meg- 
védéséért." 

Amint Arthur befejezte beszédét, Hoel, az armoricai britek királya tar- 
totta az első válaszbeszédet. 


IX.17. , Még ha mindegyikünk vette is a fáradtságot — mondta —, hogy 
gondolatban véget vessen mindezeknek és magában újból megfontolt min- 
den pontot, az a véleményem, hogy senki sem tudna jobb tanácsot adni, mint 
amilyet saját tapasztalataitokból és hatalmas bölcsességetekből merítené- 
tek. Beszéded, melyet cicerói ékességgel adtál elő, pontosan arra tapintott 
rá, amit mindannyian gondolunk. Az olyan rendíthetetlen ember által kifej- 
tett véleményhez, mint amilyen Te is vagy, csak bőséges magasztalásunkat 
fűzhetjük hozzá bölcs elméd erejéért és kiváló tanácsodért. Ha ezen ügy mi- 
att Róma ellen akarsz vonulni, akkor nincs kétségem afelől, hogy miénk lesz 
a győzelem. Meg kell védenünk szabadságunkat, miközben számon kérjük 
az igazságot ellenségeinken, amiként azt ők is akarták tenni mivelünk. Akár- 
ki próbálja meg ellopni azt, ami a másé, talán pont a sajátját veszíti el a meg- 
támadott által. Mióta a rómaiak el akarják venni tőlünk azt, ami a miénk, 
kétségkívül mi is elvehetjük tőlük azt, ami az övék. Tehát ha lesz rá lehető- 
ségünk, ütközzünk meg velük a harcmezőn. Annyi harcban vett már részt 
minden brit! Tán nem pont a sybillai jóslatok foglalják versbe, hogy három- 
szor fogja elfoglalni Róma birodalmát brit vérből való? Kettőt illetően a jós- 
latok már beteljesültek, mert ahogyan az köztudott, és ahogy azt te magad 
is mondtad, a híres hercegek, Belinus és Konstantin egyszer már elnyerték 
Róma császári koronáját. Te vagy most nekünk a harmadik, akinek megígér- 
tetett a dicsőség magasztossága. Most siess és vedd el, amit Isten néked 
adományoz! Siess és hódítsd meg azokat, akik meghódításodra készülnek! 
Siess magasztalni mindannyiunkat, mivel mi sem riadunk vissza a sebek 
szerzésétől vagy életünk elvesztésétől, ha azzal téged magasztalhatunk! Ha 
ezt beteljesíted, én az oldaladon állok majd tízezer fegyveressel." 


IX.18. Amikor Hoel befejezte a beszédet, Auguselus, Albany királya a 
következő szavakkal mondotta el gondolatait az ügyről: , Abban a pillanat- 

ban, amikor rádöbbentem, hogy uram komolyan gondolja, amit mondott, oly 
öröm töltötte el szívem, melyet nem tudok előtte leírni. Ha a rómaiak és a 
germánok sértetlenül maradnának, és mi igaz férfiakként nem állnánk bosz- 
szút rajtuk a múltbéli mészárlásokért, melyekkel honfitársainkat sújtották, 
akkor semmit sem értünk el a sok hatalmas királyság ellen vezetett koráb- 
bi hadjáratokkal. Most, hogy lehetőség adódott velük csatát vívni, öröm tölt 
el és várom a napot, mikor megütközhetünk velük. Ugy szomjazom vérüket, 
miként a tiszta vizű forrást, ha három napig nem ihatok. Csak azért élek, 
hogy e napot láthassam! Mily édesek lesznek az adott és kapott sebek, mi- 
kor szemtől szemben harcolunk! Édes lesz a halál is, ha őseink megbosszu- 
lásáért el kell majd szenvednem szabadságunk védelmében és királyunk di- 
csőségére! Támadjunk hát ezekre az elasszonyosodott korcsokra! Támad- 
junk újból és újból, hogy majd ha szétvertük őket, birtokunkba vehessük 
minden javukat és kiélvezhessük győzelmünket! Á magam részéről megnö- 
velem seregünket kétezer fegyveres lovaggal, nem is számolván a gyalogsá- 
got, amely velünk jön." 


IX.19. A többiekre maradt, hogy elmondják, amit mondaniuk kell. Egy- 
más után ígérték Arthurnak hűbéreseiket. Azon felül, amit az armoricai ve- 
zér ígért, csak Britannia szigetéről hatvanezer embert ajánlottak föl. A szí- 
getek királyai, akiknél nem volt szokás a lovasság használata, annyi gyalo- 
got ígértek, amennyijük csak volt. Írország, Izland, Gotland, Orkney, Norvé- 
gia és Dánia hat szigetéről százhúszezer embert számláltak össze. Gallia kü- 
lönböző hercegségeiből, a rutenektől, a portivenektől, a normannoktól, a 
cenomannoktól, az Anjou-beliektől és a Poitou-beliektől nyolcvanezret, a ti- 
zenkét független területről, amelyek chartres-i Gerint kísérték, jött továb- 
bi ezerkétszáz. A teljes sereg létszáma, nem számolván a gyalogosokat, aki- 
ket nehéz számba venni, így száznyolcvanháromezer-háromszáz fő lett. 


IX.20. Amikor Arthur király látta, hogy készek a szolgálatába lépni, el- 
fogadta felajánlásaikat és parancsolta, hogy azonnal térjenek haza és gyűjt- 
sék össze az ígért csapatokat. Azt is elrendelte, hogy találkozzanak Barfleur 
kikötőjében és legyenek készen a menetre az allobrogok földjére, ahol meg 
fognak ütközni a rómaiakkal. Végül üzenetet küldött a császároknak saját 
követeikkel," hogy nem áll szándékában bármit is adóként fizetni és nem 
fog Rómába menni, hogy törvényük elé álljon. Ellenben menni fog azért, 
hogy behajtsa rajtuk azt, amit az ő törvényeik jogosnak tartanak követelni. 
A követeket útnak indították. Ezalatt a királyok és hercegek hazamentek és 
eltökélték, hogy nem vesztegetik az időt a parancs végrehajtására. 


X.1. Amint a válasz a Senatus tudomására jutott, az magához rendelte 


Lucius Hiberiust, hogy küldjön felszólítást a kelet királyainak, parancsolván 
nekik a hadsereg felkészítését és csapataik elindítását Britannia elfoglalásá- 

ra. Amilyen gyorsan csak tudtak, összegyűltek ott: Epistrofus, a görögök ki- 
rálya; Mustensar, az afrikaiak királya; Ali Fatima, a hispánok királya, Hirtacius, 
a pártusok királya; Boccus, a médek ura; Sertorius Libyából; Serses, az iture- 
usok""? királya; Pandrasus, Egyiptom királya; Micipsa, Babilon királya; Poli- 
tetes, Bithynia"? hercege; a krétai Ypolitus és az összes hűséget fogadott 
provincia vezetői. A Senatus tagjai közül jött Marius Lepidus, Caius Metellus 
Cocta, Ouintus Milvius Catullus, Ruintus Carucius és még elég sokan ah- 
hoz, hogy a teljes létszám négyszázezer-százhatvan legyen. 


X.2. Minden szükségesnek tartott előkészület végeztével augusztus 
elején kihajóztak Britannia felé. Amikor Arthur tudomást szerzett jövetelük- 
ről, Britannia védelmét unokaöccsére, Mordredre és királynéjára, Guinevere- 
re bízta. Ő maga seregével Southamptonba vonult és a következő jó széllel 
kihajózott. 

Éjfél körül, miközben fürgén hajózott keresztül a tengeren a megszám- 
lálhatatlanul sok hajó társaságában, feladata szerint cselekedve, örömmel 
szívében, Árthur mély álomba zuhant. Amint csendesen feküdt álmában, 
egy égen keresztül repülő medvét látott. A medve morgására minden part 
megremegett. Látott egy félelmetes sárkányt is nyugatról közeledni, amely 
szemének ragyogásával megvilágította a vidéket. Mikor ez a kettő találko- 
zott, különös harcba kezdtek. A sárkány időről időre rátámadt a medvére, 
megégette azt tüzes leheletével, végül pedig az állat megperzselt testét a 
földhöz vágta. Arthur ebben a pillanatban felébredt és elmondta a körülötte 
állóknak, mit álmodott. Azok megfejtették neki álmát s azt mondták, ő volt 
a sárkány, a medve pedig egy óriás vagy valami ahhoz hasonló, amellyel meg 
kell küzdenie. A két állat közötti összecsapás azt a harcot jelenti, melyet ő 
fog vívni az óriással, a sárkány győzelme pedig Arthur győzelme lesz. Ellen- 
ben Arthur meg volt győződve arról, hogy az álom egészen mást jelent, mert 
úgy vélte, ez az ő és a császár ellentétéről szólt. 

Amint eltelt az éjszaka és a hajnal vöröslően felragyogott az égen, part- 
ra szálltak Barfleur kikötőjében, gyorsan felállították sátraikat és felkészül- 
tek a szigetek királyainak és a szomszédos provinciák vezéreinek jöttére. 


X.3. Ezalatt híreket vittek Arthurnak egy hatalmas óriásról, aki valahon- 
nan Hispániából származott. Ez az óriás elrabolta Helenát, Hoel herceg uno- 
kahúgát, kiragadta őt őrzői kezéből, s annak a hegynek a csúcsára menekült 
vele, amit ma Mont Saint-Michel-nek"" hívnak. A vidék lovagjai üldözték az 
óriást, de semmit sem tudtak kezdeni vele. Nem számított, hogy tengerről 
vagy szárazföldről támadták, mert vagy a hajóikat süllyesztette el hatalmas 
sziklákkal, vagy különféle fegyverekkel végzett velük. Azon keveseket, aki- 
ket élve fogott el, még félholtan felfalta. 

Következő éjjel két órakor Arthur kijött sátrából és anélkül, hogy társai 
közül akárki másnak szólt volna, felkeltette Kay udvarmestert és Bedevere 

pohárnokot, majd kiment a hegyre. Mivel különösen bátor ember volt, nem 
érezte szükségét annak, hogy egész seregét az óriás ellen vezesse. Önma- 
gában is elég erős lett volna az elpusztítására, de azért tett mégis így, hogy 
lelkesítse őket. Amint közel értek a hegyhez, tüzet láttak világlani az egyik 
csúcson és egy másikat is egy közeli, kisebb csúcson. Bedevere, a pohárnok 
a király parancsára hajóval a második fényforrás felé indult. Nem juthatott 
oda más módon, mivel a domb egyenesen a tengerből emelkedett ki. Amint 
Bedevere elkezdte megmászni a csúcsot, feje felett egy nő sikoltását hallot- 
ta. Ettől megrémült, mert úgy gondolta, hogy ennél a tűznél van a szörny, 
Azonban hamar visszatért a bátorsága, előhúzta kardját hüvelyéből és felmá- 
szott a csúcsra. Ott egyáltalán nem látott semmit, kivéve a nagy tüzet, mely- 
re korábban is felfigyelt. Ekkor vette ki a közelben egy újonnan ásott sírha- 
lom körvonalát és annak oldalában egy öregasszonyt, aki sírt és jajgatott. 
Amint az meglátta őt, abbahagyta a sírást és így szólt: , Boldogtalan ember! 
— szólt. -— Milyen rossz szerencse hozott téged ide? Sajnállak, mert szörnyű 
kínok között fogsz meghalni. Még ezen éjjel az őrült szörny elpusztítja ifjú- 
ságod virágát. Az óriások leggyűlöltebbje jő majd ide. Átok a nevére! Ez az, 
amelyik elrabolta a herceg unokahúgát és elhurcolta erre a hegyre. Éppen 
most temettem el ezen a helyen. Vele hozott engem, a dajkáját is. Egy pilla- 
natig sem fog tétovázni és téged is eltipor a halál valamely eleddig hallatlan 
módján. Mily rettenetes vége lett leggyönyörűbb neveltemnek! Amikor ez 
az őrült szörny a karjaiba vette, félelem töltötte el gyönge szívét: így fejez- 
te be életét, mely hosszabbra volt méltó. Mivel nem tudta beszenynyezni 
mocskos vágyával e gyermeket, aki lelki testvérem, második énem, örö- 
möm és boldogságom volt életemben, Istenre esküszöm, engem erőszakolt 
meg - ily öregen - állati vágyának örültségében! Menekülj jó Uram! Mene- 
külj! Ha jön, ahogyan jönni szokott, hogy vélem üzekedjen és téged itt talál, 
darabokra szaggat!" 

Bedevere-t ez annyira megindította, amennyire embert az csak megin- 
díthat. Kedves szavakkal nyugtatta az anyókát, azzal csitította, hogy gyorsan 
segítséget hoz, így visszatért Arthurhoz és elmondta neki, mire lelt. Arthurt 
elszomorította a leány sorsa és parancsolta a többieknek, hogy hagyják egye- 
dül megütközni a szörnnyel. Azért maradjanak közel szükség esetére, és ha 
kell, oly gyorsan támadjanak az óriásra, ahogy tőlük telik. Eztán útjukat a 
magasabb domb felé vették. Itt lovaikat a fegyverhordozókra bízták és el- 
kezdtek felkapaszkodni a csúcsra: Arthur ment legelöl. 

Ebben a pillanatban a szörny éppen a tüze mellett állt. Pofája a sok disz- 
nó vérétől volt mocskos, amelyeken éppen csámcsogott. Darabokat tépett ki 
belőlük, még a többit parázs felett egy nyárson sütögette. Mikor meglátta az 
érkezőket, minden más kiment a fejéből és bunkójáért rohant, melyet még 
két fiatal férfi is nehezen tudott volna felemelni. A király előhúzta kardját 
hüvelyéből, maga elé tartotta pajzsát és teljes erejéből futott, nehogy az óri- 
ás megszerezhesse dorongját. A szörny már számított Arthur ezen cseleke- 

detére. Gyorsan megragadta bunkóját és oly hatalmasat csapott a király paj- 
zsára, hogy az egész partot minden irányból betöltötte a becsapódás vissz- 
hangja, ami teljesen megsüketítette Arthur füleit. A király elvörösödött ha- 
ragjának tüzében. Homlokon vágta kardjával az óriást, akkora ütést mérve 
rá —- amely ugyan nem volt halálos -, hogy vér öntötte el annak pofáját és 
szemét, így megvakult tőle. Az óriás bunkójával védte meg homlokát a halá- 
los ütéstől. Elvakítottan a vértől, mely ömlött a sebből, még hevesebben ro- 
hant előre. Ahogyan a vadkan ront a vadászra — fittyet hányva a lándzsára, 
úgy rohant az óriás a király kardja ellen. Az óriás középütt megkapta a ki- 
rályt és térdre kényszerítette. Arthur összeszedte minden erejét és gyorsan 
kicsúszott az óriás fogásából. Villámgyorsan a szörnyre csapott kardjával, 
egyszer itt, másszor ott, nem kegyelmezvén neki addig, míg fegyverét tel- 
jes hosszában bele nem döfte ellenfele fejébe ott, ahol annak agya volt. Er- 
re a gonosz lény még egy utolsót üvöltött, majd nagy csattanással a földre 
zuhant, mint a tölgyfa, mikor gyökereit kicsavarja a szélvihar. A király meg- 
könnyebbülten nevetett, és azt parancsolta Bedevere-nek, hogy vágja le az 
óriás fejét és adja oda az egyik fegyverhordozónak, aki majd a táborba viszi, 
hogy ott mindenki láthassa. 

Arthur azt mondta, hogy senki ilyen erőssel nem találkozott, mióta az 
Arvaius hegyen"? megölte az óriás Rethót, miután az kihívta őt párbajra. 
Retho bundát készített magának az általa legyilkolt királyok szakállából."" 
Üzenetet küldött Arthurnak, mondván, tépje le saját szakállát és küldje el 
neki. Mivel Arthur különb volt a többi királynál, Retho a becsületére meg- 
ígérte, hogy a többinél magasabbra varrja azt a bundára. Ha Arthur ezt nem 
teszi meg, Retho párbajra hívja ki, mondván, aki erősebbnek bizonyul, trófe- 
aként elviheti a bundát és az általa megölt ember szakállát. Nem sokkal az 
összecsapás kezdete után Arthur győzedelmeskedett. Elvitte az óriás sza- 
kállát és a bundát is. Attól a naptól mondogatta, hogy nem találkozott senki- 
vel, aki Rethónál erősebb lett volna. 

Amint győzelmet arattak — ahogyan mondtam -, hajnal hasadtával mind- 
hárman visszatértek sátraikba, a fejjel együtt. Minden ember köréjük sereg- 
lett, hogy megbámulja azt és áldja az embert, aki megszabadította az orszá- 
got ettől a falánk szörnytől. Ugyanakkor Hoelt elszomorította unokahúga 
sorsa. Elrendelte, hogy építsenek kápolnát a dombtetőre annak sírdombja 
fölé. A csúcs a lány végső nyughelyéről kapta a ma is használatos, Helena 
Sírja nevet. 


X.4. Amikor már mind összegyűltek az Arthur által vártak, Autunba!"" 
vonultak, mivel a király úgy vélte, a császár már ott lesz. Amint elérte az 
Aube folyót, tudomására jutott, hogy a rómaiak nem messze onnan vertek 
tábort, és akkora sereggel vonultak fel, amelyről úgy hírlett, senki sem ké- 
pes annak ellenállni. Arthur eltökélt volt terve mellett, így nem rémült meg, 
ehelyett maga is tábort vert a folyó mentén, egy olyan helyen, ahonnan köny- 

nyen tovább lehetett állni, de ha a szükség úgy kívánja, könnyen lehetett vé- 
deni is. 

Arthur elküldte két vezérét, oxfordi Bosót, chartres-i Gerint és saját 
unokaöccsét, Gawaint Lucius Hiberiushoz, hogy mondják meg a császárnak: 
vonuljon ki Galliából vagy álljon ütközetet, hogy eldöntsék Gallia sorsát, s 
dőljön el, kinek van joga az országra. A fiatalok Arthur udvarában elteltek az 
előttük álló kilátások felett érzett örömmel. Arra bíztatták Gawaint, szítson 
viszályt a császár táborában, ezzel is csak növelve a harc lehetőségét. A ró- 
maiakhoz vették útjukat, Lucius színe elé, ahol felszólították őt a kivonulás- 
ra vagy a következő napi ütközet megvívására. Miközben a császár azt vála- 
szolta, nem vonul ki, sőt, ő fogja kormányozni az országot, unokaöccse, Caius 
Guintillianus, aki éppen jelen volt, úgy hallatszott, azt suttogja: a britek job- 
ban dicsekszenek és alkudoznak, mintsem bátorságukat és vitézségüket 
csatában bizonyítanák. Gawain erre azonnal dühbe jött. Előrántotta kardját 
annak övön függő hüvelyéből, Caiusra rontott és levágta a fejét. Ő és kül- 
dött-társai azonnal visszasiettek lovaikhoz. A rómaiak üldözték őket, egye- 
sek gyalog, mások lóháton annak reményében, hogy megbosszulhatják tár- 
suk halálát a teljes iramban menekülő hírnökökön. Chartres-i Gerin hirte- 
len megfordult, éppen akkor, amikor egy római meg akarta vágni. Lándzsá- 
ját ellenfelére szegezte és annak vértjével együtt keresztüldöfte azt közé- 
pütt, miközben teljes erejével a földre taszította. Oxfordi Boso felbátorodott 
a chartres-i férfiú tettén, megfordította lovát, lándzsáját pedig az első elébe 
kerülő ember torkába döfte, így kilökte azt lova nyergéből. Ezalatt Marcellus 
Mutius minden erejével Ruintillianus megbosszulásán volt. Már hátulról fe- 
nyegette fegyverével Gawaint, amikor az váratlanul megfordult és kardjával 
keresztülhasította annak sisakját és fejét egészen a mellkasáig, meghagyván 
neki, hogy ha a Pokolba ér, mondja meg Guintillianusnak, akit még a tábor- 
ban vágott le, hogy ezért olyan jók a britek dicsekvésben és alkudozásban. 

Gawain rendbe szedte csapatait, megfordulást parancsolt nekik és arra 
buzdította őket, tegyenek meg minden tőlük telhetőt, hogy kilökjék az el- 
lenséget lovaik nyergéből. Azok egyetértettek a tervvel. Mind megfordul- 
tak és mindegyikük megölt egy-egy embert. Ellenben a rómaiak folytatták 
az üldözést, keményen támadták a briteket kardjaikkal és lándzsáikkal, de 
közülük egyet sem voltak képesek elfogni vagy lováról letaszítani. 

Ahogy a történet elmondja, a menekülők egy erdőbe vágtattak, ahol hir- 
telen hatezer brit bukkant elő a fák közül, akik hallottak vezéreik üldözteté- 
séről és a megsegítésükre rejtőztek ott el. Lovaikat megsarkantyúzva elő- 
törtek. Csatakiáltásaik megtöltötték a levegőt. Kerek pajzsaikat maguk elé 
tartották és hirtelen támadásukkal azonnal menekülésre kényszerítették a 
rómaiakat. A britek egy emberként üldözték az ellenséget, kopjáikkal kilök- 
ték őket lovaik nyergéből, sokakat elfogtak, egy keveset pedig megöltek. 

Amikor ez Petreius szenátor fülébe jutott, tízezer emberrel azonnal pa- 
rancsnokai segítségére sietett. Visszakergette a briteket az erdőbe, amely- 

ből előtörtek, de közben sok embert elvesztett. Menekülésük alatt a britek 
egy szűk erdei ösvényre érve megfordultak, és komoly mészárlást vittek 
véghez üldözőik között. Ez idő alatt Hyderus, Nu fia előre rohant, hogy meg- 
segítse őket menekülésük közben. A britek felvették állásaikat és szembe- 
fordultak a rómaiakkal, s amíg korábban a hátukat mutatták ellenségeiknek, 
most a legjobbat tették, mi tőlük telt, hogy minél több erős ütést mérjenek 
a rómaiakra. 

A rómaiak is helytálltak, néhány helyen ők ölték a briteket, míg másutt 
azok gyilkolták őket. A britek szívvel-lélekkel akarták a harcot, de amint 
megkezdődött, nem érdekelte őket, hogy nyernek vagy veszítenek. Ellen- 
ben a rómaiak pontos utasításokat kaptak, hogy mikor törjenek ki vagy mi- 
kor hátráljanak: mindezt Petreius Coctától, aki igen kiváló hadvezér volt, na- 
gyon körültekintően viselkedett és súlyos károkat tudott okozni ellenfelei- 
nek. Amint ezt Boso észrevette, összehívott számos britet, akikről tudta, 
hogy a legbátrabbak, s így szólt hozzájuk: , Látjátok, úgy kezdtünk bele eb- 
be a csatába, hogy arról nem szóltunk Arthurnak. Most, hogy minden embe- 
rünk harcol, gondosan kell eljárnunk, hisz nem vagyunk túl a nehezén. Ha 
nem így teszünk, komoly emberveszteséget szenvedünk és a király átokkal 
sújt minket. Össze kell szednetek minden bátorságotokat és követnetek kell 
engem a rómaiak sorain keresztül, így ha a szerencse nekünk kedvez, meg- 
ölhetjük vagy elfoghatjuk Petreiust." 

Megsarkantyúzták lovaikat, szorosan együtt maradtak és átküzdötték 
maguk az ellenség ék alakú sorain. Elértek oda, ahonnan Petreius irányítot- 
ta az embereit. Boso egyenesen rárontott, megragadta a köpenyt nyaka kö- 
rül és vele együtt a földre zuhant, pontosan úgy, ahogy tervezte. Á rómaiak 
rohantak Petreius megmentésére. Ezalatt a britek előrenyomultak, hogy 
megsegíthessék Bosót. Lármával és zűrzavarral borzasztó öldöklés támadt 
mindkét oldalon, ahogyan a rómaiak megpróbálták kiszabadítani vezérüket, 
a britek pedig próbálták azt fogva tartani. Mindkét oldalon sok ember sebe- 
sült meg, miközben halálos csapásokat adtak és kaptak. Az ütközetben tisz- 
tán látszott, hogy ki volt jobb lándzsával, karddal vagy dárdával. Végül a bri- 
tek zárt sorokba rendeződtek, így megakadályozták a rómaiak támadását és 
közrefogva, saját soraik biztonságában tudva Petreiust előre törtek. Léleg- 
zetvételnyi szünet nélkül ellentámadásba mentek át: a rómaiak a legtöbb 
helyen ekkorra már meggyengültek, elcsigázódtak és készek voltak a me- 
nekülésre, hisz elvesztették vezérüket. A britek hátulról törtek rájuk. Csa- 
pásaikkal kilökték őket nyergükből, a földön fekve kifosztották őket és ke- 
resztüllovagoltak a kirabolt testeken, miközben az életben maradtakat ül- 
dözték. Néhány katonát azért elfogtak, mert a király elé akarták vinni őket. 

Végül, mikor már minden csapást, amire csak képesek voltak, rámértek 
a rómaiakra, a britek zsákmányukkal és foglyaikkal visszavonultak a táborba. 
Elmondták, hogy mi történt és a diadal örömével szívükben átadták Petreius 
Coctát és foglyaik egy részét Arthurnak. Ő gratulált, jutalmat ígért nekik és 

még több mindent azért, mert oly bátran viselkedtek az ő vezetése nélkül is. 
Úgy döntött, hogy a foglyokat tömlöcbe veti. Magához gyűjtötte azokat az 
embereket, akik majd a következő nap Párizsba vezetik a rabokat és átadják 
a porkoláboknak addig, amíg el nem döntik, mi legyen a sorsuk. Azt paran- 
csolta Cador hercegnek, Bedevere pohárnoknak és két másik főemberének, 
Borellusnak és Richeriusnak, hogy személyes testőreikkel vezessék a csa- 
patot addig, míg olyan helyre nem érnek, ahol már nem fenyeget a rómaiak 
mentőakciójának veszélye. 


X.5. Úgy történt, hogy a rómaiak megneszelték a britek tervét, a császár 
parancsára kiválasztottak tizenötezer embert, akik még azon éjjel rajtaütnek 
a briteken vonulásuk közben, hogy minden tőlük telhetőt megtegyenek hon- 
fitársaik kiszabadítására. A rómaiak két szenátort, Vulteius Catellust és €uin- 
tus Caruciust állították csapataik élére, Evanderrel, Syria királyával és Serto- 
riusszal, Libya királyával együtt. Míg ez éjjel kivonultak a sereggel — ame- 
lyet leírtam — és a parancs szerint követték a tervezett vonulás útját. Kivá- 
lasztottak egy rajtaütésre alkalmas helyet és elrejtőztek ott, ahol az ellenség 
jöttét tudni vélték. 

Mikor eljött a reggel, a britek kivonultak rabjaikkal. Hamarosan elértek 
erre a bizonyos helyre, nem gondolván, hogy ravasz ellenségeik milyen csap- 
dát állítottak nekik. Amint előrehaladtak, a rómaiak hirtelen előbújtak rejte- 
keikből. A mit sem sejtő britekre rohantak és megtörték soraikat. Habár vá- 
ratlan támadás érte őket és szét is szóródtak, a britek újból rendezték sora- 
ikat és bátran védekeztek. Néhány katonájukat a rabok köré állították, a töb- 
bi pedig csoportokra oszlott, melyek lefoglalták az ellenséget. Richeriust és 
Bedevere-t a foglyok őrzésével bízták meg, Cador, Cornwall hercege és Bo- 
rellus a többieket irányították. Az egész római különítmény rendezetlenül 
tört előre anélkül, hogy gondot fordítottak volna embereik hadrendbe állítá- 
sára. Teljes erejükkel támadtak. Célul tűzték ki a britek lemészárlását, mia- 
latt ez utóbbiak még mindig a soraik rendezésével voltak elfoglalva és ter- 
veiket készítették saját védelmük kialakítására. A britek nagy vesztesége- 
ket szenvedtek el és ennél is jobban ráfizettek volna, ha elvesztik a vezeté- 
sükre bízott rabokat. Viszont a jószerencse melléjük állt és erősítés érkezett 
a szükséghelyzetben. Giutard, a poitevinek hercege hallott a rajtaütésről és 
— ahogyan leírtam -— odavonult háromezer emberrel. Most, hogy számíthat- 
tak a segítségükre, a britek győzelmet arattak és elhatározták, hogy bosszút 
állnak a pimasz támadókon az okozott gyilkolásért. Sok katonát vesztettek a 
csata elején, közöttük volt Borellus, a cenomannok híres vezére, akit az el- 
lenség lándzsája szúrt nyakon, mialatt Evanderrel, Syria királyával harcolt. 
Ezalatt elvesztettek négy nemes herceget IS: perironi Hyrelgast, charosi 
Mauricius Cadort, tintageli Aliducot és Heert, Hider fiát. Nehéz volt ezek- 
nél bátrabb embereket találni, de a britek nem vesztették el vakmerőségü- 
ket és kétségbe sem estek. Előrenyomultak, és minden tőlük telhetőt meg- 

tettek, hogy megtartsák foglyaikat és elpusztítsák ellenségeiket. Végül a ró- 
maiak már nem tudtak tovább ellenállni a britek támadásának és a harcme- 
zőről gyorsan visszavonultak táboraikba. A szigetlakók szüntelenül üldözték 
őket, menet közben leölték, akit értek, és sok foglyot is ejtettek. Nem hagy- 
tak nekik nyugtot mindaddig, amíg el nem pusztították Vulteius Catellust és 
Evandert, Syria királyát, teljesen szétzavarva azok seregeit. 

Amikor biztosak lettek győzelmükben, a britek Párizsba küldték foglya- 
ikat, akiket kísértek. Többségük visszafordult a királyhoz azokkal, akiket 
most fogtak el és döntő győzelmet ígértek neki a csatára, hiszen ők is - ilyen 
kevesen — meg tudták verni a hatalmas számú ellenséget, melyet ellenük 
küldtek. 


X.6. Lucius Hiberius rosszul viselte a katasztrófák hírét. Különböző ag- 
godalmaktól zaklatottan fel-alá járkált, mivel nem tudta eldönteni, megüt- 
közzön-e teljes seregével Arthurral vagy vonuljon vissza Autunba és ott 
várja meg az erősítést Leo császártól. Végül az óvatosság győzedelmeske- 
dett. Következő éjjel katonáival Langres-be indult," útban Autun felé. Ezt 
jelentették Arthurnak. A király úgy döntött, hogy lehagyja Luciust. Még 
azon az éjszakán bal kéz felől megkerülte Langres városát és beért a Saussy 
nevű völgybe, amelyen Luciusnak keresztül kellett haladnia. 

Arthur elhatározta, hogy harci alakzatba rendezi katonáit. Egy légiót tar- 
talékba hátra hagyott Morvid earl parancsnoksága alatt, így szükség esetén 
tudta, hová vonulhat vissza feltölteni csapatait és új támadást tervezni. A 
többi katonáját hét osztagba osztotta, mindegyikbe ötezer, ötszáz és ötven- 
öt teljesen felfegyverzett harcost állított. Mindegyik felállított egység lova- 
sokból és gyalogosokból állt. A következő parancsokat adta nekik: amikor a 
gyalogság jelt ad az előrenyomulásra, az adott egység lovassága szoros ék- 
ben elővonul és mindent megtesz az ellenség sorának megtörésére. Brit 
szokás szerint a gyalogsági zászlóaljak egy csoportban állnak fel egy jobb- és 
egy balszárnnyal. 

Auguselus, Albany királya lett a jobbszárny vezére, Cador, Cornwall her- 
cege pedig a balszárnyat kapta az első szakaszban. A második hadrend veze- 
tésével két híres vezért, chartres-i Gerint és rydycheni Bosót bízták meg — 
Rydychen neve szász nyelven Oxford. Aschilt, a dánok királyát és Lothot, a 
norvégok királyát a harmadik hadrend élére állították. Hoel, a bretonok ki- 
rálya és Gawain, a király unokaöccse vezényelte a negyediket. Ezek támo- 
gatására négy másik csatasort helyeztek el hátul. Az egyik vezetője Kay ud- 
varmester volt Bedevere pohárnokkal. Holdin, a rutenek vezére és Guitard, 
a poitevinek hercege vezette a másodikat. Leicesteri Jugein, dorchesteri 
Jonathel és caistori Cursalem parancsnokolt a harmadik, míg bathi Urbgen- 
nius a negyedik felett." 

Ezek mögött állt fel maga a király egyetlen légiójával, melyet saját irá- 
nyítás alatt tartott. Itt állította fel saját jelvényét, az Árany Sárkányt. Ide vo- 

nulhattak vissza szükség esetén a sebesültek és elcsigázottak, de ide kellett 


jönni a tábor megerősítéséhez is. Saját légiójában hatezer, hatszáz és hatvan- 
hat embert tartott. 


X.7. Amikor felállította katonáit, ezt a parancsot adta nekik e napra: , Hon- 
fitársaim, nektek, akik Britanniát harminc királyság úrnőjévé tettétek, azt 
parancsolom, legyetek bátrak, mert bátorságotok nem csökken, sőt, ahogy 
én látom, napról napra erősebb lesz, dacára annak, hogy öt éve nem harcol- 
tatok, mely idő alatt magatokat inkább az élet örömeinek, mint a háború gya- 
korlásának szenteltétek. Ugy tűnik, nem veszítettetek semmit vele szüle- 
tett vitézségetekből, ellenben meg kell őrizzétek minden bátorságotokat, 
mert menekülésre kell bírnotok a rómaiakat, amikor azok a természetesen 
belőlük áradó büszkeségtől felbátorodva mindent megtesznek, hogy titeket 
megfosszanak szabadságotoktól. Számbéli fölényükben bízva fognak előre- 
törni, ők lesznek azok, akik rátok tánadnak, de nem lesz elég erejük ahhoz, 
hogy ellenálljanak kitöréseteknek, így szégyenteljesen kell majd visszavo- 
nulniuk a városba. Rövid időn belül újból meg fognak próbálkozni a völgyön 
való átkeléssel, hogy Autunba vonuljanak. Akkor kell majd rájuk támadno- 
tok, amikor a legkevésbé számítanak rá, s úgy ölitek majd le őket, mint a bir- 
kákat. Nem volt bennük kétely, amikor eltervezték országotok megadózta- 
tását és azt, hogy titeket szolgasorba juttassanak, mert úgy vélték, ti a kele- 
ti népekhez hasonlóan gyávák vagytok. Talán nem hallottak a dánok, norvé- 
gok és gall vezérek ellen viselt háborúitokról, amikor megszabadítottátok 
ezen népeket a szégyenteljes római hűségtől és az én uralmam alá hajtottá- 
tok őket. Nekünk, akiknek megvan az erőnk, hogy megnyerjünk egy ennél 
hatalmasabb csatát is, nem szabad kételkednünk abban, hogy győzelmet ara- 
tunk ebben a sokkal jelentéktelenebb ütközetben, mikor arra gondolunk, 
hogy együttes elszántsággal szétzúzzuk ezeket a gyarló teremtményeket. 
Minő jutalmat nyertek el, ha engedelmeskedtek akaratomnak és parancsom- 
nak, ahogyan a hűséges katonáknak kell! Amint a harcmezőn megverjük a 
rómaiakat, azonnal tovább vonulunk Rómába. Majd ha odaértünk, bevesszük 
azt 15. Ha elfoglaltuk, megszállhatjátok és tiétek lesz annak minden aranya, 
ezüstje, palotái, tornyai, várai, városai és minden egyéb java!" 

Amint Arthur befejezte beszédét, az összes katona együttesen egy hatal- 
masat ordított annak megerősítéséül, hogy amíg ő él, inkább halnak meg, 
mintsem elmeneküljenek a csatatérről. 


X.8. Lucius Hiberius átlátta a neki állított csapdát. Áz első ötlete az volt, 
hogy elmenekül, de meggondolta magát. Visszatért bele a bátorság és elha- 
tározta, hogy a völgyben ütközik meg a britekkel. Összehívta hadvezéreit és 
a következő beszédet intézte hozzájuk: 

, Nemes vezéreim — mondta -, ti, akiknek főségére mind a Kelet, mind a 
Nyugat hűséget fogadott, most emlékezzetek őseitek tetteire! Gondolkodás 

nélkül ontották vérüket azért, hogy leigázhassák a Köztársaság ellenségeit. 
A bátorság és a katonai vitézség példáját hagyták hátra az utánuk követke- 
zőknek, mert úgy küzdöttek, mintha Isten azt rendelte volna, hogy soha 
nem eshetnek el. Majdnem mindig diadalmaskodtak, és győzelmükben elke- 
rülték a halált, mert úgy vélték, a halál csak azt ragadja el, akiről Isten úgy 
döntött, hogy meg kell halnia. Így a Köztársaság ereje vitézségükkel együtt 
csak nőtt. Mind a becsület, a tisztelet és a bőkezűség tőlük kezdve minden 
előkelő nemesi születésű férfiban él. Ez emelte őket és utódaikat a Világ 
urává. Azt akarom, hogy ez a szellemiség lángoljon bennetek is. Arra kér- 
lek, emlékezzetek ősatyáitok bátorságára. Erős elszántsággal kell most el- 
lenségetekkel megütközni a völgyben, ahol azért rejtőztek el, hogy rajtatok 
üthessenek. Tegyetek meg minden tőletek telhetőt, hogy megszerezhessé- 
tek azt, ami jogosan titeket illet. Ne képzeljétek egy pillanatig sem, hogy 
azért kerestem védelmet a városban, mert tőlük vagy az ütközettől féltem. 
Ellenkezőleg, pont arra gondoltam, hogy esztelen hősködésükben utánunk 
jönnek, és ahogyan előre rontanak, mi hirtelen rájuk támadhatunk. Úgy vél- 
tem, miközben farkukat behúzva menekülnek, mi lemészárolhatjuk őket. 
Most, hogy az elképzelthez képest máshogy alakulnak a dolgok, új terveket 
kell készítenünk. Ki kell vonulnunk megütközni velük, és oly bátran támad- 
ni rájuk, ahogyan csak tudunk. Ha ők szerzik meg elsőként az előnyt, akkor 
anélkül kell ellenállnunk nekik, hogy sorainkat megtörhetnék és vissza kell 
tartanunk kezdeti támadásuk erejét. Ha így cselekszünk, kétségtelenül győ- 
zelmet aratunk majd. Számtalan csatában történt, hogy az első támadásnak 
ellenálló fél szerezte meg a végső győzelmet." 

Amint Lucius ezeket elmondta és hozzátett pár hasonló megjegyzést, 
emberei egyhangúan egyetértettek vele, emelt fővel és kezekkel esküdtek 
hűséget, s amilyen gyorsan csak tudtak, fegyvert ragadtak. Mihelyt fölsze- 
relkeztek, kivonultak Langres-ből és a völgynek vették útjukat — melyet ko- 
rábban már leírtam -, ahol Arthur állította fel seregeit. A rómaiak tizenket- 
tő ék alakú gyalogos légiót szerveztek. Római szokás szerint vették fel az 
ék alakot, minden légióban hatezer-hatszázhatvanhat katona volt. A légiók 
élére külön parancsnokokat neveztek ki és ezek parancsainak engedelmes- 
kedve támadólag nyomultak előre vagy keményen tartották magukat, ha rá- 
juk támadtak. 

A rómaiak az első légió élére Lucius Catellust és Ali Fatimát, Hispánia 
királyát állították; a második vezetőjének Hirtaciust, a párthusok királyát és 
Marius Lepidus szenátort; a harmadik élére a méd királyt, Boccust és Caius 
Metellus szenátort; a negyedik légió parancsnokságát Sertorius libyai ki- 
rályra és Ouintus Milvius szenátorra bízták. Ez a négy légió állt az első vo- 
nalban. Mögöttük és a végen másik négy. Az első vezetésére Serses itureus 
királyt nevezték ki, a másodikéra Pandrasus egyiptomi királyt, a harmadiké- 
ra Politetest, Bithynia hercegét és a negyedikére Teucert, Phrygia hercegét. 
Ezek mögött jött újabb négy légió: az elsőt duintus Carucius irányította, a 

másodikat Lelius Hostiensis, a harmadikat Sulpicius Subuculus, a negyedi- 
ket Mauricius Silvanus. 

Lucius maga közöttük lovagolt, hol erre, hol arra, s ezalatt tanácsokat 
adott és parancsokat osztogatott, hogy merre haladjanak. Elrendelte, hogy 
jelképét, az Arany Sast középen állítsák fel. Parancsba adta, hogy akit a csa- 
ta heve elragad a többiektől, minden erejével azon legyen, hogy a Sashoz 
visszajusson. 


X.9. Most végre szemtől szembe álltak égbe emelt dárdáikkal: a britek 
az egyik, a rómaiak a másik oldalon. Amint meghallották a harci kürtök hang- 
ját, a hispán király és Lucius Catellus vezette légió bátran nekirohant a skót 
király és a cornwalli herceg légiójának. Ez utóbbiak azonban keményen tar- 
tották magukat, vállvetve harcoltak és a rómaiak nem tudták megtörni őket. 
Amíg az ellenséges légió állhatatosan támadott, a Gerin és Boso vezette ala- 
kulat futólépésben felvonult. A római légió bátran harcolt — ahogyan az már 
elmondatott —, de az első osztag hirtelen lovasrohammal támadva áttört raj- 
tuk és megütközött a pártus király vezette légióval, amelyet Aschil dán ki- 
rály ellen küldtek. A két sereg azonnal összecsapott a csatasor teljes hosz- 
szában, nagy mélée-ben áttörték egymás sorait és halálos küzdelembe kezd- 
tek. Szánalomra méltó mészárlás kezdődött mindkét oldalon: sikolyok tébo- 
lyával, emberekkel, akik vagy arccal buktak a földre, vagy térdre rogytak, 
hogy szívük vérével együtt így távozzon belőlük a lélek. 

Először a britek voltak rosszabb helyzetben, mert Bedevere pohárnokot 
megölték és Kay udvarmester is halálosan megsebesült. Amikor Bedevere 
megütközött Boccus méd királlyal, belerohant annak lándzsájába és holtan 
esett össze, mélyen az ellenséges vonalak mögött. Kay udvarmester min- 
dent megtett Bedevere megbosszulásáért, de a médek zászlóaljai megadás- 
ra bírták és halálos sebet kapott. Ám mégis, amilyen bátor harcos volt, egy- 
ségével keresztülvágta magát és szétzavarta a médeket, így töretlen csata- 
sorral visszatért utánpótlásához, mert nem szállhatott szembe a csapatain 
rajtaütő libyai király légiójával. Még amikor kevés életben maradt katonájá- 
val visszatért az Arany Sárkányhoz, akkor is magával vitte Bedevere holt- 
testét. Minő szomorúság töltötte el a neustriaiakat, amikor meglátták uruk 
tetemét szétkaszabolva! Áz anjou-iak szintén szomorkodtak, miközben Kay 
sebeit próbálták meggyógyítani mindenféle módszerrel, ami csak eszükbe 
jutott. 

Ez azonban nem a sírás és jajgatás ideje volt, a csatasorok hatalmas vér- 
fürdővel csaptak össze mindkét oldalon és nem sok időt hagytak az efféle 
szomorkodásra, mivel saját védelmükre kényszerültek. Hyrelgast, Bedevere 
unokaöccsét megindította nagybátyja halála. Maga köré gyűjtötte háromszáz 
emberét, egy hirtelen lovasrohamot intézett és a sorokon keresztül egészen 
a méd király jelvényéig tört előre, mert úgy küzdött, miként a vadkan küzd 
egy tucatnyi kutya között, és nem gondolt arra, hogy mi történik vele, csak 

rokona megbosszulását tartotta szem előtt. Amikor a királyhoz ért, megölte 
és testét a britek sorai mögé vitte, lefektette Bedevere pohárnok mellé, 
majd darabokra szaggatta. Hangos kiáltással felszította honfitársai dühét, ro- 
hamra buzdította őket, hogy csapást csapás után mérjenek az ellenségre. 
Mivel új harag izzott bennük, rémült ellenfeleik kétségbe estek. Jobb had- 
rendbe álltak, mint ellenfeleik, szemtől szemben harcoltak és abban a hely- 
zetben voltak, hogy újból és újból támadhattak, így súlyos veszteségeket 
okoztak. A briteket fellelkesítette ez a bátorság, az egész vonalon támadást 
indítottak, és szörnyű veszteségek estek mindkét oldalon. 

Sok ember hullott el a rómaiak oldalán is, köztük Ali Fatima, Hispánia ki- 
rálya, a babiloni Micipsa, 8uintus Milvius és Marius Lepidus szenátorok. A 
britek oldalán elesett Holdin, a rutenek hercege, boulogne-i Leodegarius és 
három brit vezér: caistori Cursalem, salisbury-i Guallauch és bathi Urbgen- 
nius. Ezen férfiak csapatai igencsak megfogyatkoztak és vissza is szorítot- 
ták azokat az armoricai britek vonaláig, amelyet Hoel és Gawain vezetett. 
Ez a csapat viszont égett a vágytól, hogy harcoljon, ezzel felbátorították a 
visszavonulók seregét és meghátrálásra kényszerítették az előrenyomuló 
ellenséget. A britek keményen törtek előre, földhöz vágták a menekülőket 
és ott végeztek velük. Nem álltak le az öldökléssel, amíg el nem értek a csá- 
szári testőrséghez. Amikor Lucius látta, hogy milyen katasztrófa lett úrrá 
emberin, előre rohant, hogy segítséget vigyen nekik. 


X.10. Midőn a csata újból kezdetét vette, a briteket kegyetlenül szétver- 
ték. Iréguier"" hercege, Chinmarchocus holtan esett össze, s vele halt két- 
ezer ember. Három másik híres vezért is megöltek, Riddomarcust, Blocto- 
niust és bodloani laginviust. Ezek a férfiak királyságok urai voltak, s a ké- 
sőbbi korok ünnepelték hírüket, mivel bátorságuk hatalmas volt. A támadás- 
ban, melyet Hoellel és Gawainnel vezettek — és amelyet leírtam -, semelyik 
megragadott ellenség sem menekülhetett élve kardjaik és lándzsáik elől. El- 
érték magának Luciusnak a testőrségét is. A rómaiak elvágták őket a többi- 
ektől, ezért ezeket a vezéreket is elérte a vég, ahogyan Chinmarchocust és 
társait, akikről már írtam. 

Azóta sem születtek dicsőbb lovagok Hoelnél és Gawainnél. Amikor ér- 
tesültek társaik haláláról, még hevesebben harcoltak. Hol erre, hol arra vág- 
tattak, egyszer egyik, egyszer másik irányba és szüntelenül kaszabolták a 
császár testőreit. Gawain félelmet nem ismerő módon mindent megtett, 
hogy személyesen Luciusszal harcolhasson. Minden erejével előrébb nyo- 
mult, mivel ő volt az összes lovag közül a legbátrabb. Támadásával megtize- 
delte az ellenséget, s ahogyan gyilkolta őket, úgy jutott egyre közelebb a 
császárhoz. Hoel egy szemernyivel sem volt bátortalanabb. A harcmező egy 
másik részén villámként tombolt, lelkesítette saját embereit és halált hozott 
az ellenségre. A legrettenthetetlenebb módon elhárította támadásaikat, adott 
és kapott csapásokat, de egy pillanatra sem hátrált meg. Nehéz lenne meg- 
mondani, kettejük közül ki volt a hősiesebb. 


73 


X.11. Azzal, hogy keresztülverekedte magát az ellenségen — ahogyan azt 
korábban mondtam -, Gawain végre megtalálta a régóta keresett alkalmat. 
Egyencsen a római vezérre rontott és személyesen harcolt vele. Lucius fia- 
talsága virágában volt ekkor, egy nagyon bátor, erős és vitéz férfi, akinek 
minden vágya az volt, hogy megütközzön egy lovaggal, hogy bizonyíthassa 
katonai érdemeit. Elfogadta Gawain kihívását és megküzdött vele. Nagyon 
hevesen kezdett, mert boldogság töltötte el, amiért ilyen híres ember az el- 
lenfele. Hosszú ideig tartott a párbajuk, hatalmas csapásokat mértek egy- 
másra, pajzsaikat emelték ellenfelük támadásának kivédésére s igyekeztek, 
hogy végezzenek a másikkal. 

Miközben Gawain és Lucius ily keményen harcoltak, a rómaiak váratla- 
nul felocsúdtak, megtámadták a bretonokat és segítséget vittek vezérük- 
nek. Visszaverték Hoelt, Gawaint és azok csapatait és beverekedték magu- 
kat közéjük. Ebben a kritikus pillanatban történt, hogy a rómaiak hirtelen 
szembekerültek Arthur zászlóaljával. Ő nem sokkal a mészárlás előtt hallot- 
ta meg, mi történt embereivel, ezért előrerohant csapatával, csodás kardját, 
Caliburnt markolva hangos kiáltással így lelkesítette katonáit: , Mit művel- 
tek, férfiak? — kérte számon harcosait — Hagyjátok elmenekülni ezeket az 
elnőiesedett korcsokat? Egy sem maradhat életben! Gondoljatok jobb keze- 
tekre, mely annyi csatában vett már részt és harminc királyságot vetett ural- 
mam alá! Emlékezzetek őseitekre, akiket a rómaiak, hatalmuk csúcsán adó- 
fizetőikké tettek! Emlékezzetek szabadságotokra, melyet ezek a nyamvad- 
tak, kiknek ereje fel sem ér a tietekkel, el akartak venni tőletek! Egy sem 
menekülhet meg! Ahogy mondom, egy sem!" 

Miközben ezeket ordította és még mást is, Árthur egyenesen az ellen- 
ségre rontott. A földre terítette és darabokra szabdalta őket. Aki elé került, 
azt vagy magát, vagy a lovát ölte meg egyetlen csapással. A rómaiak úgy ro- 
hantak előle, mint birkák az oroszlán elől, amelyet őrjöngő éhsége arra kény- 
szerít, hogy felfaljon mindent, ami elébe kerül. Vértjeik nem nyújtottak szá- 
mukra olyan védelmet, amely ellenállhatott volna Caliburnnek, amikor azt a 
hatalmas király jobb kezében markolta, s arra kényszerítette őket, hogy vé- 
rükkel együtt lelküket is kiadják. A balszerencse két királyt, a libyai Serto- 
riust és bithyniai Politetest is Árthur útjába sodorta. Levágta fejüket és a po- 
kolba küldte őket. 

Amint a britek így látták küzdeni királyukat, még elszántabbak lettek. 
Egy emberként, szoros alakzatban rontottak a rómaiakra. Egyik helyen a 
gyalogság rohamozta meg őket, míg máshol a lovasság gázolt át és hatolt ke- 
resztül rajtuk. A rómaiak keservesen visszatámadtak. Lucius ösztönzésére 
előrenyomultak, hogy bosszút álljanak a briteken az Arthur által végzett mé- 
szárlásért. A harc mindkét oldalon olyan vadul folyt, hogy úgy tűnt, mintha 
mindenkinek csak egy pillanatnyi ideje lenne összecsapni a másikkal. A mi 
oldalunkon Arthur mért ütést ütés után az ellenfélre — ahogyan azt már mond- 
tam - és azt ordította a briteknek, hogy folytassák a mészárlást. A rómaiak 

oldalán Lucius Hiberius ösztökélte embereit merész ellentámadásokra, ön- 
maga vezetve őket. Saját két kezével harcolt, együtt katonáival, és minden 
útjába kerülővel végzett vagy lándzsájával, vagy kardjával. Mindkét oldalon 
a legszörnyűbb vérontást rendezték. Egyszer a britek voltak fölényben, más- 
szor a rómaiak. 

Végül, ahogy a csata folyt közöttük, Morvid, Gloucester earlje közbelé- 
pett a saját csapataival, amik — ahogyan azt már mondtam — magasabban, a 
dombokon volt elhelyezve. Hátulról támadt az ellenségre, ahol azok egyál- 
talán nem számítottak rá. Rohama áttörte vonalaikat. Előrenyomulásában 
borzasztó mészárlással űzte szét őket. Sok ezer római esett el. Végül vezé- 
rüket, magát Luciust is körbezárták csapataival együtt. Holtan esett össze 
egy ismeretlen katona döfésétől. A britek kihasználták előnyüket és végül 
megnyerték az ütközetet, de csak hatalmas erőfeszítések árán. 


X.12. A rómaiak szétszórattak. Rémületekben Isten háta mögötti he- 
lyekre és erdei ligetekbe menekültek. Mások városokba és falvakba, s min- 
denki oda, ahol a legbiztonságosabbnak látta. A britek addig üldözték őket, 
ameddig lehetett. Szörnyű halállal sújtottak rájuk vagy fogolyként tartották, 
kirabolták őket: ezt tudták elvégezni a legkönnyebben, mert a legtöbb római 
önként nyújtotta kezét megkötözésre — mint megannyi asszony -, annak re- 
ményében, hogy így ha kicsivel is, de meghosszabbíthatják életüket. Az is- 
teni gondviselés akarta így. Csakúgy, ahogyan a régmúlt időkben a rómaiak 
felmenői zaklatták a britek ősatyáit jogtalan elnyomással, úgy vetették most 
be a britek minden erejüket szabadságuk megőrzésére, mert megtagadták 
az adózást, melyet a rómaiak jogtalanul követeltek tőlük. 


X.13. Amint biztos lett a győzelem, Arthur elrendelte, hogy vezérei holt- 
testét különítsék el az ellenség katonáinak tetemeitől. Amikor összegyűjtöt- 
ték a testeket, megparancsolta, hogy királyi pompával készítsék elő temeté- 
süket, majd vigyék saját szülőföldjük apátságaiba és nagy tisztelettel ott he- 
Iyezzék őket örök nyugalomra. Bedevere pohárnokot hangos siratással a 
neustriai Bayeux-be!"" vitték, saját városába, melyet nagyapja, I. Bedevere 
alapított. Ott temették el minden tiszteletet megadva, a település déli ré- 
szén fekvő temető falai mellé. Kayt, aki halálos sebet kapott, Chinonba"" vit- 
ték, az általa építtetett városba. Nem sokkal később belehalt sérüléseibe. Az 
anjou-iak hercegéhez illően, a várostól nem messze fekvő erdőbe temették, 
mely remeték birtokában volt. Holdint, a rutenek hercegét Flandriába vitték 
és városában, Thérouanne-ban" helyezték örök nyugalomra. Arthur paran- 
csára a többi vezért és herceget is a szomszédos apátságban temették el. Ír- 
galmas volt ellenségeihez is, a helyieket bízta meg elföldelésükkel. Elren- 
delte, hogy Lucius testét vigyék a Senatus elé azzal az üzenettel, hogy töb- 
bé ne várjanak adót Britanniából. 

Arthur a hely szomszédságában töltötte a telet, és arra szánta az időt, 
hogy az allobrogok településeit meghódoltassa. Amint eljött a nyár, elké- 
szült a római útra és már indult átkelni a hegyeken, amikor tudomására ju- 
tott, hogy unokaöccse, Mordred, akinek gondjaira bízta Britanniát, a saját fe- 
jére helyezte a koronát. Hovatovább az áruló zsarnok házasságtörő módon 
élt Guinevere-rel, aki megszakította előző frigye kötelékeit. 


XI.1. Minderről, oly neves Herceg," Geoffrey of Monmouth nem kíván 
semmit mondani. De mégis fog saját, szegényes módján, a szavak pazarlása 
nélkül, leírván a csatát, melyet a méltán híres király vívott unokaöccsével, 
mikor a győzelem után visszatért Britanniába, mert erre az eseményre ráta- 
lált abban a brit iratban, melyre már hivatkozott."? Ezt hallotta oxfordi Waltertől 
is, aki a legjáratosabb ember a történelem minden ágában. 

Amint az égbekiáltó bűn híre fülébe jutott, Arthur azonnal elvetette a 
Leo császár ellen tervezett támadást. Elküldte Hoelt, a bretonok vezérét a 
gallok seregével együtt, hogy állítsa helyre a békét ezeken a részeken, majd 
ő maga, mindössze a szigetek királyainak társaságában Britanniába ment. A 
hírhedt áruló, Mordred - akiről már beszéltem - a szász vezért, Chelricet!:" 
Germániába küldte, hogy ott annyi embert gyűjtsön össze, ahányat csak tud, 
majd a lehető leggyorsabban térjen vissza az összetoborzott harcosokkal. 
Mordred egyezséget kötött Chelrickel, melynek értelmében neki adja a szi- 
get Humber folyótól Skóciáig nyúló részét és mindazt, amit Hengist és Horsa 
Kentben megszerzett Vortigern napjaiban. Az áruló vezér parancsának en- 
gedelmeskedve Chelric nyolcszáz hajónyi felfegyverzett pogány katonaság- 
gal szállt partra. Megegyeztek a feltételekben és hűséget fogadott az áruló 
Mordrednek, mint királynak. Ez utóbbi szövetkezett a skótokkal, piktekkel 
és írekkel és mindenkivel, aki gyűlöletet érzett nagybátyja iránt. A lázadók 
nagyjából nyolcvanezren voltak, részben pogányok, részben keresztények. 

A hatalmas sereggel körülvéve — melybe Mordred a reményét helyezte 
— vonult megütközni Arthurral, mihelyt az partra szállt Richborough-nál." 
A csatában Mordred súlyos veszteséget szenvedett a királyi seregtől. Augu- 
selus, Albany királya és Gawain, a király unokaöccse aznap esett el számta- 
lan sok más emberrel együtt, akiket nehéz lenne összeírni. Auguselust test- 
vérének, Uriannak a fia, Ywain követte a trónon, és az elkövetkező háborúk- 
ban véghezvitt tettei folytán híres lett. Végül nagy nehézségek árán Arthur 
emberei foglalták el a partot. Megfutamították Mordred seregét és iszonyú 
mészárlást végeztek közöttük. A sok harci tapasztalattal maguk mögött böl- 
csebben állították fel csapataikat: gyalogságukat a lovassággal elegyítették 
és úgy harcoltak, hogy amikor a gyalogság támadásra indult, vagy pusztán 
csak a helyét tartotta, a lovasság háromszög alakban előre rohant és min- 
dent megtett, hogy az ellenség sorait megtörhesse és menekülésre bírja. 

Ennek ellenére a Hitszegő újra szervezte hadseregét és Winchesterbe 
vonult. Amikor ez Guinevere királyné tudomására jutott, kétségbe esett. 


76 


Yorkból a Légiók Városába menekült és ott Julius mártír templomában az 
apácák közé lépett, ígéretet téve a tiszta életre. 


XI.2. Most, hogy sokszáz katonáját elvesztette, Arthur dühösebb volt, 
mint valaha. Eltemette halottait, majd a harmadik napon Winchesterbe vo- 
nult, ahol ostrom alá vette a várost az ott megbúvó unokaöccsével együtt. 
Mordred nem hagyott fel terveivel. Híveibe mindenféle ígéretekkel bátorsá- 
got öntött, kivonult velük és felkészült, hogy csatát álljon nagybátyja ellen. 
Az ütközet megkezdődött és számtalan embert mészároltak le mindkét ol- 
dalon. Mordred seregének nagyobbak voltak a veszteségei, így még egyszer 
szégyenteljesen vissza kellett vonulnia a harcmezőről. Nem egyezkedett 
még a halottak eltemetéséről sem. Olyan gyorsan menekült, amilyen gyor- 
san csak a hajó vinni tudta és Cornwall felé vette az irányt. 

Arthurnak mély fájdalmat okozott, hogy Mordred ily gyakran megszökik 
előle. Nem vesztegette az időt, követte, majd elérte a Camblam folyót, "" 
ahol Mordred az érkezésükre várt. A Hitszegő vakmerő férfi volt, mindig ő 
indított elsőként támadást. Azonnal csatarendbe állította seregét, eltökélten 
életre-halálra, mintsem hogy újból elfusson. Teljes seregéből — amelyről 
már beszéltem — összesen hatvanezer ember maradt. Ezekből hat szakaszt 
állított fel, mindegyikben hatezer-hatszázhatvanhat fegyveres volt. A mara- 
dékot egy osztagba rendezte, és amikor az összes többi élére parancsnokot 
nevezett ki, ez utóbbit magának tartotta meg. Amikor mind felálltak, körbe- 
járt, hogy lelket öntsön beléjük és nekik ígérte ellenfeleik javait, de csak ha 
helytállnak és megnyerik a csatát. 

A másik oldalon Arthur vezette seregét. Kilenc gyalogos alakulatba osz- 
totta őket, melyek egy-egy négyszögben álltak fel jobb- és balszárnnyal. 
Mindegyik élére vezért helyezett. A hitszegő ellenség és a rablók elpusztí- 
tására buzdította őket, akik a király árulójának kérésére jöttek idegen föl- 
dekről a szigetre, hogy fosztogassanak. Azt is mondta nekik, hogy a barbá- 
rok egyvelege, mely különböző országokból érkezett, friss újoncokból áll, 
akik járatlanok a harcban és képtelenek ellenállni a hozzájuk hasonló kiváló 
férfiaknak, akik számtalan csatának veteránjai és mindig készek arra, hogy 
vakmerően támadjanak és férfiként harcoljanak. 

Mialatt mindkét seregben a vezérek így biztatták embereiket, a csatasor- 
ok hirtelen találkoztak, harcba bocsátkoztak és minden erejüket megfeszít- 
ve annyi csapást mértek a másikra, amennyit lehetett. Szívet tépő leírni, 
minő öldöklés folyt mindkét oldalon, hogyan hörögtek a haldoklók és mily 
bősz volt a támadás. Mindenütt sebesültek vagy éppen sebesítettek, haldo- 
koltak vagy éppen halált osztottak. Végül, amikor a nap nagy része már így 
telt el, Arthur egyetlen osztaggal, amelyben hatezer-hatszázhatvanhat em- 
ber volt, rátámadott egy négyszögre, melyről úgy tudta, Mordredé. Kardja- 
ikkal utat vágtak, a király folytatta az előrenyomulást és szörnyű mészárlást 
végzett. Ekkor öletett meg az átkozott áruló és vele több ezer ember. 

.. Ugyanakkor a többiek nem futottak el egyszerűen Mordred halála miatt. 
Összetömörültek a harcmező minden részéről és minden tőlük telhetőt meg- 
tettek, hogy helytállhassanak a parancsuknak megfelelő bátorsággal. A csa- 
ta még ádázabb lett közöttük, mint korábban, mivel mindkét fél részéről 
majdnem minden vezér jelen volt, akik katonáik élén a csatába siettek. Mordred 
oldalán esett el Chelric, Elaf, Egbrict, Bruning, kik mind a szászok közül va- 
lók voltak; az ír Gillapatric, Gillasel és Gillarvus; valamint a skótok és piktek 
majd" minden vezére. Arthur oldalán halt meg Odbrict, Norvégia királya;" 
Aschil dán király; Cador Limenich és Cassivellaunus a király sok ezer em- 
berével együtt, köztük britekkel és más, velük jött népek fiaival. Híres kirá- 
lyunk, Arthur maga is halálosan megsebesült és Avalon szigetére vitték, 
hogy sebeit ellássák. Britannia koronáját unokafivérének, Konstantinnak, 
Cador cornwalli herceg fiának adta Urunk megtestesülésének 542-dik évé- 
ben. 

A SZÁSZ URALOM 


XI.3. Amint Konstantint megkoronázták, Mordred két fia és a szászok 
azonnal fellázadtak ellene. A trónfosztást célzó kísérletük azonban megbu- 
kott és csaták hosszú sora után menekülni kényszerültek. Egyikük London- 
ba, másikuk Winchesterbe ment és uralmuk alá hajtották e két várost. 

Ekkoriban halt meg a szentéletű Daniel, Bangor templomának legkegye- 
sebb püspöke. A gloucesteri püspök lett London érseke. Ebben az időben 
történt az is, hogy David, a Légiók Városának oly szent érseke Meneviában 
jobblétre szenderült. Itt saját apátsága volt, melyet jobban szeretett minden 
kolostornál az egyházmegyében, mert azt még Szent Patrik alapította, aki 
megjósolta David születését. Valamilyen szomorú betegség szállta meg tes- 
tét és meghalt a barátok meglátogatása közben. Mabgónak, a venedotok ki- 
rályának parancsára ott is temették el. Kinocot, Llanbadarn templomának 
papját előléptették és a metropolitai székbe helyezték. 


XI.4. Konstantin folytatta Mordred fiainak üldözését. Először saját hűsé- 
gére bírta a szászokat, majd elfoglalta a fentebb említett két várost. Az egyik 
fiatalembert Szent Amphibalus templomának oltára előtt ölte meg, ahol az 
menedéket keresett. A másik Londonban, a barátok templomában rejtőzött 
el. Konstantin megtalálta és az oltár mellett kegyelem nélkül megölte. Négy 
évvel később lesújtott rá Isten bosszúja. Utherpendragon oldalára temették 
az angolul Stonehenge-nek nevezett kőkörben, melyet oly csodás lelemé- 
nyességgel állítottak fel Salisbury mellett. 


XI.5. Konstantint unokaöccse követte, egy különösen bátor ifjú, Aurelius 
Conanus. Az egész sziget fölött uralkodott és bárki másnál méltóbb lett vol- 
na a koronára, ha nem lelte volna örömét a polgárháborúban. Saját nagybáty- 
ja megtámadásával — akinek Konstantin után kellett volna uralkodnia — sze- 

rezte meg a királyságot, őt magát börtönbe vetette, két fiát megölte. Aurelius 
Conanus az uralkodásának harmadik évében hunyt el. 


XI.6. Conanus után Vortiporius következett. A szászok fellázadtak elle- 
ne és hatalmas flottával hívták be honfitársaikat. Vortiporius csatát vívott 
velük, szétverte őket s így az egész királyság felett visszanyerte uralmát. 
Ezután szerényen és békésen kormányozta népét. 


XI.7. Őutána Malgo következett. Majd az összes brit vezér között ő a 
volt a legdaliásabb, s azért küzdött, hogy eltávolítsa a hatalomból a népet sa- 
nyargatókat. A csatában bátor volt, őseinél nagylelkűbb, és híres volt vak- 
merőségéről is. Sajnos azonban gyűlöletessé tette magát Isten előtt, mert a 
szodómia bűnébe esett. Az egész sziget királya lett és véres háborúk során 
elfoglalta az óceán szomszédos szigeteit: Írországot, Izlandot, Gotlandot, az 


Orkney-szigeteket, Norvégiát és Dániát. 


XI.8. Malgo után Keredic következett, polgárháború szítója, gyűlöletes 
Isten és a britek előtt. Amikor a szászok felfedezték ingatagságát, Írország- 
ba küldtek Gormundért, az afrikaiak királyáért, aki hatalmas flottával jött és 
elfoglalta annak szigetét. A szászok árulása folytán Gormund százhatvan- 
ezer aírikaival Britanniába jött, amelynek lakói így közéjük és a szászok kö- 
zé szorultak; a helyieket teljesen elpusztították, mivel néhányan megszeg- 
ték uralkodójukhoz való hűségüket, mások pedig állandó polgárháborút vív- 
tak egymással. Gormund lepaktált a szászokkal, majd megtámadta Keredic 
királyt. Csaták hosszú sora következett, a királyt városról városra űzte, majd 
Cirencesterbe kényszerítette s ostromgyűrűt vont a falak köré. Isembard, 
Lajos frank király unokaöccse csatlakozott hozzá és barátsági szerződést kö- 
tött vele. Az egyezség feltétele volt, hogy - a barátság jeleként Gormund 
irányába -, Isembard megtagadja keresztény hitét azért, hogy a másik segít- 
ségével elragadhassa nagybátyjától Gallia királyságát, aki őt — legalábbis sa- 
ját állítása szerint — igazságtalanul száműzte. 

Az említett várost elfoglalták és felégették. Gormund ekkor harcolt Kere- 
dickel és a Severn folyón túlra, Walesbe űzte. Ezt követően feldúlta a mező- 
ket, tűzbe borította a környező településeket és addig engedte szabadon ha- 
ragját, amíg a sziget majdnem minden földjét — egyik tengertől a másikig — 
a tűz el nem emésztette. Faltörő kosainak nagy erejével minden helyiséget 
a földig rombolt. A lakókat metsző kardokkal és ropogó tűzzel elpusztítot- 
ták, nem kegyelmeztek a templomok papjainak sem. Az életben maradottak 
a szörnyű katasztrófák csapásától összeroppanva elmenekültek, de akárho- 
vá is mentek, útjuk során nem leltek a maguk számára biztonságos menedéket. 


XI.9. Ti, ostoba emberek! Saját szörnyű bűneitek teljes terhe nehezedik 
rátok, soha nem voltatok boldogok, csak akkor, ha egymással harcoltatok! 

Miért gyengítettétek meg magatokat harci viszályokban, hogy ti, akiknek 
messzi királyságokat kellett volna elfoglalnotok, most, akár egy szőlőskert, 
gyümölcstelenné és megsavanyodottá váltatok, s képtelenek vagytok meg- 
védeni az ellenségtől hazátokat, feleségeteket és gyermekeiteket? Folytas- 
sátok csak egymás közti viszálykodásaitokat és felejtsétek el, amit a Szent- 
írás mond! , Minden ország, a mely magával meghasonlik, elpusztul; és egy 
város vagy háznép sem állhat meg, a mely meghasonlik magával."" Mivel 
királyságotok pártokra szakadt, mert a polgárháború tébolya és a féltékeny- 
ség füstfelhője elhomályosította elméteket, s mert büszkeségetek nem en- 
gedi meg, hogy egyetlen királynak engedelmeskedjetek, ezért látjátok ős- 
apáitokat elpusztulni és házaitokat leromboltatni kegyetlen pogányok által, 
egyiket a másik után, és láttok minden olyan dolgot megsemmisülni, melyet 
az utánatok jövők siratni fognak. Látni fogjátok, hogy a vad oroszlán kölykei 
elfoglalják városaikat, váraikat és más birtokaikat. Szánalmasan kiűzetnek 
ezekből és csak a legnagyobb nehézségek árán tudják majd visszaállítani ko- 
rábbi államuk dicsőségét, de csak akkor, ha előbb önmagukat is jobbá teszik. 


XI.10. Amint ez az embertelen zsarnok, Gormund a sok ezer afrikaival 
együtt majdnem az egész szigetet elpusztította — ahogyan azt már mondtam 
-, annak tekintélyes részét, Loegriát"" a szászoknak adta, akiknek árulása 
folytán szállt partra. Sok brit a királyság nyugati részén keresett menedéket: 
Cornwallban és Walesben. Innen indítottak heves támadásokat az ellenség 
ellen. Amikor a két érsek, a londoni Theonus és a yorki Tadioceus látta, 
hogy egyházmegyéjük összes templomát a földig rombolták, a sok pappal 
együtt elmenekültek Wales erdeinek biztonságába, már akiknek sikerült 
életben maradni annyi szerencsétlenség után. Magukkal vitték szentjeik 
ereklyéit, mert attól tartottak, hogy a régi idők eme szent embereinek csont- 
jait a barbár invázió elpusztítja, ha ott maradván vállalnák a mártírságot és 
sorsára hagyják az ereklyéket, amelyek hite már így is elárulta őket. Sok pap 
nagy flottával az armoricai Britanniában menekült, ezért Loegria és Northumb- 
ria tartományai elvesztették kolostoraikat. Ezen eseményeket majd akkor 
írom le, mikor lefordítom a száműzetésük könyvét. 


XI.11. Eztán hosszú ideig a britek megfosztattak saját királyságuk kor- 
mányzásának jogaitól és a szigetüket uraló szuverén hatalom nélkül marad- 
tak. Nem fordítottak figyelmet korábbi nagyságuk helyreállítására. Ellenben 
folytatták egymás ellen dúló polgárháborúikat a számukra még megmaradt 
országban, melyet egy király helyett három zsarnok uralt. Ugyanúgy a szá- 
szok sem egyetlen királyt állítottak a sziget élére. Három királynak esküd- 
tek hűséget, s erőiket megosztották az egymás elleni harcban és a britek 
bántalmazásában. 

XI.12. Ebben az időben történt, hogy az áldott Gergely pápa Britanniába 
küldte Áugustinust."? Ez az Áugustinus hirdette Isten igéjét az angoloknak, 
akik pogány babonáiktól elvakulva megszüntették a kereszténységet a szi- 
get teljes, általuk uralt részén. Az igaz hit tovább élt a britek földjén, amely 
még Eleutherius pápa" idején fogadta azt be és ami soha nem vesztette el 
befolyását közöttük. 

Amikor Augustinus megérkezett, hét püspökséget és egy érsekséget 
alapított a britek területén, mindet ájtatos főpapok foglalták el. Volt ott hét 
apátság is, bennük illő renddel felügyelték Isten nyáját. Többek között volt 
egy nemes apátság Bangorban, oly nagyszámú szerzetessel, hogy amikor a 
monasztikus testet hét részre osztották, mindegyikhez kinevezve annak 
perjelét, egyiknek sem lett kevesebb, mint háromszáz barátja, akik mind 
kétkezi munkát végeztek. Apátjukat Dinoothnak hívták," aki különösen ta- 
nult volt a szabad művészetekben. Amikor Áugustinus a britek püspökeit ar- 
ra kérte, hogy engedelmeskedjenek parancsának és osztozzanak meg vele 
az angolok megtérítésének terhében, Dinooth volt az, aki számos érvvel meg- 
indokolta számára, hogy azok miért nem fognak engedelmeskedni, és hogy 
ők miért nem vesztegetik idejüket az ellenségnek való prédikálással. Meg- 
volt a saját érsekük, és emellett a szászok voltak azok, akik állhatatosan szo- 
rították ki őket hazájukból. Ezért gyűlölték annyira a barbárokat. Nem érde- 
kelte őket a szászok hite vagy vallása és ugyanígy viszonyultak az angolok- 
hoz is. 


XI.13. Amikor Ethelbert, a kenti emberek királya"" látta, hogy a britek 
nem fogadják el Augustinus fennhatóságát és kigúnyolták prédikációját, ezt 
nagyon rosszul viselte. Feltüzelte Ethelíridet, " Northumbria királyát és sok 
más kis szász uralkodót 15. Nagy sereg gyűlt össze, s annak azt parancsolták, 
hogy menjen Bangor városába, pusztítsa el Dinooth apátot és a többi egy- 
házfit, akik megvetették Augustinust. Elfogadták Ethelbert parancsait, ösz- 
szegyűjtöttek egy hatalmas sereget és a britek földje ellen indultak."?? Ches- 
terbe vonultak, ahol a város parancsnoka, Brochmail! már várta érkezésüket, 
Számos szerzetes és remete a britek földjeiről, kifejezetten pedig Bangorból, 
itt gyűlt össze, hogy menedéket keressen és az emberek lelkéért imádkozzon. 

Mindkét oldalon felálltak a seregek és Ethelfrid csatába kezdett Broch- 
maillel, ez utóbbi keményen ellenállt, habár serege jóval kisebb volt. Végül 
mégis el kellett hagynia a várost és elmenekült, de csak miután súlyos ká- 
rokat okozott az ellenségnek. Amikor Ethelífrid elfoglalta Chestert és rájött, 
hogy miért jöttek ide az említett szerzetesek, azonnal rájuk engedte sere- 
gét. Ezen a napon ezerkétszáz barát nyerte el a mártírság koronáját és sze- 
reztek helyet a Mennyországban. 

Ezt követően a szász zsarnok Bangor városa ellen vonult. Mikor a brit 
vezérek tudomást szereztek őrült dühöngéséről, minden irányból össze- 
gyűltek, hogy ellenállhassanak neki. Blederic cornwalli hereer, Margadud, 

Demetac királya és a venedotoktól Cadvan megütköztek vele. Megsebesí- 
tették és megfutamították. Aznap tízezer-hatvanhat katonáját ölték meg. 
Másrészről a britek elvesztették Bledericet, Cornwall hercegét, aki a többi- 
eket irányította a háborúban. 


XII.1. Az összes brit herceg összegyűlt Chester városában és egyhangú- 
lag eldöntötték, hogy Cadvant" teszik királlyá és az ő vezetésével átkelhet- 
nek a Humberen Ethelfrid üldözésére. Cadvant az ország királyává koronáz- 
ták, a hercegek újból összegyűltek és átkeltek a folyón. Amint ennek Ethelfrid 
hírét vette, megegyezett az összes szász királlyal és a britek ellen vonult. 
Éppen felállították volna alakulataikat a harcmezőn, amikor megérkeztek ba- 
rátaik és kibékítették őket. Arra az egyezségre jutottak, hogy Ethelfrid meg- 
tartja a Humberen túli területeket, ahogy Cadvan is a sajátjait. Túszokat 
cseréltek és esküvel erősítették meg egyezségüket. Később oly barátság 
köttetett közöttük, hogy mindent közösen csináltak. 

Ekkor történt, hogy Ethelfrid elhagyta feleségét és másik asszonyt vett 
el. Annyira meggyűlölte volt nejét, hogy száműzte a northumbriaiak orszá- 
gából. Az asszony, aki gyermeket hordott szíve alatt, Cadvan királyhoz me- 
nekült, s arra kérte, járjon közbe férjénél, hogy az visszafogadja. Cadvan 
nem tudta meggyőzni Ethelfridet. A nő ezután a brit király udvarában ma- 
radt egészen a szülés napjáig, amikor világra jött gyermeke. 

Nem sokkal később Cadvannak is egy fia született, mert felesége ugyan- 
akkor lett terhes. A fiúk királyi vérükhöz illő neveltetést kaptak. Cadvan fi- 
át Cadwallónak,"" a másik fiút Edwinnek hívták."! Évek múltán, mikor elér- 
ték a serdülőkort, szüleik Salomonhoz, az armoricai britek királyához küld- 
ték őket, akinek udvarában eltanulhatták a lovagság leckéit és megismer- 
kedhettek idegen szokásokkal. A király kedvesen fogadta őket és hamarosan 
erős barátság köttetett közöttük. Így végül a koruk béliek közül ők beszél- 
gethettek a legszemélyesebben és legvígabban a királlyal. Később sok csa- 
tában harcoltak az oldalán és tetteik nagyszerűségével mindenkinek a fi- 
gyelmét felhívták bátorságukra. 


XII.2. Évekkel később, mikor szüleik meghaltak, ezek ketten visszatér- 
tek Britanniába és megörökölték a kormányzást, megújítván egymással az 
atyáik között is fennállt barátságot. 

Két év telt el. Edwin ekkor megkérte Cadwallót, hogy ha lehetne neki is 
saját koronája, akkor ősi szokás szerint ünnepelhetne a northumbriaiak föld- 
jén, ahogyan azt Cadwallo teszi a Humbertől délre. Ezért egy tanácskozást 
tartottak a Douglas folyónál, ahol a bölcsek, tanácsadók beszéltek egymás- 
sal, mi lenne a legjobb, amit tenni lehetne. A folyó túlpartján Cadwallo ép- 
pen unokaöccsének ölében feküdt, akit Briannek hívtak. Hírnökök jöttek, 
hogy tudtul adják az események alakulását. Ekkor Brian zokogni kezdett, a 
könnyek ráfolytak a király arcára és szakállára. Cadwallo úgy hitte esni fog. 

Felemelte fejét és látta, hogy az ifjú könnyezik, majd megkérdezte, mi az 
oka hirtelen szomorúságának. , Minden okom megvan, hogy sírjak — vála- 
szolt Brian -, ahogy a brit népnek is, mivel Malgo óta zaklatják a barbárok 
inváziói és soha nem volt egy olyan hercegük, aki helyreállíthatta volna a ko- 
rábbi dicsőséget. Mostanra már csak becsületünk pillanatnyi töredéke ma- 
radt meg, és ez 1s egyre kisebb lesz, ráadásul a te jóváhagyásoddal, mióta a 
szász kalandorok, aki minden cselekedetükkel clárulták országunkat, most 
koronát is nyerhetnek s így megoszthatják királyságodat. Ámint a király 
rangjára emelkednek, nem fog-e hírük még jobban szétterjedni Germániában 
és nem fogják-e még gyorsabban behívni honfitársaikat és nem fognak-e 
még jobban előrenyomulni a mi népünk rovására? A csalárdság mindig ter- 
mészetük része volt és soha nem maradtak hűségesek senkihez. Szerintem 
vissza kellene tartanunk őket ahelyett, hogy szívességet tennénk nekik. 
Amikor Vortigern király először vette őket szolgálatába, ők azt tettették, 
hogy békében maradnak velünk, mintha a mi országunkért harcolnának. De 
mihelyt olyan helyzetbe kerültek, hogy kimutathatták gonoszságukat és a 
jóról a rosszra térhettek, nagy kegyetlenséggel elárulták őt és legyilkolták 
országának népét. Eztán elárulták Aurelius Ambrosiust, mikor lakoma köz- 
ben"? mérget raktak italába, mindezt éppen a hűségeskü letétele után. Majd 
elárulták Arthurt, mivel alkalmasint megfeledkeztek az esküről, mely őhoz- 
zá láncolta őket: ellene harcoltak Mordred oldalán. Nemrég volt, hogy meg- 
szegték Keredicnek tett esküjüket és behívták az ország megtámadására 
Gormundot, az afrikaiak királyát. Ezzel az invázióval elszakítottak minket 
honfitársainktól és királyunkat szégyenteljes száműzetésbe küldték." 


XII.3. Amint Brian ezt mondta, Cadwallo megbánta, hogy tervezni kezd- 
te az egyezkedést. Üzenetet küldött Edwinnek, mondván, nem tudott enge- 
délyt nyerni tanácsosaitól a szászok kérésének teljesítésére. Ugy határoz- 
tak, hogy ez jogellenes és ellenkezik a szokásokkal, melyeket még őseik 
hagytak hátra, s amely szerint a szigetet két fő csak egy koronával kormá- 
nyozhatja. Edwin kijött a sodrából, feloszlatta a tanácskozást és visszatért 
Northumbriába, mondván, megkoronázhatja magát Cadwallo beleegyezése 
nélkül is. A híreket jelentették a brit királynak, aki azt válaszolta, levágja 
Edwin fejét a korona alatt, ha az felmerészeli azt tenni Britannia királyságá- 
ban. 


XII.4. Háború tört ki kettejük között, katonáik sorozatos betörésekkel 
zaklatták egymást és végül szembetalálkoztak a Humber folyó túlsó oldalán. 
Csatát vívtak, amelyben Cadwallo sokezer embert vesztett és maga is me- 
nekülni kényszerült. Sebesen Albanyba vonult, majd onnan Írországba hajózott. 

Amint Edwin biztos lett győzelmében, csapatait keresztülvezette Britan- 
nián és felégette a városokat, keserves nyomorúságot hozva a városlakókra 
és a parasztokra. 

Amíg Edwin teljesen kiélte haragját, Cadwallo újra és újra próbálkozott, 
hogy egy hajóhaddal visszatérjen hazájába. Sosem járt sikerrel, mert akár- 
hol akart is kikötni, Edwin mindig elévonult egy hatalmas sereggel és eltán- 
torította őt a partraszállástól. Ekkoriban jött a szász királyhoz egy jól kép- 
zett mágus Hispániából, Pellitus, aki roppant tájékozott volt a madarak röp- 
tében és a csillagok járásában. Ő figyelmeztette Edwint minden rá leselke- 
dő szerencsétlenségre. Így szerzett mindig tudomást Cadwallo visszatéré- 
séről: ellene vonult, elsüllyesztette hajóit, vízbe fojtotta katonáit és lezárt 
előtte minden kikötőt. 

Cadwallo nem tudta, mit tegyen, majdnem kétségbe esett, hogy soha 
nem térhet vissza, ezért úgy döntött, meglátogatja Salomont, az armoricai 
britek királyát, ahol talán segítséget kérhet és néhány tanácsot kaphat arra 
vonatkozóan, miként térhetne vissza hazájába. Ámint Bretagne-ba vitorlá- 
zott, viharos szél támadt. Ez elszakította egymástól a hajókat, így rövid idő 
múlva már egyik sem látta a másikat. Oly nagy rémület fogta el a király ha- 
jójának kormányosát, hogy az eldobta a kormánylapátot és hagyta, hadd men- 
jen a hajó arra, amerre a szerencse viszi. Egész éjszakán át hánykódott fel- 
alá a tengeren, ahogy a hullámok dobálták hol erre, hol arra, s a briteket már 
a halál környékezte. Következő reggel napkeltekor partra szálltak Guernsey 
szigetén és nagy nehézségek árán kiszálltak a hajóból. 

Cadwallo annyira eltelt szomorúsággal és dühvel parancsnokai elveszté- 
se miatt, hogy nem vett magához ételt, hanem betegen feküdt hálókabinjá- 
ban. A negyedik napon napfelkeltekor mardosó éhség lett rajta úrrá. Odahív- 
ta unokaöccsét, Briant és elmondta neki, hogy mire vágyik. Az vette íját és 
tegezét, majd keresztülvágott a szigeten, úgy gondolván, ha a sors elébe hoz 
valami vadat, akkor majd ételt visz a királynak. Végigjárta az egész szigetet, 
de nem talált semmit. Meggyőződése volt, hogy nem képes teljesíteni ura 
kívánságát. Attól tartott, a betegség megöli Cadwallot, hacsak nem visz ne- 
ki valamilyen ennivalót. Ekkor egy új tervet eszelt ki: felnyitotta saját comb- 
ját és kivágott belőle egy darab húst. Nyársat készített, megsütötte és szar- 
vashús gyanánt a királynak adta, aki elhitte, hogy az valóban vadhús. Meget- 
te egy részét és visszanyerte erejét is, majd elcsodálkozott azon, hogy soha 
korábban nem kóstolt még ilyen édes húst. Amikor éhsége lecsillapodott, 
sokkal vidámabb és elevenebb lett, majd három nap alatt teljesen felépült, 

A várva várt szél ekkor elkezdett fújni. Felkészítették hajójukat, felhúz- 
ták a vitorlát s keresztülutaztak a tengeren. Kidaleta városától? nem mesz- 
sze értek partot. Amikor Salomon király elé járultak, az szívélyesen fogadta 
őket, ahogy a fontos személyeket illik. Amint megtudta, miért jönnek, be- 
szédet tartott és segítséget ígért nekik. 


XII.5. , Nagyon elszomorít minket, fiatal nemesek - mondta Salomon -, 


hogy atyáitok földjét elfoglalhatják ezek a barbár népek, és az is, hogy tite- 
ket így becstelenül kiűztek onnan. Tudván, hogy más férfiak sikeresen vé- 

delmezik földjeiket, különösnek tűnik, hogy népetek ennyi jó földet veszít 
el, mert nem tud ellenállni az angoloknak, holott népünk azokat oly kevésre 
tartja. Amikor az én Britanniám népe együtt élt a ti Britanniátok alattvalói- 
val, uralmuk alatt tartották az összes királyságot és a rómaiak kivételével, 
akik az egész szigetet elfoglalták, semelyik másik nép nemi volt képes erre. 
Ami a rómaiakat illeti, igaz, hogy egy bizonyos ideig uralták a szigetet, de 
később vezéreik elbocsáttattak és elpusztíttattak, eltávoztak és szégyentel- 
jesen megverték őket. Amikor a britek idejöttek Maximianus és Conanus 
parancsnoksága alatt, azok, akik hátramaradtak, később nem voltak oly sze- 
rencsések, hogy a királyságot hosszabb ideig megtartsák. Habár sok herceg- 
ben élt ősapáik korábbi nagysága, gyenge férfiak lettek utódaik, akik egy- 
szer és mindenkorra elveszették a szigetet, ha az ellenség rátámadt. Ezért 
szomorít el néped gyarló viselkedése, hisz egy vérből valók vagyunk, mi is 
a britek nevét viseljük, ahogy királyságod emberei, de mi mégis képesek va- 
gyunk megvédeni szülőföldünket, ha az ellenség rátámad." 


XII.56. Amikor Salomon befejezte ezt a beszédet és hozzátett pár hason- 
ló megjegyzést, Cadwallo, aki kissé elszégyellte magát, így válaszolt: , Mi 
valóban hálásak vagyunk néked, Király, aki királyok véréből származol, mert 
segítséget ígértél királyságom helyreállításában. Ugyanakkor, amint azt mond- 
tad, különösnek találod, hogy népem nem képes fenntartani őseink büszke- 
ségét, mióta a britek földedre jöttek. De én ebben nem látok semmi megle- 
pőt. A nemesi rendek mind az általad említett vezéreket követték, s csak 
egy kis részük maradt otthon, hogy a szigetet uralja, a többiek mind elmen- 
tek. Mikor ezek magukat uralkodói rangra emelték, a semmivel büszkélked- 
tek, hisz nem mutathattak fel semmit, ami őseik rangjára jogosíthatta volna 
őket. Büszkévé tette őket mérhetetlen gazdagságuk. Soha nem hallott mó- 
don elkezdték átadni magukat a buja kicsapongásoknak, ahogyan a történet- 
író, Gildas mondotta nekünk. A bűnnek nem csak ezen útjait járták, hanem 
minden mást is, mely az emberi természetnek része, különösen azt, amely 
tönkreteszi az erkölcs lényegét: ez pedig az igazság gyűlölete, a hazugság 
szeretete, a jó helyett a gonosz szívlelése, az erények földjén a gonoszság 
tisztelete, a Fény Ángyala helyett a Sátán elfogadása. Királyokat kentek fel, 
de nem Isten nevében, hanem azért, mert vérszomjasabbak voltak, mint 
társaik. Nem sokkal később azok végeztek velük, akik uralkodóvá tették 
őket, de nem azért, mert valamely erény úrrá lett volna rajtuk, hanem azért, 
mert másokat, még kegyetlenebbeket tettek a helyükre. Ha közülük vala- 
melyik is csak egy lépéssel közelebb került volna az igazság szeretetéhez, 
akkor az egész nemzet gyűlölete és ereje fordult volna ellene, mintha csak 
Britannia elárulásában lenne bűnös. 

Végül olybá tűntek a dolgok, egyforma volt számukra, hogy elnyerik-e 
Isten tetszését vagy sem: Ő, amikor a számára gyűlöletes dolgok kereked- 
tek felül, akkor sem borította fel a mérleget. A királyok minden ügyüket a 

közösségnek ártóan végezték, mintha semmilyen orvosságot nem kínált 
volna számukra az emberiség Teremtője. Nemcsak a laikusok, de Isten sa- 
ját nyája és pásztorai is ugyanígy viselkedtek, ily módon nem meglepő, hogy 
az általam leírt bűnök miatt ezen Isten szemében gyűlöletes elfajzottak el- 
vesztették bemocskolt otthonukat. Isten elhatározta, hogy lesújt rájuk egy 
idegenből jött néppel, mely kiszorítja őket ősapáik földjéről. Ha az Ur enge- 
di ezt, nemes tett volna visszaállítani ezen népet korábbi nagyságába, így az 
a gyalázat nem szállna fejünkre, hogy mi gyenge uralkodók voltunk és olya- 
nok, akik nem tettek meg minden tőlük telhetőt a saját idejükben. 

Neked és nekem közös az ősünk és ez arra bátorít, hogy segítségedet 
kérjem, mert Malgo, Britannia nagy királya, aki negyedikként uralkodott 
Arthur után, két fiút nemzett: Ennianust és Runt. Ennianus nemzette Belint, 
aki Iagót nemzette, Iago pedig Cadvant, aki az én apám volt. Testvére halála 
után, a szász betörés miatt Run menekülni kényszerült. Erre a földre jött és 
leányát Hoel herceghez, a Nagy Hoel fiához adta, akinek apja Arthur mellett 
oly sok ország meghódításában vett részt. Tőle született Alan, Alantől Hoel, 
a te apád, aki életében nem kis rémületére volt Galliának." 


XII.7. Amíg Cadwallo a telet Salomonnál töltötte, kitervelték, hogy Brian- 
nek át kell kelnie Britanniába és módot találnia arra, hogy megölhesse az 
Edwint mindig figyelmeztető mágust, így Edwin nem szerezhet tudomást a 
király jöveteléről, ahogyan azt tenni szokta. 

Brian kikötött Southamptonban és hitvány rongyokba öltözve koldusnak 
álcázta magát. Készített magának egy gömbös végű vasrudat. Ezzel akarta 
megölni a varázslót, ha találkozik vele. Yorkba ment, ahol ekkoriban Edwin 
élt. 

Itt Brian csatlakozott egy csapat koldushoz, akik alamizsnára vártak a ki- 
rály kapuja előtt. Ahogy fel-alá járkált, saját húgát pillantotta meg, aki egy 
mosdótálat tartva kezében a csarnokból lépett ki, mert fürdővizet akart hoz- 
ni a királynénak. Edwin Worcester városából hozta el őt, amikor Cadwallo 
menekülése után végigdúlta a britek földjeit. Brian azonnal felismerte a lányt. 
Halkan szólt hozzá és könnyekre fakadt. Testvére elfordította arcát beszéd 
közben, mivel nem volt benne biztos, hogy ki is ő. Ahogy közelebb lépett, 
felismerte bátyját és majdnem elájult, mert attól félt, hogy valamilyen bal- 
szerencse folytán felismerhetik és az ellenség fogságába kerül. Csókolgatta 
és kedves szavakkal fogadta találkozásukkor, mialatt elmagyarázta testvér- 
ének, amilyen röviden csak tudta, hogyan néz ki az udvar, miközben úgy 
tett, mintha más valamiről beszélne. Eztán megmutatta neki a mágust, akit 
testvére keresett, mert egy véletlen egybeesés folytán az pont ott járt a ké- 
regetők között, mikor alamizsnát osztottak. 

Amint Brian megjegyezte annak kinézetét, azt mondta húgának, hogy a 
következő éjjel titokban lopózzon ki a királyné lakából és csatlakozzon hoz- 
zá a városon kívül fekvő öreg templomnál, ahol majd az épület alatti kripták- 
ban vár rá. 

Brian elvegyült a kéregetők csapatában és odament, ahol Pellitus tény- 
kedett. Amint eljött a pillanat, hogy csapást mérjen a mágusra, nem veszte- 
gette az időt. Felemelte vándorbotját, mellbe vágta vele Pellitust, aki azon- 
nal meghalt. Eldobta a botját és elvegyült a sokaságban anélkül, hogy bárki 
is gyanakodott volna rá, majd Isten kegyelméből a fentebb leírt rejtekhelyre 
vette útját. Mikor leszállt az éj, húga minden módon szökni próbált, de nem 
járt sikerrel, mert Edwin, akit megrémített Pellitus halála, az udvar körül 
mindenhova őröket állított, akik minden rejtett sarokba beláttak és elzárták 
az összes kijáratot. 

Amint erre Brian rájött, távozott Yorkból és Exeterbe ment, itt találkozó- 
ra hívta a briteket és elmesélte nekik tettét. Ezután hírnököket küldött Cad- 
wallóhoz, megerősítette Exeter városát és tudtául adta az összes brit vezér- 
nek, hogy ők is tegyenek ugyanígy, majd türelemmel várjanak Cadwallo ér- 
kezésére, mert hamarosan megjön a Salomon által küldött segítséggel együtt, 
és megszervezi a védelmet. Ez hamarosan az egész sziget tudtára jutott. 
Peanda, Mercia királya!" ekkor Exeterbe vonult egy hatalmas szász sereg- 
gel és ostrom alá vette a várost. 


XII.8. Mialatt ez történt, Cadwallo partra szállt a Salomon által rendel- 
kezésére bocsátott tízezer katonával. Azonnal az ostromhoz vonultak, s ami- 
kor látótávolságra értek a várostól, négy négyszögre osztotta csapatait és 
minden késlekedés nélkül az ellenségre támadt. Már a csata kezdetén azon- 
nal elfogták Peanda királyt, seregét pedig megsemmisítették. Amikor Peanda 
látta, hogy nincs más lehetőség, megadta magát Cadwallonak, túszokat kül- 
dött és megígérte, hogy az ő oldalán támad a szászokra. 

Peandát elfogva Cadwallo összehívta nemeseit, kik oly sokáig voltak szét- 
szóratva, majd Edwin ellen vonult Northumbriába és feldúlta a vidéket, amer- 
re járt. Ezt jelentették Edwinnek. Ő egyezséget kötött a behódolt angol ki- 
rályokkal, Cadwallo ellen vonult és csatába bocsátkozott a britekkel Hedfield"? 
mezején. A küzdelem gyorsan véget ért. Edwint megölték és vele együtt 
majdnem az összes, parancsnoksága alatt álló harcost, köztük fiát, Offridot, 
együtt Godbolddal, az Orkney-szigetek királyával, aki a segítségükre jött. 


XII.9. Győzelme után Cadwallo végigvonult az angolok tartományain és 
iszonyú pusztítást végzett. Annyira eltökélt volt a Britannia földjén élő an- 
golok kiirtásában, hogy nem irgalmazott sem az asszonyoknak, sem a gyer- 
mekeknek, sem a gyöngéknek. Szörnyű kínokat okozott mindenkinek, aki 
az útjába került. Eztán csatát vívott Offrickal,"" aki Edwint követte a trónon. 
Megölte őt és két unokaöccsét, akik őutána uralkodtak volna, emellett pedig 
végzett a segítségükre siető Eadan skót királlyal. 


XII.10. Ezek halálával Oswald örökölte Northumbria királyságát. Cad- 
wallo őt is megtámadta, ahogy a többieket és vidékről vidékre űzte egészen 

a Falig, melyet Severus császár építtetett sok-sok évvel ezelőtt Britannia és 
Skócia közé. Ekkor Peandát, a merciaiak királyát hadseregének nagyobb ré- 
szével elküldte, hogy megütközzön Oswalddal. 

Egy éjjel, amikor Oswaldot Peanda ostrom alá vette egy Hevenfield ne- 
vű helyen, amely a Menny Mezeje, a northumbriai király felállította Krisz- 
tus keresztjét és hangosan kiáltva ezt mondta katonáinak: ,, Boruljunk térd- 
re és imádkozzunk együtt az egy Igaz és Mindenható Istenhez, hogy szaba- 
dítson meg a brit király és kapitánya, Peanda öntelt seregétől! Jól tudom, 
hogy vállalnunk kell ezt az igazságos harcot népünk biztonságáért!" Ök úgy 
cselekedtek, ahogy mondta. A nap kelő sugarával az ellenség ellen vonultak 
és hitük jutalmául győzelmet arattak. "" j 

Amikor ezt jelentették Cadwallónak, keserű haragra lobbant. Összehív- 
ta seregeit és Szent Oswald király keresésére indult. Csatát vívtak Burne- 
nél," ahol Peanda megtámadta, majd megölte Oswaldot. 


XII.11. Amint végeztek Oswalddal és sok emberével, őt testvére, Oswi"" 
követte a trónon. Sok aranyat és ezüstöt ajándékozott Cadwallónak — aki 
most az összes britet vezette — és hűséget esküdött neki, így békét nyerhe- 
tett. 

Nem sokkal ez után Oswi fia, Alfrid és Oidwald, Oswi testvérének a fia 
fellázadtak ellene, ugyanakkor nem voltak elég erősek ahhoz, hogy ellenáll- 
hassanak neki, így Peandához, Mercia királyához menekültek. Arra ösztö- 
kélték, hogy gyűjtsön sereget és keljen át a Humberen, hogy megfoszthas- 
sa trónjától Oswit. Peanda félt megtörni a békét Cadwallo királlyal, amit az 
egész Britanniára elhozott. Elodázta a támadás megindítását addig, amíg rá 
nem bírja beszélni a királyt, hogy ő maga vonuljon Oswi ellen, vagy enge- 
délyt nem ad a harcra. 

Egy pünkösdkor összehívott udvartartásban, amikor Cadwallo — viselvén 
Britannia koronáját — lakomát rendezett Londonban, ahol az összes brit ve- 
zér és angol király jelen volt Oswi kivételével, Peanda a király elé járult és 
megkérdezte, miért nincs jelen Oswi, ha már az összes szász fejedelem ott 
van. Cadwallo azt mondta Peandának, hogy tudomása szerint Oswi betegség 
miatt van távol. A merciai király azt válaszolta, hogy ez nem igaz, Oswi iga- 
zából Germániába ment szászokért, hogy bosszút álljon testvéréért, Oswal- 
dért. Azt is hozzátette, hogy Oswi törte meg a királyság békéjét, mert ő volt 
az, aki háborút kezdett, amikor megtámadta fiát, Alfridot és testvérének fi- 
át, Oidwaldot, elűzvén azokat hazájukból. Eztán Peanda engedélyt kért Oswi 
megölésére vagy száműzésére. 


XII.12. A király nem tudott dönteni. Tanácsosaiért küldött és azt paran- 
csolta, mondják el, mit tennének az ő helyében ilyen körülmények között. 
Mindannyian elmondták javaslatukat. Morgadud, Demetae királya így szólt: 
, Uram — mondta -, tudván, hogy mindig is azon voltál, hogy kiűzd az angol 

népet Britannia földjéről, most miért gondoltad meg magad és hagyod béké- 
ben élni ezeket az embereket közöttünk? Bele kellene egyezned, mert ami- 
kor egymás között harcolnak és egymást ölik, akkor saját magukat pusztít- 
ják ki az országból. Nem lehet kérdéses a hűtlensége olyasvalakinek, akinek 
minden tette egy áruló próbálkozás volt egy olyan ember csapdába csalásá- 
ra, akinek hűséget fogadott. Mióta hazánkba jöttek, a szászok sohasem hagy- 
tak fel cselszövéseikkel és folyton elárulták népünket. Miért kellene hűsé- 
gesnek maradnunk hozzájuk? Adj engedélyt Peandának, hogy támadja meg 
Oswit, akiről nekünk beszélt! Hadd legyen közöttük polgárháború, így egyik 
végezhet a másikkal, és szigetünk újra megszabadul tőlük!" 


XII.13. Cadwallót meghatotta a beszéd, és az is, amit a többiek mondtak. 
Engedélyt adott Peandának Oswival harcolni. Ő ekkor hatalmas sereget gyűj- 
tött és átkelt a Humberen. Egy kisebb támadást indított és feldúlta az ország 
különböző részeit. Oswit a puszta szükség arra szorította, hogy számtalanul 
sok királyi ékszert és elképzelhetetlenül sok ajándékot ígérjen Peandának 
azért, hogy az felhagyjon az ország támadásával, pusztításával és vonuljon 
haza. Peanda elutasította az ajánlatot. Ekkor a northumbriai király Isten ke- 
gyelmébe helyezte magát és csatát vívott Peandával a Wunued folyó partján, 
habár serege kisebb volt. Peanda és harminc vezére elesett, Oswié lett a 
győzelem." 

Amint Mercia királyát elérte a vég, Cadwallo jóváhagyásával fia, Wulfred"" 
követte a trónon. Ő szövetséget kötött két merciai vezérrel, Ebával és Ed- 
berttel, majd még egyszer háborút indított Oswi ellen. Végül azonban Cad- 

wallo békére kötelezte őket. 

Negyvenöt év után Cadwallo, a britek legnemesebb és legerősebb kirá- 
lya elgyengült az öregkortól és a betegségtől. December kalendája után ti- 
zenöt nappal elhunyt. A britek bebalzsamozták testét különféle kenőcsökkel 
és gyógynövényekkel, majd abba a bronzszoborba helyezték, amelyet hihe- 
tetlen ügyességgel pont olyanra formáztak, hogy élethű legyen. A szobrot 
teljes fegyverzetben egy ragyogó szépségű bronz lóra ültették, és London 
nyugati kapujánál állították fel győzelmük emlékére, valamint a szászok el- 
rémítésére. Mellé építettek egy templomot Szent Márton emlékére és ott 
imádkoztak Cadwallo és mások üdvéért, akik e hitben haltak meg. 


XII.14. Cadwallader, Cadwallo fia követte apját a birodalom kormányzásá- 
ban." Ez az az ifjú, akit Bede Cliedvallának hív. Először erősen és békésen 
uralta a királyságot, de tizenkét évvel a korona elnyerése után beteg lett és 
a britek között polgárháború tört ki. Cadwallader anyja Peanda nővére volt, de 
ő csak apja oldalán volt angol, ugyanis anyja egy nemesi születésű gewissae-i 
nő volt. A híres Cadwallo csak későn vitte az ágyába, azután, hogy szövetsé- 
get kötött annak testvérével, és így lett Cadwallader apja. 

XII.15. Amikor Cadwallader beteg lett — amint abba már korábban bele- 
kezdtem -, a britek viszálykodni kezdtek egymással és egy szörnyű polgár- 
háborúval elpusztították hazájuk gazdagságát. Eztán következett egy másik 
katasztrófa: egy szomorú éhség sújtotta a boldogtalan népet, melynek em- 
léke sokáig fennmaradt. A vidék nem termett többé elegendő ételt az embe- 
rek eltartására, kivéve azt, amit vadásztudománnyal meg lehetett szerezni. 
Az éhséget járvány és halálos kór követte, mely annyi embert ölt meg, hogy 
az életben maradottak nem tudták őket eltemetni. 

Az a pár szerencsétlen, aki mégis megmaradt, csapatokba állt és tenge- 
ren túli vidékekre menekült. A kifeszített vitorlák alatt dalaikkal megsirat- 
ták sorsukat: , Oh, Isten, úgy adtál és szórtál szét minket a pogányoknak, 
mint a birkákat a ragadozóknak." Maga Cadwallader király is Bretagne-ba 
hajózott szánalmas flottájával, hozzátéve saját gondolatát is a siratáshoz: ,, Jaj 
nekünk, bűnösöknek -— sírta — szörnyű vétkeinkért, melyekkel szüntelenül 
megbántottuk az Istent, holott lett volna időnk a megbánásra. Az Ő akaratá- 
nak bosszúja nehezedik ránk és szakít ki minket ősi földünkről. Minket, aki- 
ket hosszú ideje a rómaiak, a skótok, a piktek és a szászok ravasz árulásuk- 
kal sem voltak képesek megsemmisíteni. Az, hogy oly gyakran megvédtük 
hazánkat eme népektől, most hasztalan, mert Isten akaratából nem uralhat- 
juk tovább. Amikor Ő, az Igazi Bíró látta, hogy nem akarunk felhagyni bűne- 
inkkel, de senki sem képes minket kiűzni királyságunkból, rájött, miként 
büntessen meg minket oktalanságunkért. Ránk küldte haragját és emiatt 
népes csoportokban kell elhagynunk hazánkat. Jöjjetek rómaiak! Térjetek 
vissza skótok és piktek! Ti is ambronok és szászok! Britannia kapuja széles- 
re tárult előttetek! A sziget, amelyet nem tudtatok elfoglalni, most Isten ha- 
ragja miatt üresen áll. Nem a ti vitézségetek bírt minket távozásra, hanem 
az Égi Király ereje, akit szüntelenül magunkra haragítottunk." 


XII.16. Cadwallader így sírt az úton, míg Bretagne partjaihoz ért. Ekkor 
minden emberével megjelent Alan király, Salomon unokaöccse előtt, aki 
tisztelettel fogadta őt. 

Tizenegy évig maradt Britannia elhagyatva, lakosok nélkül, kivéve pár 
embert, akiket megkímélt a halál Wales bizonyos részein. A britek meggyű- 
lölték a szigetet, és ebben az időben még a szászoknak sem volt vonzó, mert 
ők is egymás után haltak. Mégis, amikor a halálos járvány beszüntette bosz- 
szúját, a néhány életben maradott szász folytatta az ősi szokást és hírnököt 
küldött Germániába, mondván a szigetet elhagyták lakói és minden nehéz- 
ség nélkül az övék lehet, csak ide kell utazni és birtokba venni. Amint a hí- 
rek elértek hozzájuk, a gyűlölt nép nagy hordába gyűlt, férfiak és asszonyok 
egyaránt. Northumbria partjainál kötöttek ki és elfoglalták a lakatlan földet 
Albanytól Cornwallig. Nem volt élő szigetlakó, aki megállíthatta volna őket, 
leszámítva pár britet, akik hátramaradtak és bizonytalan körülmények kö- 
zött tengődtek Walesben, az erdők távol eső menedékében. Ekkor ért véget 
a britek uralma a sziget felett és az angolok vették át helyüket." 

XII.17. Kis idő telt el. A britek még egyszer összegyűjtötték erejüket és 
Cadwallader újból saját királyságára gondolt, amely már megtisztult az em- 
lített járványtól. Arra kérte Alant, hogy segítsen neki visszatérni a hatalom- 
ba, melyet régebben már birtokolt. A király teljesítette kívánságát. De ép- 
pen akkor, amikor Cadwallader felkészítette flottáját, angyali hang szólt hoz- 
zá egy mennydörgésben és maradásra parancsolta. Isten nem akarja többé, 
hogy a britek uralják Britanniát, míg el nem jön az az idő, amit Merlin jósolt 
Arthurnak." A hang azt parancsolta Cadwalladernek, hogy utazzon Rómába 
és látogassa meg Sergius pápát." Itt gyakoroljon bűnbánatot és akkor az ál- 
dottak közé kerül majd. Azt is hozzátette, hogy hitükért cserébe a jövőben a 
britek újból el fogják foglalni a szigetet, de csak akkor, amikor eljön a kijelölt 
idő. Mindez azonban addig nem történik meg, míg a britek szent ereklyéit 
vissza nem viszik Rómából Britanniába. Csak akkor fogják visszafoglalni el- 
vesztett királyságukat, ha újból felmutatják minden más szentjük ereklyéit, 
melyeket a pogány invázió miatt rejtettek el. 

Amikor ez az üzenet az istenfélő herceg fülébe jutott, ő azonnal Alanhez 
ment és elmesélte a királynak a jelenést. 


XII.18. Alan elővett egy tucat könyvet, köztük a Sas jóslatairól szólót, 
amit Shaftesburyben jósoltak meg, Sybilla jóslatait és Merlinéit is. Elkez- 
dett olvasni ezekben a könyvekben, hogy megláthassa, a Cadwallader által 
tapasztalt jelenés megfelel-e az írott jóslatoknak. Amikor látta, hogy egyez- 
nek, azt tanácsolta, engedelmeskedjen Isten parancsának, vesse el a Britan- 
niával kapcsolatos terveit és fogadja meg az angyal tanácsát. Ázt is javasol- 
ta, hogy küldje fiát, Yvort és unokaöccsét, Ynit a szigetre, hogy uralkodjanak 
az ott maradt britek felett, nehogy ez az ősi fajtól származó nép végleg elve- 
szítse szabadságát a barbár invázió közepette. Cadwallader ekkor Isten ked- 
véért és az 0 örökkön tartó királyságáért megtagadta a világi életmódot, 
Rómába utazott és Sergius pápa által konfirmáltatott. Eztán hirtelen beteg- 
ség támadta meg és az Ur megtestesülésének 689-dik évében, május kalen- 
dájának tizenkettedik napján megszabadult a hús romlottságától és belépett 
a Mennyek királyságának kapuján. 


XII.19. Yvor és Yni összegyűjtöttek néhány hajót, magukhoz szólítottak 
annyi embert, amennyit csak tudtak és kikötöttek a szigeten. Hetvenkilenc 
évig zaklatták az angol népet szilaj támadásaikkal, de nem sokat értek el ve- 
le. Valójában a járvány -— melyről már korábban beszéltem -, az éhség és az 
állandó polgárháborúik okozták, hogy ez a büszke nép annyira elkorcsosult, 
hogy nem tudta többé kordában tartani ellenfeleit. Körülöttük az idegenek 
egyre erősebbek és erősebbek lettek, a britek helyett a walesiek nevét ad- 
ták nekik: ezt a szót egyik vezérük, Gualo vagy királynőjük, Galaes nevéből 
vezették le, vagy valahonnét máshonnan, mely barbár létükből ered. 

Másrészről a szászok sokkal bölcsebben viselkedtek: békét és egyetér- 
tést tartottak maguk között, megművelték földjeiket, újjáépítették a városo- 
kat és a várakat. Teljesen ledobták magukról a britek igáját és Adelstan"" ve- 
zetésével, aki az első koronázott király volt közöttük, egész Loegria felett 
uralkodtak. 

JEGYZETEK 


! Maximianus (Magnus Maximus) nyugat-római császár, aki Britanniából kiin- 
dulva szerezte meg a trónt. 388-ban megölték. 

: A piktek egy, a mai Észak-Skóciában élő nép voltak. 

; Itt valójában a korábban épített Severus-fal felújításáról van szó. 

: Albany a mai Skóciának feleltethető meg. 

" Deira Észak-Angliában terült el, az angolszász hódítás időszakában önálló ki- 
rályság volt. 

5 Ez volt a Litus Saxonicum, mely természetesen már korábban megépült. 

" Geoffrey of Monmouth a dánokra és norvégokra végig északi szigetlakók- 
ként tekint. Szerepeltetésükre azért van szükség, mert Britannia és Írország te- 
rületén jelentős etnikumuk élt a viking hódítások időszakát (9-11. század) köve- 
tően is. 

: Maximianus kivonta a haderőt Britanniából, hogy az Galliába kísérje, ahol 
meg akarta a maga számára szerezni a császári címet. 

" Magister militum. 

10 Gildas: Britannia romlásáról. Szerk: Novák Veronika. Szeged, 1997. II. 20/1. 

" A mai Bretagne. 

2 Maximianus galliai hadjárata során szerezte meg Ármorica területét. 

53 Ez utalás arra, hogy Britannia urai a római császár alattvalói voltak. 

4 Kétezer ember csekély segítségnek számított. 

15 Ez alatt a írankokat kellene értenünk, akik ekkor kezdtek letelepülni Galli- 
ában, ugyanakkor a római uralom ebben az időszakban itt még továbbra is fennállt. 

16 Totnes, Devonshire. 

: Silchester, Hampshire. 

15 Aurelius Ámbrosius vagy Ambrosius Aurelianus. Több forrásban feltűnik, 
így a legkorábbiban, Gildas Britannia romlásáról-jában is. Személyét a valóságban 
is létezőnek tarthatjuk. 

19 Uther Pendragon. Létezése megkérdőjelezhető. 

2 Szent Amphibalus (?—303) korai keresztény mártír. 

2 Vortigern több más középkori forrásokban is feltűnő brit vezér, de szemé- 
lyének léte megkérdőjelezhető. 

2 Gewissaesszövetségesek. Egyes forrásokban ezt Wessex királyságára hasz- 
nálták, de mivel az ekkor még nem létezett, így Dél-Angliát kell értenünk alatta. 

3 Az első angolszász királyság, Kent legendás alapítói, mindketten valós sze- 
mélyek. 

4 Az angolszászokat a normann hódítás után gyakran csak a szász jelzővel il- 
lették, innen ered a tévedés is, hiszen Hengist (Hengest) vezetésével többnyire 

jütök érkeztek Britanniába. Magának Hengistnek a származása kétséges, való- 
színűleg jüt vagy dán származású, de semmi esetre sem szász. 

5 Ókori eredetű szokás volt a barbár népek isteneit a görög-római istenvilág 
alakjaival azonosítani. 

5 Ez ma is él: Wödnesdeg — Wednesday, azaz szerda. 

" Ez tévedés, a pénteket (Frigedoeg — Friday) Frigg istenről nevezték el. 

: Ma is létező területi egység Észak-kelet Angliában. 

9 Ez a tisztség a cselekmény korában még nem létezett, csak jó hatszáz év- 
vel később jelenik meg. 

9 Hasonló jelenettel találkozunk Appianosnál és más antik szerzőknél is Kar- 
thágó alapításával kapcsolatban. Geoffrey of Monmouth nagy valószínűséggel az 
Aeneisből vette át ezt az aktust. 

5" Rowen. 

" Fenséges Király, az egészségedre iszom!" 

5 A középkorban az előkelő asszonyok gyakran köszöntötték csókkal az arra 
méltó vendégeiket. 

" Hengist fia a valóságban Oisc (/sc), aki a kenti királyi dinasztia névadója 
lett. 

": Cerdic (Cedric) Wessex alapító királya, de ő maga csak évtizedekkel ké- 
sőbb, az 5-6. század fordulóján tevékenykedett, míg Hengist megjelenése az 5. 
század derekára (449) tehető. 

" Vortimer ilyetén létezését nem támasztják alá más források. 

" A korábban keletkezett angolszász források szinte kizárólag brit vereségek- 
ről számolnak be, ugyanakkor Horsa halálát ezek is megerősítik. 

s London. j 

" Irreálisan magas szám. 

" Azaz , Elő a kardokkal!" A történet ebben a formában a 9. században alkotó 
brit Nenniusnál is megjelenik. 

1 A valóságban nem létező személy. Geoffrey történetében később is fontos 
szerepet játszik. 

2 Más szövegváltozatokban Erir hegy. Nem beazonosítható. 

45 "Talán Carmarthen Walesben. 

4 Dyfed, Wales. 

15 1123-1148 között töltötte be a püspöki tisztséget. Jelentős mecénási tevé- 
kenységet folytatott, Geoffrey of Monmouth mellett patronálta még a kor másik 
nagy krónikaíróját, Henry of Huntingdont, és felkarolta a később szentté avatott, 
kolostoralapító Gilbert of Sepringhamet is. 

5 Brit alatt a walesi vagy cornwalli nyelvet érti. Merlin próféciáinak létezhe- 
tett egy korábbi, fenn nem maradt szövege, melyre hivatkozik még John of Corn- 
wall is. 

§ Ez alatt valószínűleg Arthur királyt kell értenünk, aki kiterjesztette Britan- 
nia határait és harcolt a rómaiakkal is, Id. később. 

48 Geoffrey of Monmouth gyakran von párhuzamot Afrika és Írország között. 
Ez azért van, mert története szerint a második pun háború után hispániai punok 
egy csoportja Írországba menekült. 

9 Saint Davidss (Iyddewi), Wales. 

: Caerleon, Wales. 

: Cadwallo brit király, Id. később. 

"2? Ez a britek között kitört belharcra utal. 

5 Cadwallader király, Id. később. 

5 Lehetséges, hogy ez egy utalás a viking inváziókra. 

"5 Utalás a békére. 

5: Egyértelmű utalás a normann hódításra. 

" Gwynedd, Wales. 

58 A brit uralkodói ház, melybe Arthur is tartozik. 

5 Ez Skócia brit meghódítását jelzi egy trónviszály folyamán. 

60 Utalás Írország meghódítására, mely csak a mű megírása után több mint 
húsz évvel, 1169-ben vette kezdetét. A hatodik nem más, mint II. Henrik, aki a 
normann hódítás utáni hatodik uralkodó Anglia trónján. 

61 A nőstény hiúz talán Matildára utal, ugyanakkor a leszármaztatás téves, 
mert Matilda I. Henrik lánya. 

": Visszautalás a korábbi, a Britannia királyainak történetében is szereplő idő- 
szakra. 

5 Létezett egy ruteni nevű ókori galliai törzs, melynek egykori szállásterüle- 
te Monmouth időszakában a franciaországi Rouergue tartományt fedte le. Ezen 
lakosokra értheti a ruteni-t. 

4 Cambria Wales latin megnevezése a római időkben. 

8 Ganarew, Herefordshire. 

§5 Ez jellegzetesen lovagi harcmodor, tehát sokkal inkább Geoffrey, mint Aurelius 
korához illő. 

§" Nem létező hely, nevének jelentése Bali mezeje. 

§ Demetae egy vaskori kelta törzs volt Wales déli részén, később az ő nevük- 
kel fémjelezték ezt a területet. 

"9 Korábban még 460 emberről volt szó, Id. VI.15. 

"79 Conisbrough, Yorkshire. 

" A szászokra használt kifejezés. 

"2 Sám. 1533. 

"3 Ez bizonyítéka annak, hogy a 12. században még ismerni vélték Hengist sír- 
jának helyét. A pogány szokású temetkezési mód arra utal, hogy Hengistet a sa- 
ját népe temette el, tehát nem végezhettek vele a britek. 

"- Dumbarton, Skócia. 

" St Dennis Hill Fort, Cornwall. 

76 A visszautalás nem a porkolábokra, vagy az ő unalmas életükre vonatkozik, 
hanem Octa és Eosa fogságára. 

"" Lothian, Skócia. 


97 


" Valószínű, hogy ő a történelmileg is hiteles Cerdic, Wessex alapítója. 

"3 Tévedés, Anna, Árthur nővére Loth király felesége lett (Id: VIII.21.). Arthur- 
nak esetleg csak egy féltestvére lehetett volna Budicius felesége, de nincs tudo- 
másunk arról, hogy Uthernek lett volna korábbi házassága. 

§0 tincoln, Lincolnshire. 

". Ez volt a nevezetes Badon hilli csata. 

£2 Moray, Skócia. 

5 Az eredeti szövegben negyven szerepel, de ez minden bizonnyal tévedés. 

5 Tévedés, Utherpendragon napjaiban vette el Arthur nővérét, Annát. 

"5 A szöveg eredetijében Walganként szerepel, de célszerűnek tűnt a közis- 
mert névváltozatot használni személyére vonatkozóan. 

5 Guinevra. 

" Nem létező pápa, néha Simpliciusszal (pápa 468 és 483 között) azonosítják, 
de az kronológiai okok miatt nagy valószínűséggel helytelen. 

5: Poitou-beliek. 

" Korábban már megkoronázták, itt csak megerősítik ezt az aktust. A korona 
későbbi fejre helyezése egyébként azt jelképezi, hogy gyűlés hivatalos keretek 
között zajlik. Geoffrey korában ilyenkor törvényeket hoztak, igazságot szolgáltat- 
tak. 

m Tulius és Áron két brit szent, akik Diocletianus császár uralkodása alatt szen- 
vedtek mártírhalált 304-ben. 

" Tellegzetes a középkorban, hogy a csillagászat tudományát egyszerűen a jö- 
vő megjósolására használták, tehát inkább volt ez asztrológia, mint asztronómia, 

5 Jellemző Geoffrey patriotizmusára, hogy Britannia legfőbb érsekségeként 
nem angliai, hanem walesi helyet nevez meg. 

5 A map egy walesi eredetű, filiációs viszonyt kifejező szócska, hasonló a skót 
mac-hez, jelentése: ,,a fia valakinek", jelen esetben Donaut, Papo fia. 

" Bologna, Olaszország. 

5: Le Mans, Franciaország. 

"s Fiktív római császár 

9 Gallia Narbonensis, ma Dél-Franciaország. 

"§ Utalás Róma feldúlására az alliai csata után Kr. e. 387-ben. 

" A korabeli brit krónikások előszeretettel tekintenek Nagy Konstantinra, 
mint első keresztény császárra britként. Ezt úgy próbálták igazolni, hogy anyját, 
Helenát britnek állították be. 

"9 fz nagy időbeni ugrás és emellett nem is igaz. 

.1 Nem teljesen tiszta a többes szám használata, mivel itt csak Lucius Hiberiust 
nevezi meg római császárként, ugyanakkor Frollo uraként megemlít egy bizo- 
nyos Leót (IX.11), akit szintén császárnak tart. Lehetséges, hogy így akarja ér- 
zékeltetni a Birodalom megosztottságát, bár ez nem sikerül neki túl jól, mivel 
nincsenek tisztességesen elhatárolva egymástól a nyugati és keleti területek. 

102 Tzrael és Arábia területén élő nomád nép az ókorban. 

1 Provincia Kis-Ázsia területén. 

104 Mont Saint-Michel egy Normandia partjai mellett fekvő árapály-sziget, 
mely apálykor a szárazföldről is megközelíthető. 

163 Snowdon, Wales. 

106 A középkorban gyakran viseltek szakállt az uralkodók, mert az a tekintély 
jelképének számított. 

10 Autun, Saőne-et-Loire. 

198 L angres, Champagne-Árdenne, 

19 Nyilvánvaló, hogy a felsorolásban hiba történt: minden szakaszt két vezér 
irányít, így az utolsó, negyedik egységet Urbgennius Cursalemmel együtt vezet- 
te. 

10 Tréguier, Bretagne. 

ni Bayeux, Normandia. 

nz Chinon, Indre-et-Loire. 

13 Thérouanne, Pas-de-Calais. 

m Robert, Gloucester earlje. Geoffrey of Monmouth neki ajánlja művét. 

15 Geoffrey of Monmouth saját állítása szerint egy brit nyelvű, ősi krónikából 
fordította latinra saját történetét. Ennek léte viszont megkérdőjelezhető, a fiktív 
forrásra való hivatkozással csupán tekintélyt próbál kölcsönözni saját művének. 

ne Nem összetévesztendő Cheldric-kel, akit Cador herceg ölt meg (IX.5.) 

1 Richborough, Kent. 

n8 Cam folyó, Cornwall. 

us Norvégia királya Loth volt, aki mostanra eltűnt a történetből. 

127 Máté 12,25. 

121 Loegria Arthur király birodalmának megnevezése, walesi nyelven mind- 
össze annyit tesz, Anglia. 

12 Az angolok szent apostola (1604). 

123 Pápa 174 és 189 között. 

"4 Szent Dinooth, Bangor megalapítója (500k—542). 

1-5 Érdekes, hogy itt már elkülöníti az angolokat a szászoktól. 

126 ZEthelberht (ur. 580k-616), az első kereszténnyé vált angolszász király. 

127 ZEthelfith (ur. 513k-616k.) Northumbria első királya. 

1-8 Chesteri csata (613). 

r5 Cadfan gwyneddi király (ur. 616—625). 

130 Cadwallon gwyneddi király (625k—634). 

3 Edwin northumbriai király (616-632). Amikor a berniciai /thelfrith meg- 
szerezte Deira trónját is, és megalapította a két királyságból az egységes Northumb- 
riát, a deirai Edwinnek menekülnie kellett hazájából, majd csak 616-ban, Athelfrith 
legyőzése után térhetett vissza, ahol mindkét királyságra kiterjesztette hatalmát. 
Kettejük között nem volt vér szerinti rokoni kapcsolat. 

152 Nem lakoma közben mérgezték meg, hanem gyógyszerként adták azt neki 
(Id. VI.14.) 

133 Saint-Malo, Bretagne. 

34 Penda merciai király (ur. 626655). 

15 Hathfield-i csata (632). A valóságban Penda mért vereséget Edwinre, Cad- 
wallon gwyneddi király serege csupán mellékes szerepet játszott a győzelemben. 

185 Osric deirai király (ur. 633—634). 

157 Hefenfelth-i csata (634). 

1588 Maserfelth-i csata (641). 

19 Oswy, Bernicia (641-től) majd Northumbria királya (654-670). 

1 Winwaed-i csata (655). 

51 Wulfhere (658-675). 

4: Cadwaladr gwyneddi király (ur. 655-682). 

43 Meglehetősen eufemisztikus megközelítése ez a britek kiszorulásának. A 
Germániából való újabb betelepülési hullám pedig fölöttébb anakronisztikus. 

4 Tévedés, Merlin és Arthur sohasem találkoztak. 

145 Sergius, pápa 687—701 között. 

us Valószínűleg Athelbald merciai király (ur. 716—757). 

ARTHUR KIRÁLY KRÓNIKÁJA 


Az Arthur-mondakör kialakulása 


Geoffrey of Monmouth (1100 k - 1155 k.) brit történetíró és krónikás a 
walesi-angol határon születhetett, legalábbis erre enged következtetni, hogy 
magát Galfridus Monemutensis-nek, monmouth-i Geoffrey-nek nevezi, ugyanak- 
kor más nevei is fennmaradtak, így a Galfridus Arturus, mely következhet 
abból, hogy apját Arthurnak hívták, vagy pedig művének egyik főhőséről, 
Arthur királyról kapta ragadványnevét. Első megjelenése az írott történel- 
mi forrásokban 1129-re tehető, amikor tanúként ellenjegyez egy oklevelet. 
Neveltetése a bencés rendhez köthető, feltehetően a monmouth-i bencés kolostor- 
ban szolgált, majd elszakadt szülőhazájától és Oxford környékén tevékeny- 
kedett, 1129 és 1151 között neve hat oklevélen jelenik meg mint magister , 
minden bizonnyal az oxfordi St. Georges College-ban. 1152. február 21-én 
"Theobald canterbury-i érsek felszentelte a walesi St. Asaph püspökének, de lehet, 
hogy soha nem juthatott el oda, mivel ekkor zajlott Nagy Owain gwyneddi ki- 
rály (1137-1170) háborúja, melynek során Wales keleti határait kitolta Ang- 
lia rovására. Geoffrey pedig nem sokkal később meghalt, mivel a források sze- 
rint 1155-ben Richard veszi át a püspöki széket. Hivatali pályafutásáról több 
nem ismeretes, de műve szempontjából nem is ez az érdekes, annál inkább 
származása és nemzetisége: nem túl! nagy a valószínűsége, hogy walesi szár- 
mazású lenne, ugyanis Monmouth térségét I. Vilmos az Anglia meghódítá- 
sára vele tartó bretonoknak és normannoknak adományozta, s valószínűleg 
Geoffrey az egyik breton családból származhatott, így még megérthette a 
walesi nyelvet is, mivel az közel áll a bretonhoz. Ezzel érthetővé válik elfo- 
gultsága is: a bretagne-iak ugyanis a britek leszármazottai. 

Elfogult, ugyanis műve, a Historia Regum Britanniae nem más, mint egy 
fiktív eredetmítosz, melyet ő maga teremtett meg szórványosan fellelhető 
forrásokból és mondákból: ismeri - a korban már-már kötelező jellegűen ol- 
vasandó — Vergilius Aeneis-ét, Gildas De excidio et conguestu Britannide-ját 

(Britannia romlásáról), Nennius Historia Brittonum-át (A britek története) 
és Bede Historia Ecclesiastica Gentis Anglorum-át (Az angol nép egyháztör- 
ténete), habár ez utóbbit csak ritkán és akkor is tévesen idézi — lévén Bede 
angol szerző, művének központi népe pedig az angol. Ezen munkákhoz csat- 
lakoznak a walesick versei és mesés történetei Árthurról és a Myrddin ne- 
vű jósról, melyekből Geoffrey megalkotta Arthur király és Merlin figuráját, 
s a hozzá kapcsolt próféciákat is beleépítette művébe. Ezek tehát azok a 
sarkkövek, melyekhez rengeteg fantáziát társítva, a népe dicső múltjáról ál- 
modozó klerikus 1138 körül megalkotta ezt az áltörténelmi krónikát, mely- 
nek számos funkciója van, de ezek között a valóság pontos visszaadása nem 
igazán szerepel. 

Részben, mint már említtetett, a brit népnek óhajt dicső múltat terem- 
teni: a britek múltját egészen Trója ostromáig vezeti vissza, mivel állítólagos 
ősüket, Brutust (Brut) Aeneas egyenesági leszármazottjaként mutatja be. 
De megjelennek itt olyan híressé vált alakok is, mint Leir, aki később Lear 
királyként Shakespeare drámájának köszönhetően vált közismertté; vagy a 
brit kereteket átlépve a kelta Brennius, aki az antik forrásokban Brennusként 
ismeretes, s aki Kr. e. 387-ben feldúlta Róma városát; de kiemeli Iulius Ca- 
esar sikertelen — a valóságban inkább félbehagyott — britanniai hadjáratát is. 
A hősök mind-mind a brit nagyság megtestesítői, s ez a sor folytatható a már 
jelen kötetben is megjelenő alakokkal, mint Aurelius Ambrosius (gyakrab- 
ban Ambrosius Aurelianus), Utherpendragon (Uther Pendragon), vagy ma- 
ga Arthur király. Egytől-egyig szilaj harcosok, akiknek nem lehet csatában 
ellenállni, s ők emelik naggyá a britek nemzetét a rómaiak, a piktek és szá- 
szok, majd Arthur uralkodása alatt a fél világ elleni harcban. 

Meglehetősen érdekes a 12. század emberénél ilyen fejlett nemzettuda- 
tot találni: a britek kiemelése és kiválóságának tudatosítása a szerző egyik 
legfőbb feladata. Bár nem határozza meg a nemzetet, próbál hozzá megfelelő 
kereteket adni: brit az, aki Brutustól származik, s az is, aki kelta, így Brennius 
— de ebbe már nem érti bele példának okáért az íreket vagy az elkeltásodott 
pikteket, akiknek tényleges származásáról Geoffírey-nek aligha volt ismere- 
te. Dinamikusan értelmezi hát a britek fogalmát, de nem is célja, hogy azt 
pontosan meghatározza, a lényeget ebből a kuszaságból is leszűrheti az ol- 
vasó: a britek-kelták, ha tehetséges uralkodó vezeti őket, kiválóbbak a többi 
nemzetnél, s éppen ezért méltóak az uralkodásra: minden más csak törté- 
nelmi intermezzo. És ha ezt az alaptételt rögzítjük és Geoffrey korának kon- 
textusába helyezzük, érthetővé válik ez a , nemzeti különcködés?": nem más- 
ról van itt szó, mint a normann hódítás megideologizálásáról. Hódító Vilmos 
maga a britek megszabadítója, aki levetette róluk az angolszászok igáját, s 
talán őt is britnek lehet tekinteni, lévén Normandia Bretagne mellett he- 
lyezkedett el, s a dinamikus , nemzetfogalom" könnyen kiterjeszthető a sem 
nem brit, sem nem kelta normannokra, pláne azért, mert Vilmos bretonokat 
is vitt magával tengerentúli vállalkozására. Burkoltan ugyan, de ezt a felsza- 

badítás-elméletet maga Geoffrey is rögzíti munkájában, Merlin szájába adva, 
hogy: , Ekkor fába öltözött emberek jönnek vas mellvértekben, akik bosszút áll- 
nak annak [a Germán vagy Fehér Sárkánynak, azaz az angolszászoknak] g0- 
noszságáért. Visszaadják majd az őslakóknak szállásaikat, s az idegenek busz- 
títása mindenki számára nyilvánvaló lesz. A Fehér Sárkány magvait kigyom- 
lálják kis kertjeinkból, s ami utódaiból marad, megtizedelik. Az örökös szolga- 
ság igáját fogják hordani és ásóikkal és ekevasaikkal saját anyjukat sebzik 
majd meg." 

A műnek azonban nem ez az egyetlen feladata, ugyanis a brit nagyság 
nem realizálható megfelelő kvalitású vezető, király hiányában. S ekkor kitel- 
jesedik a mondanivaló: a tökéletes király személyiségének megjelenítése 
Arthur királyban példaértékű. A Britanniai Arthur című fejezet nem más, 
mint egy királytükör, csupán konkrét állítások helyett példákat használ fel 
abból a célból, hogy bemutathassa az ideális uralkodót: a királynak minden 
ütközetben elől kell járnia, igazságosnak és becsületesnek kel! lennie, fé- 
nyes udvartartást kell fenntartania, lovagokkal kell körülvennie magát, aján- 
dékokat kell osztogatnia harcosainak, s ki kell terjesztenie birodalma határa- 
it. Ez jellegzetesen a 12. század uralkodó-ideálja, nem csoda, hogy még nem 
találkozunk az Arthur királyhoz szinte elválaszthatatlanul hozzánőtt szerep- 
lőgárda tagjaival, mint amilyen Sir Lancelot vagy Sir Iristan és a Kerek Asz- 
tal többi lovagja, akik később, a 13. századtól a történetekben teljesen hát- 
térbe szorítják Arthur személyét. Ha a 19. századi romantika és a mai mé- 
diakultúra AÁrthur-mondakörre rárakódott tündérmesei rétegeit lehámoz- 
zuk, és felütjük Sir Thomas Malory 1469/1470-ben írott Le Morte Darthur- 
ját (Arthur halála) — mely a ma leginkább ismert Arthur-mondakör legterje- 
delmesebb változata -, már legkevésbé sem egy idealizált lovagi közösséget 
találunk, hanem szinte rablólovagok társulását, akik kardélre hánynak min- 
den elébük kerülő embert, korra és nemre való tekintet nélkül, annak érde- 
kében, hogy megszerezzék, amit akarnak. A Kerek Asztal lovagjainak me- 
séje a 13. század és a késői középkor (14-15. század) korszakideáljának és 
részben realitásának feleltethető meg, Geoffrey of Monmouth időszakában 
ez még nem létezett, nem is csoda, hogy nem találkozunk ezekkel a hősök- 
kel, s akikkel igen, mint Sir Gawain, Sir Kay vagy Sir Bedevere, azokkal 
sem olyan formában, mint a későbbi korok történeteiben. (A teljesség ked- 
véért hozzá kell tenni, hogy a Kerek Asztal első megemlítése 1155-re tehe- 
tő, de Wace történetében — Roman de Brut - még a király személye a domi- 
náns, s nem szorítják háttérbe a lovagok, akik a 12. század végétől kezdenek 
megjelenni a históriákban.) A 12. század első fele, a Historia Regum Britannide 
írásának időszaka még a királyi hatalom fénykora, még nem léteztek a Jeru- 
zsálemi Asszízák királyi jogköröket korlátozó cikkelyei vagy a Magna Carta: 
a királyi hatalom lényegében korlátlan, s ennek megfelelően nincs helye a 
történetben sem a Kerek Asztalnak, sem kóbor lovagoknak, annál inkább 
egy idealizált királynak, aki példát jelenthet a korszak uralkodóinak, legin- 

kább Istvánnak (1135-1154), akinek szüksége is lehetett egy ilyen példa- 
képre, hiszen a mű megírása után nem sokkal kitört a polgárháború Matilda 
trónigénye miatt. Ezért aztán ésszerűnek tűnhetett kiemelni a feledés ho- 
mályából Arthurt, Nennius dux bellorum-át, a walesi népmesék hősét, és 
egy olyan történetet írni személye köré, mely história tanító jellegű, s mint 
az utólag megbizonyosodott, ez sikerült is. Árthur király a világ egyik legis- 
mertebb történelmi személyévé nőtte ki magát, akiről mindenki hallott már, 
holott nagy valószínűséggel soha nem is létezett. 

Arthur király története hamar népszerűvé vált, már magának a Historia 
Regum Britannige-nak 1s több mint 200 kézirata maradt fenn a középkorból, 
nem is beszélve Geoffrey másik művéről, a Vita Merlini-ről (Merlin élete), 
vagy a későbbi művek nagy számáról és gyakoriságáról. 

Geoffrey of Monmouth-nak tehát sikerült létrehoznia a világirodalom és 
világtörténelem egyik legnagyobb hatású alkotását, melynek címét vagy 
szerzőjét ugyan csak kevesen ismerik, hőseit azonban kivétel nélkül min- 
denki: ez a Historia Regum Britanniae, Britannia királyainak története. 

A teljes kötet lefordítása és kiadása a magyar közönség számára talán 
nem lett volna érdekes, a szerkesztő és a fordító azokat a részeket kívánta 
először a hazai olvasóközönség elé tárni, amelyek az Árthur-mondakör szem- 
pontjából a legismertebbek, Uther Pendragon átváltozásától Arthur és Mordred 
gyilkos ütközetéig. Szerepel benne Guinevra (Guinevere) királyné és a ki- 
rály szerelme, Merlin próféciái, az Excalibur (Caliburnus) — mindaz, ami em- 
lékezetes lehet a mítoszon nevelkedett olvasóknak. Ezért vállaltuk, hogy el- 
hagyunk a teljes krónikából, és csupán második felét közöljük. A címadást is ez 
indokolja, ezért lett a kötet címe Arthur király krónikája. A mű fordításban 
nem szereplő első fele csak egy szűk közönség számára lehetne érdekfeszí- 
tő: adatokat kapunk Geoffrey-től arra vonatkozóan, hogy miként jutott el 
Brutus Itáliából Álbionba, milyen viszontagságokkal kellett megküzdenie 
utódainak és a sziget későbbi urainak, mint Leir király, hogyan harcolt a tró- 
nért Brennius és Belinus, hogyan kötnek békét, hogyan viseltek háborút 
számos királyság ellen, hogyan jutottak el Rómába és dúlták fel azt. Ezt kö- 
vetően tájékoztat minket Iulius Caesar és Claudius hadjáratairól, az őket fo- 
gadó szívós ellenállásról, majd a római uralom időszakáról, melynek közép- 
pontjába a kereszténységet helyezi. Célszerűnek tűnt ezért ezen részeket 
kihagyni, s nem untatni vele az Olvasót, hisz maga a szerző sem ezen ré- 
szekre helyezte a hangsúlyt, mindez csupán bevezető a mű következő feje- 
zeteihez. 


Kiss Sándor 

